
 诪讘讚讬诇 讘专讗砖讜谞讛. 驻注诐 专讗砖讜谞讛 诪转驻诇诇 讘砖讘讬诇 转驻诇讛 砖诇 注讻砖讬讜 诇驻讬讻讱 讗讜诪专 讘讛 讛讘讚诇讛 讘讞讜谞谉 讛讚注转 讜讛砖谞讬讛 讛讬讗 讘砖讘讬诇 转砖诇讜诪讬 转驻诇转 砖讘转 讗讬谞讜 诪讘讚讬诇 讘讛: 砖谞讬讛 注诇转讛 诇讜. 讘砖讘讬诇 转驻诇转 诪''砖 讜专讗砖讜谞讛 诇讗 注诇转讛 诇讜 砖讗讬谞讛 讻诇讜诐 砖讗讬谉 诇讜 诇讛拽讚讬诐 转驻诇讛 砖注讘专 讝诪谞讛 诇转驻诇讛 砖讝诪谞讛 注讻砖讬讜 讜讛砖谞讬讛 谞诪讬 诇讗 注诇转讛 诇讜 诇砖诇 砖讘转 讛讜讗讬诇 讜讛讘讚讬诇 讘讛 讙讬诇讛 讚注转讜 砖讗讬谞讛 砖诇 砖讘转 讜讛讬讗 转讞砖讘 诇砖诇 注专讘讬转: 讗讘讜转 转拽谞讜诐. 讻讚拽转谞讬 讘讘专讬讬转讗 诇拽诪讬讛: 讻谞讙讚 转诪讬讚讬诐 转拽谞讜诐. 讗谞砖讬 讻谞住转 讛讙讚讜诇讛: 专讘讬 讬讛讜讚讛. 住''诇 砖讗讬谉 转诪讬讚 砖诇 砖讞专 拽专讘 讗诇讗 注讚 讗专讘注 砖注讜转: 讗讘专讬诐. 砖诇 注讜诇讜转: 讜驻讚专讬诐. 砖诇 砖讗专 拽专讘谞讜转 砖谞讝专拽 讚诪谉 拽讜讚诐 砖拽讬注转 讛讞诪讛 拽专讘讬谉 讻诇 讛诇讬诇讛 讜讻谞讙讚谉 转拽谞讜 转驻诇转 注专讘讬转: 诪谞讞讛 讙讚讜诇讛. 讗诐 讘讗 诇讛拽讚讬诐 转诪讬讚 砖诇 讘讬谉 讛注专讘讬诐 讗讬谞讜 讬讻讜诇 诇讛拽讚讬诪讜 拽讜讚诐 砖砖 砖注讜转 讜诪讞爪讛 讚讘讬谉 讛注专讘讬诐 讻转讬讘 讘讬讛 诪讻讬 讬谞讟讜 爪诇诇讬 注专讘 诪砖讛讞诪讛 谞讜讟讛 诇诪注专讘 讚讛讬讬谞讜 诪砖砖 砖注讜转 讜诪讞爪讛 讜诇诪注诇讛 讚讗诪专 诪专 讞爪讬 砖砖 讜讞爪讬 砖讘注 讞诪讛 注讜诪讚转 讘专讗砖 讻诇 讗讚诐 讘讗诪爪注 讛专拽讬注 (驻住讞讬诐 讚' 爪讚.): 诪谞讞讛 拽讟谞讛. 讝诪谉 转诪讬讚 砖诇 讘讬谉 讛注专讘讬诐 讘讻诇 讬讜诐 诪转砖注 砖注讜转 讜诪讞爪讛 讜诇诪注诇讛 讻讚转谞谉 讘转诪讬讚 谞砖讞讟 (讚' 谞讞.) 谞砖讞讟 讘砖诪讜谞讛 讜诪讞爪讛 讜拽专讘 讘转砖注 讜诪讞爪讛 讜讛转诐 诪驻专砖 讟注诪讗: 驻诇讙 诪谞讞讛 讗讞专讜谞讛. 讞诇拽 讗转 讘' 砖注讜转 讜诪讞爪讛 讛谞讜转专讬诐 讘讬讜诐 讜转诪爪讗 驻诇讙 讗讞专讜谉 砖诇 诪谞讞讛 诪讬''讗 砖注讜转 讞住专 专讘讬注 讜诇诪注诇讛: 讚讗讬 诇讗 转讬诪讗 讛讻讬. 讚诪讜讚讛 专讘讬 讬讜住讬 讘专讘讬 讞谞讬谞讗 讚专讘谞谉 讗住诪讻讬谞讛讜 讗拽专讘谞讜转: 转驻诇转 讛诪讜住驻讬谉 诪讗谉 转拽谞讛. 讗诇讗 注''讻 专讘谞谉 讗住诪讻讬谞讛讜 讗拽专讘谞讜转 讜讻讬 注讬讬谞讜 讘诪讜住驻讬谉 讜诇讗 诪爪讗讜 转驻诇讛 讻谞讙讚讛 注诪讚讜 讛诐 讜转拽谞讜讛: 注讚 讜注讚 讘讻诇诇. 诇专讘讬 讬讛讜讚讛 讛讜讗 讚拽讗 讘注讬 讚讗讬诇讜 诇专讘谞谉 注讚 讜诇讗 注讚 讘讻诇诇: 

 讟注讛 讜诇讗 讛转驻诇诇 诪谞讞讛 讘注''砖 讜讻讜' 讟注讛 讜诇讗 讛转驻诇诇 诪谞讞讛 讘砖讘转 诪转驻诇诇 注专讘讬转 砖转讬诐. 讚讛讬讬谞讜 砖诇 诪讜爪讗讬 砖讘转 讜诪讘讚讬诇 讘专讗砖讜谞讛 讜讻讜'. 讻转讘 专讘讬谞讜 讬讛讜讚讛 讗诐 讟注讛 讜诇讗 讛讝讻讬专 专''讞 讘诪谞讞讛 诇讗 讬转驻诇诇 注讜讚 讘诇讬诇讛 讚诇诪讛 讬转驻诇诇 注讜讚 讛专讬 讻讘专 讛转驻诇诇 讻诇 转驻诇转 讛诪谞讞讛 诪讘注讜讚 讬讜诐 诇讘讚 专''讞 砖诇讗 讛讝讻讬专 讗''讻 讗讬谉 诪专讜讬讞 讻诇讜诐 讗诐 讬讞讝讜专 讜讬转驻诇诇 讘诪讜爪讗讬 专''讞 讛专讬 诇讗 讬讝讻讬专 注讜讚 转驻诇转 专''讞 讜讬''讞 讻讘专 讛转驻诇诇 讜诇讗 讚诪讬 诇讛讗 讚讗诪专 讛讻讗 讟注讛 讜诇讗 讛转驻诇诇 诪谞讞讛 讘砖讘转 讚诪转驻诇诇 注专讘讬转 讘讞讜诇 砖转讬诐 驻讬专讜砖 砖诇 讞讜诇 诪砖讜诐 砖诇讗 讛转驻诇诇 讻诇诇 讗''讻 讬专讜讬讞 转驻诇转 讬''讞 讻砖诪转驻诇诇 讘诪''砖 讗注''驻 砖诇讗 讬讝讻讬专 砖诇 砖讘转 讜讗''转 讜讛诇讗 讛讜讗 诪转驻诇诇 讬讜转专 诪诪讛 砖讛讜讗 讞讬讬讘 诇讛转驻诇诇 砖诇讗 讛讬讛 诇讜 诇讛转驻诇诇 讻讬 讗诐 讝' 讘专讻讜转 讜讛讜讗 诪转驻诇诇 讬''讞 讘讻讱 讗讬谉 诇讞讜砖 砖讙诐 讘砖讘转 讛讬讛 讚讬谉 砖讬转驻诇诇 讻诇 讬''讞 专拽 砖诇讗 讛爪专讬讻讜讛讜 诪驻谞讬 讛讟讜专讞 谞诪爪讗 砖诪专讜讬讞 讻诇 转驻诇转讜 讗讘诇 讻砖讟注讛 讜诇讗 讛讝讻讬专 砖诇 专''讞 讻讘专 讛转驻诇诇 讗''讻 诇讗 讬专讜讬讞 讻诇讜诐 讗诐 讬转驻诇诇 讘诪讜爪讗讬 专''讞 (讚讛讗) [讜讛''讛] 谞诪讬 讗诐 讛转驻诇诇 讘诪谞讞讛 讘砖讘转 讬''讞 砖诇诪讜转 讜诇讗 讛讝讻讬专 砖诇 砖讘转 谞专讗讛 讚诇诪''砖 诇讗 讬转驻诇诇 砖转讬诐 讚讻讘专 讛转驻诇诇 讬''讞 讘专讻讜转 讜诪讬讛讜 讘专讘 讗诇驻住 诇讗 诪砖诪注 讻谉 讚讗驻讬' 讛讬讻讗 讚讗讬谞讜 诪专讜讬讞 讻诇讜诐 诪爪专讬讱 诇讛转驻诇诇 驻注诐 讗讞专转 讜讝讛 诇砖讜谞讜 砖讻转讘 讗讛讗 讚拽讗诪专 砖诪讘讚讬诇 讘专讗砖讜谞讛 讜讗讬谞讜 诪讘讚讬诇 讘砖谞讬讛 讜讗诐 诇讗 讛讘讚讬诇 讘专讗砖讜谞讛 讜讛讘讚讬诇 讘砖谞讬讛 砖谞讬讛 注诇转讛 诇讜 专讗砖讜谞讛 诇讗 注诇转讛 诇讜 讚讗讬讘注讬 诇讬讛 诇讗拽讚讜诪讬 转驻诇转 砖谞讬讛 讘专讬砖讗 (讚讛讻讬) [讚讛讬讗] 讞讜讘讛 讜讻讬讜谉 讚诇讗 讗讘讚讬诇 讘专讬砖讗 讜讗讘讚讬诇 讘讘转专讬讬转讗 讙诇讬 讚注转讬讛 讚讛讱 讘转专讬讬转讗 讛讬讗 讞讜讘讛 讛诇讻讱 讘注讬 诇诪讛讚专 讜诇爪诇讜讬讬 讝讬诪谞讗 讗讞专讬转讬 讻讚讬 诇讛拽讚讬诐 讞讜讘转 砖注转讬讛 讘专讬砖讗 讜讗讬 讗讘讚讬诇 讘转专讜讬讬讛讜 讗注''讙 讚诇讗 诪讬讘注讬 诇讬讛 诇诪注讘讚 讛讻讬 诇讗 诪讞讜讬讬讘 诇讗讛讚讜专讬 讜讗讬 诇讗 讗讘讚讬诇 讗驻讬诇讜 讘讞讚讗 诪谞讛讜谉 诇讗 诪讛讚专讬谞谉 诇讬讛 讚转谞讬讗 讟注讛 讜诇讗 讛讝讻讬专 讛讘讚诇讛 讘讞讜谞谉 讛讚注转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 注诇 讛讻讜住 注讻''诇 讗诇诪讗 讚诪爪专讬讱 诇讛转驻诇诇 讝讬诪谞讗 讗讞专讬转讬 讗注''讙 砖诇讗 讬讞讝讜专 讜讬转驻诇诇 驻注诐 砖谞讬讛 讬讜转专 诪讘专讗砖讜谞讛. 讻讱 讛讬讛 谞专讗讛 诇讛''专 诪砖讛 诪讗诇讗讜讜''专 诪转讜讱 诇砖讜谉 讛讗诇驻住讬: 拽砖讬讗. 转讬诪讛 讗诪讗讬 诇讗 诪砖谞讬 讚诪讬讬专讬 拽讜讚诐 砖讛注砖讬专讜 讚讗诪专讬谞谉 诇拽诪谉 讘驻专拽 讗讬谉 注讜诪讚讬谉 (讚祝 诇讙.) 讛注砖讬专讜 拽讘注讜讛 注诇 讛讻讜住 讜讬''诇 讚诇讗 讗砖讻讞谉 讘专讬讬转讗 讚谞砖谞讬转 讘讬谉 砖转讬 转拽谞讜转: 讬爪讞拽 转拽谉 转驻诇转 讛诪谞讞讛. 讜讗注''讙 讚讗诪专讬谞谉 (讬讜诪讗 讻讞:) 爪诇讜转讗 讚讗讘专讛诐 诪讻讬 砖讞专讬 讻转诇讬 讜讬''诇 讛讬讬谞讜 讗讞专 砖转拽谞讛 讬爪讞拽: 讜讗讬谉 砖讬讞讛 讗诇讗 转驻诇讛 砖谞讗诪专 转驻诇讛 诇注谞讬 讻讬 讬注讟讜祝. 转讬诪讛 讚讘驻''拽 讚注''讝 (讚' 讝: 讜注''砖) 诪讜讻讬讞 讚砖讬讞讛 [讝讜] 转驻诇讛 诪讜讬爪讗 讬爪讞拽 诇砖讜讞 讘砖讚讛 讬''诇 讚讻讬讜爪讗 讘讜 诪爪讬谞讜 讘诪讙讬诇讛 (驻''拽 讚' 讬讙.) 讜讬讛讬 讗讜诪谉 讗转 讛讚住讛 讜讗讬谉 讛讚住讬诐 讗诇讗 爪讚讬拽讬诐 讚讻转讬讘 讜讛讜讗 注讜诪讚 讘讬谉 讛讛讚住讬诐 讜讘驻专拽 讞诇拽 (住谞讛讚专讬谉 讚' 爪讙.) 讛讜讗 讗讜诪专 诇讛讬驻讱: 讬注拽讘 转拽谉 转驻诇转 注专讘讬转. 转讬诪讛 讚讗诪专 讘驻专拽 讙讬讚 讛谞砖讛 (讞讜诇讬谉 讚' 爪讗:) 讜讬诇讱 讞专谞讛 讻讬 诪讟讬 诇讞专谉 讘注讬 诇诪讬讛讚专 讗诪专 讗驻砖专 砖注讘专转讬 讘诪拽讜诐 讜讻讜' 讗诇诪讗 讚讛转诐 诪讜讻讞 讚讛转驻诇诇 注专讘讬转 讘讬讜诐 诪讗讞专 砖讛转驻诇诇 讻讘专 讜讛讜讛 讚注转讬讛 诇诪讛讚专 讜拽砖讛 诇诪转谞讬转讬谉 讚驻专拽 拽诪讗 讚拽讗诪专 砖讗讬谞讜 讝诪谉 转驻诇讛 注讚 爪讗转 讛讻讜讻讘讬诐 讜诇驻讬 诪讛 砖驻讬专砖谞讜 讚拽讬''诇 讻专' 讬讛讜讚讛 讚讗诪专 注讚 驻诇讙 讛诪谞讞讛 谞讬讞讗 讜讬驻讛 诪谞讛讙 砖诇谞讜 讚讗讚专讘讛 讟讜讘 诇讛转驻诇诇 诪讘注讜讚 讬讜诐 拽爪转: 注讚 驻诇讙 讛诪谞讞讛. 转讬诪讛 诪谞讗 诇讬讛 讛讗 讘砖诇诪讗 注讚 转砖注 砖注讜转 讜诪讞爪讛 讚注讚 讗讜转讜 讝诪谉 讛讜讬 转驻诇转 讛诪谞讞讛 谞讬讞讗 讚讛讬讬谞讜 诪谞讞讛 拽讟谞讛 讗讘诇 讛讗 诪谞讗 诇讬讛 讜讬''诇 讚专' 讬讛讜讚讛 住''诇 讚转驻诇讛 讻谞讙讚 拽讟专转 转拽谞讜讛 讚讻转讬讘 转讻讜谉 转驻诇转讬 拽讟专转 诇驻谞讬讱 (转讛诇讬诐 拽诪讗): 讗讬讘注讬讗 诇讛讜 注讚 讜注讚 讘讻诇诇 讜讻讜'. 转讬诪讛 讚讗诪专 讘谞讚讛 驻专拽 讛专讜讗讛 讻转诐 (讚' 谞讞:) 讻诇 砖讬注讜专讬 讞讻诪讬诐 诇讛讞诪讬专 讞讜抓 诪讻讙专讬住 砖诇 讻转诪讬诐 讗诇诪讗 注讚 讜诇讗 注讚 讘讻诇诇 讜讬''诇 讗讬 讗诪专讬' 注讚 讜注讚 讘讻诇诇 讬砖 讘讜 讙诐 讞讜诪专讗 砖讬转驻诇诇 讜诇讗 讗诪专讬' 注讘专 讝诪谞讜 讘讟诇 拽专讘谞讜 讜讗驻讬' 讘诪讝讬讚: 

专砖讘"讗

讜讗诐 讛讘讚讬诇 讘砖谞讬讛 讜诇讗 讛讘讚讬诇 讘专讗砖讜谞讛 砖谞讬讛 注诇转讛 诇讜 专讗砖讜谞讛 诇讗 注诇转讛 诇讜. 讜讛讻讬谉 拽讬讬诪讗 诇谉. 讜讗祝 注诇 讙讘 讚讗拽砖讬谞谉 注诇讛 诪讚转谞讬讗 讟注讛 讜诇讗 讛讝讻讬专 讛讘讚诇讛 讘讞讜谞谉 讛讚注转 讗讬谉 诪讞讝讬专讬谉 讗讜转讜 讜住诇拽讗 讘拽讜砖讬讗, 讻讬讜谉 讚诇讗 住诇拽讗 讘转讬讜讘转讗 诇讗 诪讚讞讬讗 诪讞诪转 讻讱, 讚讚讬诇诪讗 讗讬 讗砖讙讞讜 讘讛 讛讜讜 讗砖讻讞讜 诪砖讻讞讬 诇讛 驻讬专讜拽讗. 讜讛诇讻讱 拽讬讬"诇 讻讬 讛讗讬 讜讻讬 讛讗讬, 讛讚讗 讘讚讜讻转讗 讜讛讚讗 讘讚讜讻转讗. 讜讻谉 讻转讘 专讘 讛讗讬 讙讗讜谉 讝"诇. 讜讗讬讻讗 诇诪讬诪专 讚讛讜讬 讟注诪讗 讚讻讬讜谉 讚讗讘讚讬诇 讘砖谞讬讛 讙诇讬 讚注转讬讛 讚专讗砖讜谞讛 爪诇讬 讗讚注转讗 讚转砖诇讜诪讬谉 讜砖谞讬讛 诪砖讜诐 讞讜讘转讜, 讜诇讗 讗讘注讬 诇讬讛 诇讗拽讚讜诪讬 转砖诇讜诪讬谉 诇砖诇 讞讜讘转 讛讬讜诐, 讜讛诇讻讱 砖谞讬讛 注诇转讛 诇讜 诪砖讜诐 讞讜讘转讜 讗诇讗 砖爪专讬讱 诇讞讝讜专 讜诇讛转驻诇诇 砖诇讬砖讬转 诪砖讜诐 转砖诇讜诪讬谉, 讜专讜讗讬谉 讗转 讛专讗砖讜谞讛 讻诪讬 砖讗讬谞讛 讻讚讬 砖诇讗 转拽讚诐 砖诇 转砖诇讜诪讬谉 诇砖诇 讞讜讘转 讛讬讜诐. 讜诪讬讛讜 讗诐 诇讗 讛讘讚讬诇 讘讗讞转 诪讛谉 讗讜 砖讛讘讚讬诇 讘砖转讬讛谉 讗讬谉 诪讞讝讬专讬谉 讗讜转讜 讚讛讗 诇讗 讙诇讬 讚注转讬讛 讚专讗砖讜谞讛 诇讗 转讛讗 诪砖讜诐 讞讜讘转讜 讚砖诪讗 讗注"驻          砖诇讗 讛讘讚讬诇 讘讛 讟讜注讛 讛讬讛 讜讗讬谉 诪讞讝讬专讬谉 讗讜转讜. 讜讻谉 讻砖讛讘讚讬诇 讗祝 讘砖谞讬讛 讗驻砖专 讚讟注讛 讘砖谞讬讛 讜砖诇讗 诪讚注转 讛讘讚讬诇 讘讛. 讜讻"讻 讛讙讗讜谉 讝"诇.
讻转讘讜 讘转讜住驻讜转 砖讗诐 砖讻讞 讘诪谞讞讛 讘专讗砖 讞讜讚砖 砖诇讗 讛讝讻讬专 讘讛 砖诇 专讗砖 讞讜讚砖, 讗讬谞讜 讞讜讝专 讜诪转驻诇诇 注专讘讬转 砖转讬诐, 讚诪讛 讬专讜讬讞 讘讞讝专转讜 讚讗祝 讘转砖诇讜诪讬谉 讗讬谞讜 诪讝讻讬专 砖诇 专讗砖 讞讜讚砖, 讜讛讜讗 讛讚讬谉 诇诪讬 砖讛转驻诇诇 讘诪谞讞讛 讘砖讘转 砖诪讜谞讛 注砖专讛 讘专讻讜转 讜诇讗 讛讝讻讬专 砖诇 砖讘转. 讜讚讘专 讘专讜专 讛讜讗 讚讛讗 讟注讛 讜诇讗 讛转驻诇诇 讘砖讘转 讘诪谞讞讛 拽讗诪专, 讻诇讜诪专, 砖诇讗 讛转驻诇诇 讻诇诇 讛讗 讛转驻诇诇 讗注"驻 砖诇讗 讛讝讻讬专 砖诇 砖讘转 诇讗. 讜讟注诪讗 讚讬讚讛讜 讟注诪讗 讚诪住转讘专 讛讜讗 讻讬讜谉 砖讛讜讗 诪转驻诇诇 讘转砖诇讜诪讬谉 砖转讬诐 砖诇 讞讜诇.





专讬讟讘"讗

转"专 讟注讛 讜诇讗 讛转驻诇诇 诪谞讞讛 讘注"砖 诪转驻诇诇 注专讘讬转 砖转讬诐 砖诇 砖讘转. 讚讻讬 讛讬讻讬 讚诇讗 讗讟专讞讜讛 讘转驻诇转 砖讘转 讛讻讬 谞诪讬 诇讗 讗讟专讞讜讛讜 讘转砖诇讜诪讬谉. 讟注讛 讜诇讗 讛转驻诇诇 诪谞讞讛 讘砖讘转 诪转驻诇诇 注专讘讬转 砖转讬诐 砖诇 讞讜诇 讚诪讞讜讬讬讘 讛讜讗 讘讻诇 讛讘专讻讜转 讘砖讘转 谞诪讬 讜专讘谞谉 讛讜讗 讚诇讗 讗讟专讞讜讛 诪砖讜诐 讻讘讜讚 砖讘转 讗讘诇 讻讬讜谉 砖注讘专讛 砖讘转 讞讜讝专 诇讚讬谞讜: 



诪讘讚讬诇 讘专讗砖讜谞讛 讜讗讬谞讜 诪讘讚讬诇 讘砖谞讬讛 讜讗诐 讛讘讚讬诇 讘砖谞讬讛 讜诇讗 讛讘讚讬诇 讘专讗砖讜谞讛 砖谞讬讛 注诇转讛 诇讜 诇讞讜讘转 讛讬讜诐 专讗砖讜谞讛 诇讗 注诇转讛 诇讜. 诪讚拽转谞讬 诪讘讚讬诇 讘专讗砖讜谞讛 诪砖诪注 讚拽住讘专 讛讗讬 转谞讗 讚诇注讜诇诐 讗讬谉 诇讜 诇讛拽讚讬诐 转驻诇转 转砖诇讜诪讬谉 诇转驻诇讛 讛讘讗讛 讘讝诪谞讛. 讜诪讚拽讗诪专讬谞谉 讜讗诐 讛讘讚讬诇 讘砖谞讬讛 注诇转讛 诇讜 诪砖诪注 讚住讘专 讚讟注讛 讜诇讗 讛讘讚讬诇 讘诪讜爪讗讬 砖讘转 诪讞讝讬专讬谉 讗讜转讜 讚讗讬 讛讜讛 住"诇 讚讗注"讙 讚诇讗 讛讘讚讬诇 讬爪讗 讛讜讛 诇讬讛 诇讗砖诪注讬谞谉 专讘讜转讗 讟驻讬 讜诇讬转谞讬 讛讻讬 讗诐 讟注讛 讜诇讗 讛讘讚讬诇 讘砖转讬讛诐 讜谞转讻讜讬谉 讘专讗砖讜谞讛 诇砖诐 转砖诇讜诪讬谉 砖谞讬讛 注诇转讛 诇讜 专讗砖讜谞讛 诇讗 注诇转讛 诇讜 讜讛讜讬 专讘讜转讗 讟驻讬 讚诪砖讻讞转 诇讛 讗驻讬' 讘诇讗 讛讘讚讬诇 讘砖转讬讛诐, 讜讛讬讬谞讜 讚讗拽砖讬谞谉 诇诪讬诪专讗 讚讻讬讜谉 讚诇讗 讗讘讚讬诇 讘拽诪讬讬转讗 讻诪讗谉 讚诇讗 爪诇讬 讚诪讬 讜专诪讬谞讛讜 讜讻讜', 讜讗祝 注诇 讙讘 讚住诇拽讗 讘拽讜砖讬讗 讛讻讬 讛诇讻转讗 讚讗诐 诇讗 讛讝讻讬专 讛讘讚诇讛 讘讞讜谞谉 讛讚注转 讗讬谉 诪讞讝讬专讬谉 讗讜转讜: 



讜诪驻谞讬 诪讛 讗诪专讜 转驻诇转 讛注专讘 讗讬谉 诇讛 拽讘注. 驻讬专' 砖讛讜讗 专砖讜转 讻讚诪驻专砖 诇拽诪谉, 砖讛专讬 讗讘专讬诐 讜驻讚专讬诐 拽专讘讬诐 讻诇 讛诇讬诇讛, 讻诇讜诪专 讘砖诇讗 谞转注讻诇讜 诪讘注讜讚 讬讜诐 讜诪砖讜诐 讚诇驻注诪讬诐 讚诇讬讻讗 讗讬讘专讬诐 讻诇诇 砖讻讘专 谞转注讻诇讜 诪讘注讜讚 讬讜诐 讜诪驻谞讬 讻讱 讗诪专讜 讚转驻诇转 注专讘讬转 专砖讜转: 



讗讬讝讜 讛讬讗 诪谞讞讛 拽讟谞讛. 砖讛讬讗 讝诪谉 讛拽专讘转 讛转诪讬讚 诪讟' 砖注讜转 讜诪讞爪讛 讜诇诪注诇讛, 讜讘讝诪谉 诪谞讞讛 讙讚讜诇讛 讚讛讬讬谞讜 诪砖砖 砖注讜转 讜诪讞爪讛 讜诇诪注诇讛 讛讬讛 讝诪谉 砖讞讬讟转 讛转诪讬讚 讜诇讗 讛讬讛 诇讛诐 专砖讜转 诇讛拽讚讬诐 拽讜讚诐 诇讻谉: 



讗讘讜转 转拽谞讜诐 讜讗住诪讻讬谞讛讜 专讘谞谉 讗拽专讘谞讜转. 驻讬专讜砖 讜讚讗讬 讗讘讜转 转拽谞讜诐 讗讘诇 诪驻谞讬 转拽谞转诐 诇讗 讛讬讬谞讜 诪讞讜讬讘讬诐 诇讗讜诪专诐 讜讗转讜 专讘谞谉 讜讗住诪讻讬谞讛讜 讗拽专讘谞讜转 讻讚讬 砖讬讛讜 讞讜讘讛:



[驻讬住拽'] 专"讬 讗讜诪专 注讚 讚' 砖注讜转. 讗讬讘注讬讗 诇讛讜 注讚 讜注讚 讘讻诇诇. 驻讬' 注讚 砖注讛 专讘讬注讬转 讜砖注讛 专讘讬注讬' 讘讻诇诇 讜讻诇 讚' 砖注讜转 讛讜讗 讘拽专 讗讜 讚讬诇诪讗 注讚 讜诇讗 注讚 讘讻诇诇 讜诇讗 讛讜讬 砖注讛 专讘讬注讬转 讘讻诇诇. 转"砖 转驻诇转 讛诪谞讞讛 注讚 讛注专讘 专' 讬讛讜讚讛 讗讜诪专 注讚 驻诇讙 讛诪谞讞讛 讜住"讚 讚注讚 驻诇讙 讛讗讞专讜谉 拽讗诪专. 讗诇讗 讗讬 讗诪专转 注讚 讜注讚 讘讻诇诇 诪讗讬 讗讬讻讗 讘讬谉 专' 讬讛讜讚讛 诇专讘谞谉 讚专' 讬讛讜讚讛 谞诪讬 讛讻讬 讗诪专 讚讻诇 驻诇讙 讗讞专讜谉 砖讘诪谞讞讛 讬转驻诇诇. 讗诇讗 诪讗讬 注讚 讜诇讗 注讚 讘讻诇诇 讜讗诇讗 讛讗 讚转谞讬讗 讜砖诇 诪讜住驻讬谉 讻诇 讛讬讜诐 讜讻讜' 讗讬 讗诪专转 讘砖诇诪讗 注讚 讜注讚 讘讻诇诇 讜讻讜' 讗诇讗 讗讬 讗诪专转 注讚 讜诇讗 注讚 讘讻诇诇 讚转驻诇转 诪讜住驻讬谉 讚拽讗诪专 专' 讬讛讜讚讛 注讚 讝' 砖注讜转 讜诇讗 砖注讛 砖讘讬注讬转 讘讻诇诇 讜讗"讻 诇讗 讛讜讬 讝诪谞讛 讗诇讗 砖砖 砖注讜转. 讗讬 讛讻讬 讛讬讻讬 诪砖讻讞转 转驻诇转 诪讜住驻讬谉 讜诪谞讞讛 讘讛讚讬 讛讚讚讬 讚讘讛转讞诇转 砖注讛 砖讘讬注讬转 注讘专 讝诪谉 诪讜住祝 讜转驻诇转 诪谞讞讛 诇讗 诪讟讬 讝讬诪谞讛 讗诇讗 讘讞爪讬 砖注讛 讗讞专讜谞讛 砖讘砖注讛 砖讘讬注讬转 讜讗"讻 讛讗 注讘专 讝诪谉 诪讜住祝 讻讘专 讞爪讬 砖注讛. 诇讗 诪讗讬 驻诇讙 专讗砖讜谉 讜注讚 讘讻诇诇 讜讗讬讻讗 讘讬谞讬讬讛讜 驻诇讙 讗讞专讜谉 讜讛"拽. 驻讬专讜砖 诪砖讜诐 讛讻讬 讗讬爪讟专讬讱 诇讬讛 诇转专讜爪讬 讘专讬讬转讗 讚诇讗 转讬诪讗 讚驻诇讙 讛诪谞讞讛 讚拽讗诪专 专' 讬讛讜讚讛 讛讜讗 讚诪驻专砖 讜讗讝讬诇 讜讛讜讗 驻诇讙 讗讞专讜谉 讚讛讻讬 拽讗诪专 讗讬诪转 谞驻讬拽 驻诇讙 专讗砖讜谉 驻讬专讜砖 讚诪讛转讞诇转 驻诇讙 讗讞专讜谉 讗转讛 诇诪讚 讗讬诪转 讛讜讬 住讜祝 驻诇讙 专讗砖讜谉 讚专' 讬讛讜讚讛:





讛诪讗讬专讬

砖讻讞 转驻诇转 诪谞讞讛 讘注专讘讬 讬诪讬诐 砖谞讜住讞 讛转驻诇讛 诪转讞诇祝, 讻讙讜谉 注专讘 砖讘转 讻砖讛讜讗 诪转驻诇诇 注专讘讬转 驻注诐 砖谞讬讛 诇转砖诇讜诪讬 诪谞讞转 讞讜诇 砖砖讻讞 讗讬谞讜 诪转驻诇诇 讻谞讜住讞 诪讛 砖砖讻讞 讗诇讗 讻谞讜住讞 砖讛讜讗 讘讜 注讻砖讬讜, 讟注讛 讜诇讗 讛转驻诇诇 诪谞讞讛 讘注专讘 砖讘转 诪转驻诇诇 注专讘讬转 砖转讬诐 砖诇 砖讘转, 讟注讛 讜诇讗 讛转驻诇诇 诪谞讞讛 讘砖讘转 诪转驻诇诇 诪谞讞讛 讘诪讜爪讗讬 砖讘转 砖转讬诐 砖诇 讞讜诇, 讗诇讗 砖讗讬谞讜 诪讘讚讬诇 讘转驻诇讛 砖诇 转砖诇讜诪讬谉 讜讛讬诇讻讱 诪讘讚讬诇 讘专讗砖讜谞讛 讜讗讬谞讜 诪讘讚讬诇 讘砖谞讬讛, 讛讘讚讬诇 讘砖谞讬讛 讜诇讗 讛讘讚讬诇 讘专讗砖讜谞讛 讙诇讛 讘讚注转讜 砖讗讜转讛 砖诇 转砖诇讜诪讬诐 讛拽讚讬诐 讜讞讜讝专 讜诪转驻诇诇 砖诇 转砖诇讜诪讬诐 讘诇讗 讛讘讚诇讛, 讗讘诇 讗诐 讛讘讚讬诇 讘砖谞讬讛诐 讗注"驻 砖诇讗 讛讬讛 诇讜 诇讛讘讚讬诇 讘专讗砖讜谞讛 讗讬谉 爪专讬讱 诇讞讝讜专 讜诇讛转驻诇诇 砖讛专讬 讻诇 注爪诪讛 砖诇 转驻诇转 注专讘讬转 讘诪讜爪讗讬 砖讘转 讗诐 讟注讛 讜诇讗 讛讝讻讬专 讘讛 讛讘讚诇讛 讘讞讜谞谉 讛讚注转 讗讬谉 诪讞讝讬专讬诐 讗讜转讜 诪驻谞讬 砖讬讻讜诇 诇讗诪专讛 注诇 讛讻讜住, 讜诪讻诇 诪拽讜诐 讻转讘讜 讘转讜住驻讜转 砖讗诐 砖讻讞 讘诪谞讞讛 砖诇 砖讘转 讜讛转驻诇诇 讘讜 讬"讞 讜诇讗 讛讝讻讬专 砖诇 砖讘转 砖爪专讬讱 诇讞讝讜专 讜砖讻讞 讜诇讗 讞讝专 砖讗讬谞讜 诪转驻诇诇 注专讘讬转 砖转讬诐 砖讛专讬 诪讛 砖讛讜讗 讞讜讝专 注诇讬讜 讗讬谞讜 讬讻讜诇 诇讛讝讻讬专讜 讜讻谉 讘专讗砖 讞讚砖 砖讟注讛 讘诪谞讞讛 讜诇讗 讛讝讻讬专 砖诇 专"讞 讛讜讗讬诇 讜讘诇讬诇讛 讻讘专 注讘专 讛讞讚砖 讜讗讬谉 讬讻讜诇 诇讛讝讻讬专讜 讜讬驻讛 讻转讘讜, 讜讬砖 讞讜诇拽讬诐 诇讜诪专 砖讻诇 砖爪专讬讱 诇讞讝讜专 讛专讬 讛讜讗 讻诪讬 砖诇讗 讛转驻诇诇 讜诪转驻诇诇 注专讘讬转 砖转讬诐, 讜讗讬谉 讚讘专讬讛诐 谞专讗讬谉:



讟注讛 讜诇讗 讛讙讬注 注讚讬讬谉 讝诪谉 转驻诇讛 讛住诪讜讻讛 诇讛 讗注"驻 砖注讘专 讝诪谉 转驻诇讛 讛专讗砖讜谞讛 讻讙讜谉 砖讻讞 砖诇 砖讞专讬转 讜注讘专 讞爪讜转 讜诇讗 讛讙讬注 诇讞爪讬 砖注讛 砖讘讬注讬转 诪转驻诇诇 砖诇 转砖诇讜诪讬谉 转讞诇讛 讗讞专 砖诇讗 讛讙讬注 讝诪谉 讛讗讞专转 讻诪讜 砖讻转讘谞讜, 讜讻谉 驻讬专砖讜 讛讙讗讜谞讬诐 讘转驻诇转 注专讘讬转 砖谞讝讻专 讘讛 拽讜讚诐 讛谞抓 讛讞诪讛:



讻诇 诪讛 砖讘讬讗专谞讜 注诇讬讜 转讜专转 转砖诇讜诪讬谉 诇讗 谞讗诪专讛 讗诇讗 诇转驻诇讛 讗讘诇 拽"砖 讜讘专讻讜转讬讛 讻讘专 讻转讘谞讜 砖讗讬谉 诇讛诐 转砖诇讜诪讬诐 讜诪讛 砖讗诪专讜 讛拽讜专讗 诪讻讗谉 讜讗讬诇讱 诇讗 讛驻住讬讚 讛拽讜专讗 讗祝 讘讘专讻讜转 讻讘专 讬注讚谞讜 讘讝讛 讝诪谉 注讚 讚' 砖注讜转 讜讗诐 讻谉 砖诇 注专讘讬转 讘砖讞专讬转 诇讗 讬拽专讗, 讜诪讻诇 诪拽讜诐 诇讚注转 讙讚讜诇讬 讛专讘谞讬诐 砖讻转讘讜 砖讗讬谉 讘讝讛 讝诪谉 讬砖 讗讜诪专 砖拽讜专讗 诪转讜专转 转砖诇讜诪讬谉, 讜诪诪讛 砖讗诪专讜 讘住讜讙讬讬讗 讝讜 讘讟诇 拽"砖 砖讞专讬转 讜注专讘讬转 讘讟诇 转驻诇讛 砖讞专讬转 讜注专讘讬转 讛专讬 讝讛 诪注讜讜转 诇讗 讬讜讻诇 诇转拽讜诐 讗诇诪讗 讚讜拽讗 讘讟诇 讛讗 砖讻讞 诇讗 讗祝 讘拽"砖, 讜诇讚注转讬 讗讬谉 讝讛 专讗讛 讗讚专讘讛 转砖诪注 诪拽诪讗 讚讗诪专 讟注讛 讜诇讗 讛转驻诇诇 讜诇讗 讗诪专 讟注讛 讜诇讗 拽专讗 讜讘讝讛 诇讗 讛讝讻讬专 诇砖讜谉 讘讟讜诇 讗诇讗 诪砖讜诐 转驻诇讛, 讜讻谉 砖讬砖 诇讚讜谉 讗诐 谞注转拽 诪砖讞专讬转 诇注专讘讬转 讜诪注专讘讬转 诇砖讞专讬转 讛讬讗讱 讬讘专讱 讬讜爪专 讗讜专 讘注专讘 讗讜 诪注专讬讘 讘砖讞专讬转 讜讗诐 转讗诪专 砖讬讘专讱 讘专讻讜转 讚讛砖转讗 讻讚讬谉 砖诇 注专讘 砖讘转 讘砖讘转 讗讜 砖诇 砖讘转 讘诪讜爪讗讬 砖讘转 讘讝讜 讗讬谉 讛讟注诐 讗诇讗 砖讞讬讜讘 讬"讞 讗祝 讘砖讘转 讛讜讗 讗诇讗 砖讻讘讜讚 砖讘转 诪驻拽讬注讜, 讜讻谉 讬砖 讘讗讬诐 讘讛驻拽注转讛 讘砖诇 砖讞专讬转 诇注专讘讬转 诪驻谞讬 砖讛诪谞讞讛 讛驻住讬拽讛, 讗诇讗 砖讝讜 诇讚注转讬 讗讬谞讛 专讗讬讛 讛讜讗讬诇 讜诇讗 讛驻住讬拽 讝诪谉 拽"砖 讗讞专 讘谞转讬诐, 讜讗讬谉 讗讜诪专 砖讬讛讗 讛驻住拽 讗诇讗 诇转驻诇讛 讗讘诇 诪谞讜住讞 讛讘专讻讜转 诪讬讛讗 讬砖 诇讚讜谉 讜诪转讜讱 讻讱 讗谞讬 诪驻拽驻拽 诇讜诪专 砖诪砖讛讙讬注 讝诪谉 讛讗讞专转 讗讬谞讜 拽讜专讗 讗诇讗 砖讘驻专拽 专讗砖讜谉 讘诪砖谞讛 专讗砖讜谞讛 讻转讘谞讜 砖拽讜专讗 讜谞住讞 讛讘专讻讜转 讗驻砖专 诇住诪讜讱 诪驻谞讬 砖讛诐 讻诇诇讬讜转 诇诪爪讬讗讜转 讬讜诐 讜诇讬诇讛 讻诪讜 砖讗诪专讜 诇讛讝讻讬专 诪讚转 讬讜诐 讘诇讬诇讛 讜诪讚转 诇讬诇讛 讘讬讜诐, 讜诪讻诇 诪拽讜诐 讗祝 诇讚注转 讝讛 诪讻诇 诪拽讜诐 (诪讻诇 诪拽讜诐 砖谞讬 谞专讗讛 诪讬讜转专, 讛诪注转讬拽) 拽讜专讗 讛讜讗 诪转讜专转 专砖讜转 讜诇讗 诪转讜专转 转砖诇讜诪讬诐 讜讻讘专 讻转讘谞讜 讘注谞讬谞讬诐 讗诇讜 讘驻专拽 专讗砖讜谉:



转驻诇转 注专讘讬转 讗注"驻 砖讻诇诇讜讛 讘转讜专转 转砖诇讜诪讬诐 诇讗 诪驻谞讬 砖注讬拽专 讛讚讬谉 注诇讬讛 砖讛讬讗 讞讜讘讛 讗诇讗 专砖讜转 讛讬讗 讜诪讻诇 诪拽讜诐 注讻砖讬讜 讛讜拽讘注讛 注诇 讻诇 讛注讜诇诐 讘讞讜讘讛, 讜讗讞专 砖讻谉 讬砖谞讛 讘讚讬谉 转砖诇讜诪讬谉 讜讻谉 讘讚讬谉 砖讗诐 讟注讛 讞讜讝专 讞讜抓 诪讬注诇讛 讜讬讘讗 砖诇 专"讞 讻诪讜 砖讬转讘讗专:



诪讛 砖讻转讘谞讜 砖诪住讜祝 讬"讗 驻讞讜转 专讘讬注 注讚 砖拽讬注转 讛讞诪讛 诪讬 砖讛转驻诇诇 讘讜 诪谞讞讛 讬爪讗 讜诪讬 砖讛转驻诇诇 讘讜 注专讘讬转 讬爪讗, 讘讗诪转 讻讱 讬爪讗 诇谞讜 诪诪讛 砖讗诪专讜 讚注讘专 讻专' 讬讛讜讚讛 注讘讚 讚注讘讚 讻专讘谞谉 注讘讚 讻诇讜诪专 讚注讘讚 讻专' 讬讛讜讚讛 诇讛转驻诇诇 讘讜 转驻诇转 讛注专讘 注讘讚, 讚注讘讚 讻专讘谞谉 诇讛转驻诇诇 讘讜 转驻诇转 讛诪谞讞讛 注讘讚, 讜诪讻诇 诪拽讜诐 讻转讘讜 讛讙讗讜谞讬诐 砖讗讬谉 诇讗讚诐 讗讞讚 诇讛转驻诇诇 诪谞讞讛 讜注专讘讬转 讘讝诪谉 讝讛, 诪讛 谞驻砖讱 讗诐 讬讜诐 讗讬谉 诇讬诇讛 讗诐 诇讬诇讛 讗讬谉 讬讜诐, 讜讬砖 讗讜诪专讬诐 砖砖注讛 讜专讘讬注 讝讛 诪砖诪砖 诇讬讜诐 讜诇讬诇讛 诇注谞讬谉 转驻诇讛 讜讘讚讬注讘讚 讜讗诐 讛转驻诇诇 讘讜 诪谞讞讛 讜注专讘讬转 讬爪讗 讜谞专讗讛 讻讚注转 专讗砖讜谉, 讜诪讻诇 诪拽讜诐 讛专讬 诪讜住讬驻讬诐 诇讜诪专 砖讗诐 讛转驻诇诇 讘讜 驻注诐 讗讞转 诪谞讞讛 砖讜讘 诇讗 讬转驻诇诇 讘讛 注专讘讬转 砖讻讘专 拽讘诇讜 注诇讬讜 讘讬讜诐 讜讻谉 讘讛驻讱, 讜诇诪讚讜 诪讻讗谉 砖诪讗讞专 砖讗谞讜 谞讜讛讙讬诐 诇讛转驻诇诇 诪谞讞讛 讘注专讘 讗讬谉 诇谞讜 诇讛转驻诇诇 注专讘讬转 讘驻诇讙 讛诪谞讞讛, 讜讗讜转诐 砖讛讬讜 诪转驻诇诇讬诐 砖诇 砖讘转 讘注专讘 砖讘转 诇讗 讛讬讜 诪讗讞专讬诐 诪谞讞讛 诇注讜诇诐 注讚 讝诪谉 讝讛 讜讗讬谞讜 谞住讻诐 诇讚注转 讝讛 讻诇诇 讗诇讗 讘讬讜诐 讗讞讚 讗讬谉 专讗讜讬 诇讜 诇讛转驻诇诇 讘讜 诪谞讞讛 讜注专讘讬转, 讗讘诇 诪讬讜诐 诇讬讜诐 讗讬谉 诇讞讜砖 讻诇诇 讜讗讬谉 讻讗谉 诪砖讜诐 转专转讬 讚住转专谉 讗讛讚讚讬 讚讘讚专讘谞谉 诇讗 讞讬讬砖讬谞谉 讜讛专讬 讝讛 讻砖谞讬 砖讘讬诇讬诐 讗讞讚 讟诪讗 讜讗讞讚 讟讛讜专 讜讛诇讻讜 砖谞讬 讘谞讬 讗讚诐 讝讛 讘讗讞转 讜讝讛 讘讗讞专转 砖讗诐 讘讗讜 诇讬砖专讗诇 讘讘转 讗讞转 砖谞讬讛诐 讟诪讗讬诐 讜讘讝讛 讗讞专 讝讛 砖谞讬讛诐 讟讛讜专讬诐 讜诪讻诇 诪拽讜诐 讚讜拽讗 诇转驻诇讛 讗讘诇 诇拽"砖 诇讗 讬拽专讗 讘转讞讜诐 讞诪讛 诇注讜诇诐 讻诪讜 砖讘讬讗专谞讜 讘驻专拽 专讗砖讜谉:



诪讗讞专 砖讘讬讗专谞讜 砖讗讚诐 讬讻讜诇 诇讛转驻诇诇 注专讘讬转 讘驻诇讙 讛诪谞讞讛 讗诐 讛转驻诇诇 讘讜 讘注专讘 砖讘转 诪转驻诇诇 讘讜 注专讘讬转 砖诇 砖讘转 讜诪拽讚砖 注诇 讛讻讜住 讜讗住讜专 讘诪诇讗讻讛 讜讻谉 诪转驻诇诇 砖诇 诪讜爪讗讬 砖讘转 讘砖讘转 讜诪讘讚讬诇 注诇 讛讻讜住, 讜讬砖 讗讜诪专讬诐 砖诇讗 讛讜转专 诇注砖讜转 讻谉 讘砖讘转 讗诇讗 诇诪讬 砖专爪讛 诇讛讞砖讬讱 注诇 讛转讞讜诐 诇讚讘专 诪爪讜讛 讗讜 诇讛爪讬诇 诪谉 讛讙讬讬住 讜讻讬讜爪讗 讘讜 砖讛专讬 注诇 讻诇 驻谞讬诐 讛讘讚诇讛 注诇 讛讻讜住 住讬诪谉 诇讛讬转专 诪诇讗讻讛 讜讝讜 讜讚讗讬 讗住讜专 讛讜讗 讘诪诇讗讻讛 注讚 讛诇讬诇讛 讜讗祝 讘砖诇 住讜驻专讬诐 诇讚注转讬, 讜讗祝 讻讗谉 转诪讛讜 专讘讬诐 讛讬讗讱 谞注砖讛 拽讜讚砖 砖讘讬讚讬谞讜 讞讜诇 讜讗诐 讗诪专讜 砖诇 砖讘转 讘注专讘 砖讘转 砖讛讜讗 诪转讜住驻转 讞讜诇 注诇 讛拽讜讚砖, 砖诇 诪讜爪讗讬 砖讘转 讘砖讘转 诇诪讛, 讜诪讻诇 诪拽讜诐 讬砖 诇住诪讜讱 砖讗祝 讛讛讘讚诇讛 拽讚讜砖 讛讜讗 诇砖讘转 讜讗讞专 砖诇讗 讛讙讬注 诇讜 诪诪谞讛 讛讬转专 诪诇讗讻讛 讗讬谉 诇谞讜, 讜诪讻诇 诪拽讜诐 拽讜讚诐 讝诪谉 讝讛 讗祝 讘注专讘 砖讘转 讗讬谉 专讗讜讬 诇注砖讜转 讻谉 诪讬"讗 砖注讜转 驻讞讜转 专讘讬注 讜诇诪注诇讛 讞诪讛 诪转讞诇转 诇讛砖转拽注 讜讗讬谞讛 谞专讗讬转 诇专讜讘 讘谞讬 讗讚诐 讗讘诇 拽讜讚诐 诇讻谉 讗讬谉 砖诐 住专讱 诇讬诇讛 讻诇诇:



讛转驻诇诇 砖诇 砖讘转 讘注专讘 砖讘转 拽讜讚诐 诇讻谉 讗诐 讘讟注讜转 讛讬讛 讻讙讜谉 砖讛讬讛 讬讜诐 讛诪注讜谞谉 讜讞讝专讛 讞诪讛 诇讛专讗讜转 讜谞诪爪讗 砖讛转驻诇诇 拽讜讚诐 讝诪谉 讝讛, 讬讞讬讚 讞讜讝专 讜专砖讗讬 诇讞讝讜专 诇诪诇讗讻转讜 讜讬砖 诇讜 诇讞讝讜专 讜诇讛转驻诇诇 讜爪讘讜专 专讗砖讬谉 诇讞讝讜专 诇诪诇讗讻转谉 讗讘诇 讗讬谉 讞讜讝专讬谉 讜诪转驻诇诇讬诐 诪驻谞讬 讛讟讜专讞, 讻讱 讻转讘讜讛 讙讚讜诇讬 讛诪讞讘专讬诐 讜讻谉 讙讚讜诇讬 讛诪驻专砖讬诐 讘砖诐 讙讗讜谉, 讜诪讻诇 诪拽讜诐 讬砖 讞讜诇拽讬诐 诇讜诪专 砖诪讗讞专 砖讗讬谉 讞讜讝专讬谉 诇讛转驻诇诇 讗住讜专讬谉 讘诪诇讗讻讛 讜讗诐 诪讚注转 拽讘诇讜讛讜 讗住讜专讬谉 讘诪诇讗讻讛 讘讬谉 讬讞讬讚 讘讬谉 爪讘讜专 讗讘诇 诪讻诇 诪拽讜诐 讬讞讬讚 讞讜讝专 讜诪转驻诇诇 诪讬"讗 砖注讜转 驻讞讜转 专讘讬注 讜诇诪注诇讛 (谞专讗讛 砖爪专讬讱 诇讛讜住讬祝 "讜爪讬讘讜专", 讛诪注转讬拽) 讗注"驻 砖讘讟注讜转 拽讘诇讜讛讜 讗祝 讬讞讬讚 讗讬谉 讞讜讝专 讜诪转驻诇诇 讜诪讻诇 诪拽讜诐 讬砖 诪转讬专讬诐 诇讜 诇讞讝讜专 讜讗讬谉 谞专讗讛 讻谉, 讜讬砖 诪驻专砖讬诐 砖讻诇 住讜讙讬讗 讝讜 讘驻诇讙 讛诪谞讞讛 讗讘诇 拽讜讚诐 诇讻谉 讞讜讝专讬诐 讜诪转驻诇诇讬诐 讗祝 爪讘讜专:



讻砖诐 砖讗诪专谞讜 讘转驻诇讛 讻谉 讛讚讬谉 讘讻诇 讛讚讘专讬诐 砖讛诐 诪专讗讬诐 拽讘诇转 砖讘转 讻讙讜谉 讛讚诇拽转 讛谞专 诇谞砖讬诐 砖谞拽专讗转 拽讘诇讛 注诇 讚注转 拽爪转, 讗诇讗 砖讬砖 讗讜诪专讬诐 砖讗讬谉 讛讚诇拽转 讛谞专 拽讘诇讛 讻诇诇 诪诪讛 砖讗诪专讜 讘诪住讻转 砖讘转 讛讚诇讬拽 讛诪讚诇讬拽 讜砖讜讛讛 讻讚讬 诇爪诇讜转 讘讜 讚讙 拽讟谉, 讜诪讻诇 诪拽讜诐 砖诇 诪讜爪讗讬 砖讘转 讘砖讘转 讗驻讬诇讜 讛讘讚讬诇 注诇 讛讻讜住 讗讬谉 诪讜转专 讘诪诇讗讻讛 注讚 讛诇讬诇讛:



诇注讜诇诐 讗诇 讬转驻诇诇 讗讚诐 讗讞讜专讬 专讘讜 讬砖 诪驻专砖讬诐 讛讟注诐 砖诇讗 讬专讗讛 讻诪砖转讞讜讛 诇专讘讜, 讜讬砖 诪驻专砖讬诐 砖诇讗 讬专讗讛 讻诪讚拽讚拽 讘转驻诇转 专讘讜 讜诇驻讬专讜砖讬诐 讗诇讜 讗驻讬诇讜 讘专讞讜拽 讻诪讛, 讜讬砖 诪驻专砖讬诐 砖诇讗 讬讟专讬讞 讗转 专讘讜 诇注诪讜讚 讗诐 住讬讬诐 拽讜讚诐 诇讜 讜诇驻讬讻讱 讝讛 讗讬谞讜 讗住讜专 讗诇讗 讘砖讬注讜专 讙' 驻住讬注讜转 砖诇 专讘讜 讜讗诐 讗讬专注 诇讜 讻谉 讛谉 注诐 专讘讜 讛谉 注诐 讗讞专 讬讝讛专 讛专讘 讗讜 讛讗讞专 讛注讜诪讚 诇驻谞讬讜 砖讗诐 住讬讬诐 拽讜讚诐 诇砖诇 讗讞专讬讜 诇讗 讬注砖讛 讙' 驻住讬注讜转 注讚 砖讬住讬讬诐 讝讛 砖讗讞专讬讜 讻讚讬 砖诇讗 讬驻住讬拽讛讜, 讜讻谉 讬讝讛专 讛转诇诪讬讚 砖诇讗 讬转驻诇诇 讻谞讙讚 专讘 专"诇 讘爪讚讜 诇讙诪专讬 砖谞专讗讛 讻诪砖转讞讜讜讛 注诪讜 讗诇讗 讬转驻诇诇 专讞讜拽 诪诪谞讜 讜诇讗 讬砖讜讛 专讘讜 注诐 砖讗专 讘谞讬 讗讚诐 讘谞转讬谞转 砖诇讜诐 讜讘讛讞讝专转 砖诇讜诐 讗诇讗 砖讬驻诇讬讙 讘讻讘讜讚讜, 讜讬砖 讗讜诪专讬诐 砖讗讱 诇讛拽讚讬诐 诇讜 砖诇讜诐 讗祝 讘诇砖讜谉 讻讘讜讚 讗住讜专 讗诇讗 砖讬注诪讜讚 诇驻谞讬讜 讘讗讬诪讛 注讚 砖讬转谉 讛专讘 诇讜 砖诇讜诐 讜讛讜讗 讬砖讬讘谞讜 讚专讱 讻讘讜讚, 讜专讗讬讛 诇讚注转讬 讘讝讜 诪诪讛 砖讛讘讬讗讜讛讜 讘转诇诪讜讚 讛诪注专讘 诪讚讻转讬讘 专讗讜谞讬 谞注专讬诐 讜谞讞讘讗讜, 讜诪讛 砖讗诪专讜 讘驻专拽 砖谞讬 驻讙注 讘讜 专讘讜 讜讻讜' 讘驻专拽讬诐 砖讜讗诇 讗驻砖专 讘转诇诪讬讚 讞讘专 讗讜 砖诪讗 讘讝讜 讗诪专讜 砖讛专讘 谞诪谞注 砖诇讗 诇拽讜专讗 诇讜 讘砖诇讜诐 诪爪讚 砖诇讗 讬驻住讬拽讛讜 讜讗诪专讜 注诇讬讜 砖讬驻住讬拽 讛讜讗 诇讻讘讜讚讜 诇砖讗讜诇, 讜讻谉 讬讝讛专 讛转诇诪讬讚 砖诇讗 讬讞诇讜拽 注诇 讬砖讬讘转讜 讜诇讗 讬讗诪专 讚讘专 讘砖诪讜 砖诇讗 砖诪注 诪驻讬讜, 讜诪讻诇 诪拽讜诐 讘讘讬转 讛讻谞住转 讬讻讜诇 讛讜讗 诇讛转驻诇诇 讗讞讜专讬 专讘讜 讜讻谞讙讚讜, 讻诇 讗讬诪讛 讘讟诇讛 讘诪拽讜诐 爪讘讜专 砖讗讬诪转 讛爪讘讜专 讙讚讜诇讛 诪讻诇谉 讜讻谉 讻转讘讜 讛讙讗讜谞讬诐 讜诇注讜诇诐 诇讗 讬注讘讜专 讗讚诐 诇驻谞讬 讛诪转驻诇诇 讘注诪讬讚讛, 讜讬砖 诪转讬专讬诐 讘专讞讜拽 讚' 讗诪讜转 诪讻讞 住讜讙讬讗 讝讜:





转讜住驻讜转 专讗"砖

讟注讛 讜诇讗 讛转驻诇诇 诪谞讞讛 讘砖讘转. 谞专讗讛 讚讗诐 砖讻讞 讜诇讗 讛转驻诇诇 讬注诇讛 讜讬讘讗 讘诪谞讞讛 讘专"拽 诇讗 讬转驻诇诇 讘诪讜爪讗讬 专"讞 砖转讬诐 讻讬讜谉 砖讗讬谉 诇讜 诇讛讝讻讬专 砖诇 专"讞 诇诪讛 讬讞讝讜专 讜讬转驻诇诇 讬"讞 讘专讻讜转 讻讬讜谉 砖讻讘专 讛转驻诇诇 讗讜转诐, 讜诇讗 讚诪讬 诇讛讗 讚讗诪专讬谞谉 讛讻讗 砖诪转驻诇诇 讘诪讜爪讗讬 砖讘转 砖转讬诐 砖诇 讞讜诇 讜讬爪讗 讘讛 讘砖诇 砖讘转 讚砖讗谞讬 讛讻讗 讚讗祝 讘砖讘转 专讗讜讬 诇讛转驻诇诇 讬"讞 讗诇讗 砖诪驻谞讬 讛讟讜专讞 转拽谞讜 讝' 讘专讻讜转 讛讬诇讻讱 讻砖诇讗 讛转驻诇诇 讘诪谞讞讛 讝' 讬讜爪讗 讘讗讜转诐 讬"讞 讘专讻讜转 砖诪转驻诇诇 讘诪讜爪讗讬 砖讘转 讚讗讬谞讜谉 谞诪讬 砖讬讬讻讬 讘砖讘转, 讜讛"讛 谞诪讬 讗诐 讛转驻诇诇 讘诪谞讞讛 讘砖讘转 讬"讞 讜诇讗 讛讝讻讬专 砖诇 砖讘转 讗注"驻 砖诇讗 讬爪讗 讘讗讜转讛 转驻诇讛 讜讗诐 讛讬讛 谞讝讻专 诪讘注讜讚 讬讜诐 讛讬讛 爪专讬讱 诇讛转驻诇诇 砖讘注 讘专讻讜转 讗驻讬' 讛讻讬 诇讗 讬转驻诇诇 讘诪讜爪讗讬 砖讘转 砖转讬诐 讻讬讜谉 砖讛转驻诇诇 讻讘专 讬"讞:



诪驻谞讬 砖讬讻讜诇 诇讗讜诪专讛 注诇 讛讻讜住 拽砖讬讗. 讜讗"转 讗诪讗讬 诇讗 诪砖谞讬 讛讱 讘专讬讬转讗 讚砖讜讻讞 拽讜讚诐 砖讛注砖讬专讜 讜拽讘注讜讛 注诇 讛讻讜住 讻讚讗讬转讗 诇拽诪谉 讘驻' 讗讬谉 注讜诪讚讬谉 [讚祝 诇"讙.], 讜讬"诇 讚诇讗 诪爪讬谞讜 讘专讬讬转讗 砖谞砖谞讬转 讘讗讜转诐 讬诪讬诐 讘讬谉 砖转讬 讛转拽谞讜转 讘转驻诇讛 讜注诇 讛讻讜住, 讗注"讙 讚讗讜转讛 讘专讬讬转讗 讚砖谞讬讛 注诇转讛 诇讜 谞砖讗专讛 讘拽讜砖讬讗 讻讬讜谉 讚诇讗 拽讗诪专 转讬讜讘转讗 诇讗 诪砖讘砖转讗 讛讬讗 讻讱 讻转讘 专讘 讛讗讬 讙讗讜谉, 讜讟注诪讗 讚诪住转讘专 讛讜讗 讚讻讬讜谉 讚讗讘讚讬诇 讘砖谞讬讛 讙诇讬 讗讚注转讬讛 讚讻讬讜谉 讘专讗砖讜谞讛 诇砖诐 转砖诇讜诪讬谉 讜砖谞讬讛 诪砖讜诐 讞讜讘转讜 讜讗讬谉 诇讛拽讚讬诐 砖诇 转砖诇讜诪讬谉 诇讞讜讘转 讛讝诪谉 讜爪专讬讱 诇讛转驻诇诇 讗讜转讛 砖诇 转砖诇讜诪讬谉 驻注诐 砖谞讬转, 讜诪讬讛讜 讗诐 诇讗 讛讘讚讬诇 讘讗讞转 诪讛谉 讗讜 砖讛讘讚讬诇 讘砖转讬讛谉 讗讬谉 诪讞讝讬专讬谉 讗讜转讜 讚讗讬谉 讻讗谉 讙诇讜讬 讚注转 讚专讗砖讜谞讛 诇转砖诇讜诪讬谉, 讜讻谉 诪砖诪注 讚驻专讬讱 诇诪讬诪专讗 讻讬讜谉 讚诇讗 讗讘讚讬诇 讘拽诪讬讬转讗 讻诪讗谉 讚诇讗 爪诇讬 讚诪讬 讜讻讜' 讚诪砖诪注 讚讘注讬 诇诪讬诪专 讗注"驻 砖诇讗 讛讘讚讬诇 讘专讗砖讜谞讛 讜讛讘讚讬诇 讘砖谞讬讬讛 专讗砖讜谞讛 注诇转讛 诇讜 诇砖诐 讞讜讘讛 讜砖谞讬讛 注诇转讛 诇讜 诇砖诐 转砖诇讜诪讬谉:



讬爪讞拽 转拽谉 转驻诇转 讛诪谞讞讛. 讜讗"转 讜讛讗 讗诪专讬谞谉 讘讬讜诪讗 [讚祝 讻"讞:] 讘驻' 讗诪专 诇讛诐 讛诪诪讜谞讛 讚爪诇讜转讬讛 讚讗讘专讛诐 讗讘讬谞讜 诪讻讬 诪砖讞专讬 讻讜转诇讬, 讜讬"诇 讚诇讗讞专 讚转拽谞讛 讬爪讞拽 讛讬讛 讗讘专讛诐 讗讜诪专讛, 讗讬 谞诪讬 讙诐 诪转讞诇讛 讗诪专讛 讚讗驻讬诇讜 注讬专讜讘讬 转讘砖讬诇讬谉 拽讬讬诐 讗讘专讛诐 讗讘讬谞讜 讻讚讗讬转讗 讘驻' 讗诪专 诇讛诐 讛诪诪讜谞讛 讗诇讗 砖诇讗 注砖讛 拽讘注 诇讻诇 讘谞讬 讘讬转讜 注讚 砖转拽谞讛 讬爪讞拽:



讜讗讬谉 砖讞讛 讗诇讗 转驻诇讛 砖谞讗诪专 讜诇驻谞讬 讛' 讬砖驻讜讱 砖讬讞讜. 讜讗"转 讜讛讗 讘驻"拽 讚注讘讜讚转 讻讜讻讘讬诐 [讚祝 讝.] 讗诪专讬' 讗讬驻讻讗 讚诪讬讬转讬 拽专讗 讚诇驻谞讬 讛' 讬砖驻讜讱 砖讬讞讜 讜拽讗诪专 讗讬谉 砖讬讞讛 讗诇讗 转驻诇讛 砖谞讗诪专 讜讬爪讗 讬爪讞拽 诇砖讜讞 讘砖讚讛, 讜讬"诇 讚转专讜讬讬讛讜 讬诇驻讬 诪讛讚讚讬 讚讛讻讗 讬诇驻讬 讚讜讬爪讗 讬爪讞拽 诇砖讜讞 讝讜 讛讜讗 转驻诇讛 讜诇讗 谞讬诪讗 砖讬爪讗 诇讟讬讬诇 讗讜 诇讚讘专 注诐 讗讬砖 讗讜 诇转拽谉 讗讬诇谞讜转 讻诪讜 转讞转 (讗讞讚] 讛砖讬讞讬诐 [讘专讗砖讬转 讻"讗 讟"讜] 讜诪"诪 讗讜转讜 驻住讜拽 讚诇驻谞讬 讛' 讬砖驻讜讱 砖讬讞讜 诇讗 诪砖诪注 转驻诇讛 拽讘讜注 讗讬 诇讗讜 讚砖诪注讬谞谉 诇讬讛 诪拽专讗 讚讜讬爪讗, 讜诪讬讛讜 讻讬讜爪讗 讘讝讛 讘诪讙诇讛 [讚祝 讬"讙] 讙讘讬 讜讬讛讬 讗讜诪谉 讗转 讛讚住讛 讚拽讗诪专 讗讬谉 讛讚住讛 讗诇讗 爪讚讬拽讬诐 砖谞讗诪专 讜讛讜讗 注讜诪讚 讘讬谉 讛讛讚住讬诐 讗砖专 讘诪爪讜诇讛 讜讘讗讙讚转 讞诇拽 [讚祝 爪"讙.] 拽讗诪专 注诇 拽专讗 讚讜讛讜讗 注讜诪讚 讘讬谉 讛讛讚住讬诐 讗讬谉 讛讚住讬诐 讗诇讗 爪讚讬拽讬诐 讜讻讜' 砖讘讗 讝讛 讜诇诪讚 注诇 讝讛 讜讝讛 注诇 讝讛:



砖讛专讬 拽专讘谉 诪讜住祝 拽专讘 讜讛讜诇讱 注讚 砖讘注 砖注讜转. 转讬诪讗 讗诪讗讬 谞拽讟 砖讘注 讛讜讛 诇讬讛 诇诪讬诪专 砖砖 讗讜 砖砖 讜诪讞爪讛 讚讗讬谉 讝诪谉 讛诪讜住驻讬谉 讗诇讗 注讚 砖砖 讜诪讞爪讛 砖讛讜讗 注爪讜诪讜 砖诇 讬讜诐 讻讚诪讜讻讞 讘驻住讞讬诐 讘专讬砖 转诪讬讚 谞砖讞讟, 讜讬"诇 诇驻讬 砖讗讬谉 讛注讜诇诐 讘拽讬讗讬谉 诇讻讜讬谉 讞爪讬 砖注讛 诇讛讻讬 谞拽讟 砖讘注. 讗"谞 讞爪讬 砖注讛 讛讬讜 砖讜讛讬谉 诇讛转驻诇诇 注诇 讛拽专讘谉 讗讞专 砖讛拽专讬讘讜 砖讬转拽讘诇 讘专爪讜谉:





砖讬讟讛 诪拽讜讘爪转

转谞讜 专讘谞谉 讟注讛 讜诇讗 讛转驻诇诇 诪谞讞讛 讘注专讘 砖讘转 诪转驻诇诇 注专讘讬转 砖转讬诐 砖诇 砖讘转 - 讚讻讬 讛讬讻讬 讚诇讗 讗讟专讞讜讛 讘转驻诇转 砖讘转 讛讻讬 谞诪讬 诇讗 讗讟专讞讜讛讜 讘转砖诇讜诪讬谉. 讟注讛 讜诇讗 讛转驻诇诇 诪谞讞讛 讘砖讘转 诪转驻诇诇 注专讘讬转 砖转讬诐 砖诇 讞讜诇. 讚诪讞讜讬讬讘 讛讜讗 讘讻诇 讛讘专讻讜转 讘砖讘转 谞诪讬 讜专讘谞谉 讛讜讗 讚诇讗 讗讟专讞讜讛 诪砖讜诐 讻讘讜讚 砖讘转 讗讘诇 讻讬讜谉 砖注讘专讛 砖讘转 讞讜讝专 诇讚讬谞讜:


诪讘讚讬诇 讘专讗砖讜谞讛 讜讗讬谞讜 诪讘讚讬诇 讘砖谞讬讛 讜讗诐 讛讘讚讬诇 讘砖谞讬讛 讜诇讗 讛讘讚讬诇 讘专讗砖讜谞讛 砖谞讬讛 注诇转讛 诇讜 诇讞讜讘转 讛讬讜诐 专讗砖讜谞讛 诇讗 注诇转讛 诇讜 - 诪讚拽转谞讬 诪讘讚讬诇 讘专讗砖讜谞讛 诪砖诪注 讚拽住讘专 讛讗讬 转谞讗 讚诇注讜诇诐 讗讬谉 诇讜 诇讛拽讚讬诐 转驻诇转 转砖诇讜诪讬谉 诇转驻诇讛 讛讘讗讛 讘讝诪谞讛. 讜诪讚拽讗诪专讬谞谉 讜讗诐 讛讘讚讬诇 讘砖谞讬讛 注诇转讛 诇讜 诪砖诪注 讚住讘专 讚讟注讛 讜诇讗 讛讘讚讬诇 讘诪讜爪讗讬 砖讘转 诪讞讝讬专讬谉 讗讜转讜 讚讗讬 讛讜讛 住讘讬专讗 诇讬讛 讚讗祝 注诇 讙讘 讚诇讗 讛讘讚讬诇 讬爪讗 讛讜讛 诇讬讛 诇讗砖诪注讬谞谉 专讘讜转讗 讟驻讬 讜诇讬转谞讬 讛讻讬 讗诐 讟注讛 讜诇讗 讛讘讚讬诇 讘砖转讬讛诐 讜谞转讻讜讬谉 讘专讗砖讜谞讛 诇砖诐 转砖诇讜诪讬谉 砖谞讬讛 注诇转讛 诇讜 专讗砖讜谞讛 诇讗 注诇转讛 诇讜 讜讛讜讬 专讘讜转讗 讟驻讬 讚诪砖讻讞转 诇讛 讗驻讬诇讜 讘诇讗 讛讘讚讬诇 讘砖转讬讛诐. 讜讛讬讬谞讜 讚讗拽砖讬谞谉 诇诪讬诪专讗 讚讻讬讜谉 讚诇讗 讗讘讚讬诇 讘拽诪讬讬转讗 讻诪讗谉 讚诇讗 爪诇讬 讚诪讬 讜专诪讬谞讛讜 讜讻讜'. 讜讗祝 注诇 讙讘 讚住诇拽讗 讘拽讜砖讬讗 讛讻讬 讛诇讻转讗 讚讗诐 诇讗 讛讝讻讬专 讛讘讚诇讛 讘讞讜谞谉 讛讚注转 讗讬谉 诪讞讝讬专讬谉 讗讜转讜:


讜诪驻谞讬 诪讛 讗诪专讜 转驻诇转 讛注专讘 讗讬谉 诇讛 拽讘注 - 驻讬专讜砖 砖讛讜讗 专砖讜转 讻讚诪驻专砖 诇拽诪谉. 砖讛专讬 讗讘专讬诐 讜驻讚专讬诐 拽专讘讬诐 讻诇 讛诇讬诇讛. 讻诇讜诪专 讘砖诇讗 谞转注讻诇讜 诪讘注讜讚 讬讜诐. 讜诪砖讜诐 讚诇驻注诪讬诐 讚诇讬讻讗 讗讬讘专讬诐 讻诇诇 砖讻讘专 谞转注讻诇讜 诪讘注讜讚 讬讜诐. 讜诪驻谞讬 讻讱 讗诪专讜 讚转驻诇转 注专讘讬转 专砖讜转:


讗讬讝讜 讛讬讗 诪谞讞讛 拽讟谞讛 砖讛讬讗 讝诪谉 讛拽专讘转 讛转诪讬讚 诪转砖注 砖注讜转 讜诪讞爪讛 讜诇诪注诇讛 - 讜讘讝诪谉 诪谞讞讛 讙讚讜诇讛 讚讛讬讬谞讜 诪砖砖 砖注讜转 讜诪讞爪讛 讜诇诪注诇讛 讛讬讛 讝诪谉 砖讞讬讟转 讛转诪讬讚 讜诇讗 讛讬讛 诇讛诐 专砖讜转 诇讛拽讚讬诐 拽讜讚诐 诇讻谉:


讗讘讜转 转拽谞讜诐 讜讗住诪讻讬谞讛讜 专讘谞谉 讗拽专讘谞讜转 - 驻讬专讜砖 讜讚讗讬 讗讘讜转 转拽谞讜诐 讗讘诇 诪驻谞讬 转拽谞转诐 诇讗 讛讬讬谞讜 诪讞讜讬讘讬诐 诇讗讜诪专诐 讜讗转讜 专讘谞谉 讜讗住诪讻讬谞讛讜 讗拽专讘谞讜转 讻讚讬 砖讬讛讜 讞讜讘讛:


[驻讬住拽讗] 专' 讬讛讜讚讛 讗讜诪专 注讚 讗专讘注 砖注讜转. 讗讬讘注讬讗 诇讛讜 注讚 讜注讚 讘讻诇诇. 驻讬专讜砖 注讚 砖注讛 专讘讬注讬转 讜砖注讛 专讘讬注讬转 讘讻诇诇 讜讻诇 讗专讘注 砖注讜转 讛讜讗 讘拽专. 讗讜 讚讬诇诪讗 注讚 讜诇讗 注讚 讘讻诇诇 讜诇讗 讛讜讬 砖注讛 专讘讬注讬转 讘讻诇诇:


转讗 砖诪注 转驻诇转 讛诪谞讞讛 注讚 讛注专讘 专' 讬讛讜讚讛 讗讜诪专 注讚 驻诇讙 讛诪谞讞讛 - 讜住诇拽讗 讚注转讬谉 讚注讚 驻诇讙 讛讗讞专讜谉 拽讗诪专:


讗诇讗 讗讬 讗诪专转 注讚 讜注讚 讘讻诇诇 诪讗讬 讗讬讻讗 讘讬谉 专' 讬讛讜讚讛 诇专讘谞谉 - 讚专' 讬讛讜讚讛 谞诪讬 讛讻讬 讗诪专 讚讻诇 驻诇讙 讗讞专讜谉 砖讘诪谞讞讛 讬转驻诇诇:


讗诇讗 讗讬 讗诪专转 注讚 讜注讚 讘讻诇诇 诪讗讬 讗讬讻讗 讘讬谉 专' 讬讛讜讚讛 诇专讘谞谉 - 讚专' 讬讛讜讚讛 谞诪讬 讛讻讬 讗诪专 讚讻诇 驻诇讙 讗讞专讜谉 砖讘诪谞讞讛 讬转驻诇诇:





诪讛专砖"讗 - 讞讬讚讜砖讬 讛诇讻讜转

驻讬专砖"讬 讘讚"讛 砖谞讬讛 注诇转讛 诇讜 讻讜' 讜讛砖谞讬讛 谞诪讬 诇讗 注诇转讛 诇讜 诇砖诇 砖讘转 讛讜讗讬诇 讜讛讘讚讬诇 讘讛 讙讬诇讛 讻讜' 注讻"诇 讘诇讗讜 讛讗讬 讟注诪讗 谞诪讬 砖谞讬讛 诇讗 注诇转讛 诇砖诇 砖讘转 讜讛讬讬谞讜 诪讟注诪讗 讚专讗砖讜谞讛 诇讗 注诇转讛 诇讜 砖讗讬谉 诇讜 诇讛拽讚讬诐 转驻诇讛 砖注讘专 讝诪谞讛 讗诐 讛砖谞讬讛 转注诇讛 诇讜 诇砖诇 砖讘转 注"讻 砖讬讛讬讛 爪专讬讱 诇讛转驻诇诇 讗讞专讬讛 讗讞转 砖诇 诪"砖 讗诇讗 讚讛讜爪专讱 讟注诪讗 讚讛讘讚讬诇 讘讛 讻讚讬 砖转讞砖讘 诇砖诇 注专讘讬转 讜讚讜"拽:


转讜住驻讜转 讘讚"讛 讟注讛 讜诇讗 讛转驻诇诇 注"砖 讻讜' 讙诇讬 讚注转讬讛 讚讛讱 讘转专讬讬转讗 讛讬讗 讞讜讘讛 讻讜' 讜讗讬 讗讘讚讬诇 讘转专讜讜讬讬讛讜 讻讜' 诇讗 诪讞讬讬讘 诇讗讛讚讜专讬 讻讜' 注讻"诇 讜诇驻讬 讝讛 诪转讬讬砖讘 拽讜砖讬讬转 讛转诇诪讜讚 讚讛讻讗 讙诇讬 讚注转讬讛 讗讘诇 讛转诐 诇讗 讙诇讬 讚注转讬讛 讜诇讻讱 讗讬谉 诪讞讝讬专讬谉 讗讜转讜 讻诪讜 讗诐 诇讗 讛讘讚讬诇 讘转专讜讬讬讛讜 讜讗"爪 诇讛讞讝讬专 讜讛诐 讚讘专讬 专讘讬谞讜 讛讗讬 砖讻转讘 讛专讗"砖 讘砖诪讜 讗注"讙 砖谞砖讗专 讘拽讜砖讬讗 讻讬讜谉 讚诇讗 拽讗诪专 转讬讜讘转讗 诇讗讜 诪砖讘砖转讗 讛讬讗 讚讟注诪讗 讚诪住转讘专 讛讜讗 讻讜' 注讻"诇 注"砖:


讘讗"讚 讗诇诪讗 讚诪爪专讬讱 诇讛转驻诇诇 讝讬诪谞讗 讗讞专讬转讬 讗注"讙 砖诇讗 讻讜' 诪转讜讱 诇砖讜谉 讛讗诇驻住讬 注讻"诇 诇讻讗讜专讛 讚诪转讜讱 讛讙诪专讗 谞诪讬 诪讜讻讞 讛讻讬 讻讚拽讗诪专 讻讬讜谉 讚诇讗 讗讘讚讬诇 讘拽诪讬讬转讗 讻诪讗谉 讚诇讗 爪诇讬 讚诪讬 讜诪讛讚专讬谞谉 诇讬讛 诇讛转驻诇诇 转驻诇讛 讗讞专转 讘诇讗 讛讘讚诇讛 讗注"讙 讚诇讗 诪专讜讬讞 诪讬讚讬 砖讛专讬 讻讘专 讛转驻诇诇 讜诇讗 讛讘讚讬诇 讘专讗砖讜谞讛 讜讬"诇 讚诇驻讬 讛讙诪专讗 讗驻砖专 诇诪讗讬 讚诪住讬拽 拽砖讬讗 拽讜砖讟讗 讚诇讗 拽讗讬 讛讻讬 讜诇讗 诪讛讚专讬谞谉 诇讬讛 讻讬讜谉 讚诇讗 诪专讜讬讞 讻诇讜诐 讗讘诇 诇讚讘专讬 讛讗诇驻住讬 诇讗 住诇讬拽 讘拽讜砖讬讗 讻诪"砖 专讘讬谞讜 讛讗讬 讜讗"讻 拽讗讬 砖驻讬专 讛讱 住讘专讗 讚诪讛讚专讬谞谉 诇讬讛 讗注"讙 砖讗讬谞讜 诪专讜讬讞 讻诇讜诐 讜讚讜"拽:


讘讚"讛 拽砖讬讗 转讬诪讛 讻讜' 讚诪讬讬专讬 拽讜讚诐 砖讛注砖讬专讜 讚讗诪专讬谞谉 诇拽诪谉 讻讜' 注讻"诇 专"诇 讚拽讜讚诐 砖讛注砖讬专讜 诇讗 讛讬讛 讗讜诪专 讻诇诇 注诇 讛讻讜住 专拽 讘转驻诇讛 诇讞讜讚 讜诇讻讱 诪讞讝讬专讬谉 讗讜转讜 讜讛讱 讚拽转谞讬 讗讬谉 诪讞讝讬专讬谉 转讜拽诪讗 讗讞专 砖讛注砖讬专讜 讜讞讝专讜 讜讛注谞讜 讚讗讝 拽讘注讜讛 讘转驻诇讛 讜讗诪专讜 讛诪讘讚讬诇 讘转驻诇讛 爪专讬讱 砖讬讘讚讬诇 注诇 讛讻讜住 讗讘诇 讻砖讛注砖讬专讜 讜注讚讬讬谉 诇讗 讞讝专讜 讜讛注谞讜 诇讗 拽讘注讜 讗诇讗 注诇 讛讻讜住 讻讚诪讜讻讞 驻专拽 讗讬谉 注讜诪讚讬谉 (诇讙.) 注"砖 讜讚讜"拽:


讘讚"讛 讬爪讞拽 转讬拽谉 转驻诇转 诪谞讞讛 讻讜' 爪诇讜转讗 讚讗讘专讛诐 讻讜' 注讻"诇 注讬讬谉 讘注专讜讱 讘注专讱 砖讞专:


讘讚"讛 讜讗讬谉 砖讬讞讛 讻讜' 讗诇讗 爪讚讬拽讬诐 讚讻转讬讘 讜讛讜讗 注讜诪讚 讘讬谉 讛讛讚住讬诐 讜讘讞诇拽 讻讜' 讻爪"诇:


讘讚"讛 讬注拽讘 转讬拽谉 讻讜' 讜拽砖讛 诇诪转谞讬' 讚驻"拽 讚拽讗诪专 讻讜' 讻爪"诇:


讘讚"讛 注讚 驻诇讙 讻讜' 讘砖诇诪讗 注讚 讟' 讻讜' 讜讬"诇 讚专"讬 住"诇 讚转驻诇讛 讻谞讙讚 拽讟讜专转 讻讜' 注讻"诇 专"诇 讚讛讻讬 拽讗 拽砖讬讗 诇讬讛 讚讘砖诇诪讗 讗讬 讛讜讛 拽讗诪专 专' 讬讛讜讚讛 注讚 诪谞讞讛 讙讜驻讗 讛讜讛 砖讬注讜专 讚转驻诇转 讛诪谞讞讛 谞讬讞讗 讚讛讬讬谞讜 诪谞讞讛 拽讟谞讛 讚讗讝 讛讬讜 诪拽专讬讘讬谉 转诪讬讚 砖诇 讘讬谉 讛注专讘讬诐 讗讘诇 驻诇讙 讛诪谞讞讛 拽讟谞讛 诇注谞讬谉 转驻诇讛 诪谞诇讬讛 讛讗讬 砖讬注讜专讗 讻讬讜谉 讚诇讗 诪爪讬谞讜 砖讜诐 拽专讘谉 砖讛拽专讬讘讜 讘讗讜转讛 砖注讛 讜拽讗诪专讬 讚转驻诇讜转 讻谞讙讚 拽讟讜专转 转拽谞讜 讚讻转讬讘 讻讜' 讜拽讟讜专转 砖诇 转诪讬讚 讘讬谉 讛注专讘讬诐 讛讬讛 诪砖转讛讛 讗讞专 讛拽专讘转 讛转诪讬讚 注讚 驻诇讙 讛诪谞讞讛 讜诪讬讛讜 诇诪讗讬 讚讘注讬 诇诪讬诪专 驻诇讙 诪谞讞讛 讙讚讜诇讛 拽讗诪专 专"讬 拽砖讛 讛讗 诪谞诇讬讛 讚诪讛 讛拽专讬讘讜 讘讗讜转讛 砖注讛 讜讬砖 诇讬讬砖讘 讚讗诐 讛拽讚讬诐 转诪讬讚 砖诇 讘讬谉 讛注专讘讬诐 讘讝诪谉 诪谞讞讛 讙讚讜诇讛 讻讚讗讬转讗 驻专拽 转诪讬讚 谞砖讞讟 (谞讞.) 讗驻砖专 砖诇讗 讛讬讛 诪砖转讛讛 讛拽讟讜专转 专拽 注讚 驻诇讙 诪谞讞讛 讙讚讜诇讛 讜讛讜讗 拽专讜讘 讘专讘讬注讬转 砖注讛 诇诪谞讞讛 拽讟谞讛 讜讚讜"拽:





诪讛专砖"讗 - 讞讬讚讜砖讬 讗讙讚讜转

讗讘专讛诐 转拽谉 讻讜'. 诇拽诪谉 拽诪住讬拽 讚诇专讬讘"讞 谞诪讬 讗住诪讻讬谞讛讜 讗拽专讘谞讜转 讚讗诇转"讛 转驻诇转 诪讜住祝 诪讗谉 转拽谞讛 讜爪"诇 讚讗讬爪讟专讬讱 诇讬讛 诇诪讬诪专 讚讗讘讜转 转拽谞讜诐 讚讗诇"讛 诇讗 讛讜讜 转拽谞讜 转驻诇讜转 讻诇诇 讙诐 诪讜住祝 谞讙讚 拽专讘谞讜转 讜诇讗 砖转拽谞讜 讛诐 住讚专 讬"讞 讘专讻讜转 讚讛讗 讘讬讘谞讛 谞转拽谞讛 注诇 讛住讚专 讗诇讗 讚诪讗讘讜转 诇诪讚谞讜 砖爪专讬讱 诇讗讚诐 诇讛转驻诇诇 讙' 转驻诇讜转 讘讻诇 讬讜诐 诇拽讬讬诐 诪讛 砖谞讗诪专 注专讘 讜讘讜拽专 讜爪讛专讬诐 讗砖讬讞讛 讜讙讜' 讜谞专讗讛 注讜讚 讚讜讚讗讬 讗讘专讛诐 谞诪讬 讛讬讛 诪转驻诇诇 诪谞讞讛 讜注专讘讬转 讚讗诪专讬谞谉 讘讬讜诪讗 (讻讞:) 讚讗驻讬诇讜 注讬专讜讘 转讘砖讬诇讬谉 拽讬讬诐 讗诇讗 讚诪讻"讗 诪讛讗讘讜转 诇诪讚谞讜 诇驻讬 诪讛 砖诪爪讬谞讜 讘讜 砖讛转驻诇诇 讜讻"讻 讘住驻专 讬讜讞住讬谉 讜讻转讘 注讜讚 讗讜诇讬 讻"讗 诪讛诐 讛讬讛 讬讜转专 讝专讬讝 讻驻讬 诪讚转讜 讻讜' 注"砖: 


讜讗讬谉  砖讬讞讛 讻讜'. 讻转讘讜 讛转讜住' 转讬诪讛 讚讘驻专拽 拽诪讗 讚诪住' 注"讙 诪讜讻讬讞 讚砖讬讞讛 转驻诇讛 诪讜讬爪讗 讜讙讜' 讻讜' 注"砖 讜讘驻"拽 讚注"讝 (讝':) 转讬专爪讜 讘讝讛 讚转专讜讜讬讬讛讜 爪专讬讻讬 讻讜' 注"砖 讘转讜住' 讜讛专讗"诐 讻转讘 讘驻专砖转 讞讬讬 砖专讛 注诇 讚讘专讬 讛转讜住' 讚讗讬谞讜 诪讞讜讜专 讚讗"讻 爪"诇 讚驻讬' 讗讬谉 砖讬讞讛 讻讜' 讚驻' 转"讛 砖讗讬谉 砖讬讞讛 讝讜 诪诇砖讜谉 讚讘讜专 讗讚诐 诇讞讘专讜 讗诇讗 转驻诇讛 讜驻讬' 讗讬谉 砖讬讞讛 讗诇讗 讜讻讜' 讚驻' 诇驻谞讬 讗讬讚讬讛谉 砖讗讬谉 砖讬讞讛 讝讜 转驻诇讛 讘注诇诪讗 讗诇讗 拽讘讜注讛 讜注讜讚 讻讜' 注讻"诇 讜讗讬谉 讝讛 讻讚讗讬 诇讚讞讜转 讚讘专讬 讛转讜住' 讚讘讻"诪 诪转驻专砖转 讗讬谉 砖讬讞讛 讻讜' 诇驻讬 注谞讬谞讜 讚讘驻' 转"讛 讚讛"讗 讜讬爪讗 讬爪讞拽 诇砖讜讞 讜讙讜' 讻讬讜谉 砖诇讗 谞讝讻专 注诐 诪讬 讛讬转讛 讛砖讬讞讛 讛讬讛 讗驻砖专 诇讜诪专 讚注诐 讞讘讬专讜 讛讬转讛 砖讬讞转讜 讛讘讬讗 诪讚讻转讬讘 诇驻谞讬 讛' 讬砖驻讜讱 砖讬讞讜 讜讘驻"拽 讚诪住' 注"讝 讚诇驻谞讬 讛' 讬砖驻讜讱 砖讬讞讜 讜讚讗讬 讚诪砖诪注 诇砖讜谉 转驻诇讛 讗诇讗 讚讛"讗 砖讗讬谞讛 拽讘讜注讛 讛讘讬讗 诪讚讻转讬讘 讜讬爪讗 讬爪讞拽 诇砖讜讞 讜讙讜' 讚讛讬讬谞讜 拽讘讜注讛 讜诪"砖 砖讛专讙讬砖讜 讛转讜住' 讘讞讜诇砖转 转讬专讜爪诐 诪诪讛 砖讛谞讬讞讜 讛注谞讬谉 讘转讬诪讛 驻' 转"讛 讗讬谉 讝讜 讛专讗讬讛 诪讻专注转 讚讻谉 讚专讻诐 诇讻转讜讘 转讬专讜抓 讘诪拽讜诐 讗讞讚 讜诇住诪讜讱 注诇讬讜 讘诪拽讜诐 讗讞专: 


讜讗讬谉  砖讬讞讛 讗诇讗 转驻诇讛 讻讜'. 专"诇 讘诪拽讜诐 讛讝讛 讗讬谞讜 讗诇讗 转驻诇讛 讻诪"砖 讛专讗"诐 讙讘讬 讗讬谉 谞讗 讗诇讗 诇砖讜谉 讘拽砖讛 讻讜' 讗讘诇 讙讘讬 讜讬驻讙注 讗讬谞讜 讗诇讗 转驻诇讛 讻讜' 讛讬讬谞讜 讚转专转讬 诪砖诪注 讜注讬讬谉 讘讞讬讚讜砖讬谞讜 驻专拽 讙讬讚 讛谞砖讛:





讞讻诪转 砖诇诪讛

讙诪专讗 讘诪转谞讬' 谞诪讞拽 专讘讬 讬讛讜讚讛 讗讜诪专 注讚 砖讘注 砖注讜转 讜谞"讘 讛转讜住' 诇讗 讙专住讬 讻谉 注讬讬谉 诇拽诪谉:


砖诐 诪转驻诇诇 讘砖讞专讬转 砖转讬诐 砖讞专讬转 诪转驻诇诇 讘诪谞讞讛 讘' 讻爪"诇 讜谞"讘 讗诇诪讗 讚诪讜砖讻转 讝诪谞讛 注讚 转驻诇转 诪谞讞讛 讜讛讬讬谞讜 讗讞专 讞爪讜转 讗讘诇 诪转砖诇讜诪讬诐 砖诪转驻诇诇 转驻诇转 诪谞讞讛 砖转讬诐 诇讗 拽讚讬讬拽 讚讛讗 转驻诇转 注专讘讬转 讻"注 讝诪谞讛 讘诇讬诇讛 讜诪砖诇诪转 讘讬讜诐 讜讚讜"拽:


专砖"讬 讘讚"讛 讜讻讬讜谉 讚注讘专 讬讜诪讜 讘讟诇 拽专讘谞讜 讻讜' 谞"讘 讚讛讻讬 讗诪专讬' 讙讘讬 拽专讘谞讜转 讝讘讞 讜谞住讻讬诐 讚讘专 讬讜诐 讘讬讜诪讜 诪诇诪讚 砖讗诐 注讘专 讬讜诪讜 讘讟诇 拽专讘谞讜:





专砖"砖

讙诪专讗 诪转驻诇诇 讘诇讬诇 砖讘转 砖转讬诐. 讜讘专讬"祝 讜讘专讗"砖 讛讙讬专住讗 砖转讬诐 砖诇 砖讘转 讜讻爪"诇 讻讗谉 讜讛谞讛 讛"诇 诇讛砖"住 诇住讬讬注讬' 诪讛讱 讘专讬讬转讗 诇专"讛 讘专"讬 讗专讬"爪 讗专讬"讞 讚诇注讬诇 讜注讬' 诪砖"讻 讘住讜讛"驻 讚诇注讬诇:



砖诐 讜讛讬讗 讗讞转 注砖专讛 砖注讜转 讞"专. 谞"诇 讚爪"诇 诪讗讞转 讻讜' 讜讻"诪 诪专砖"讬 讻讗谉 讜讬讜转专 诪讚讘专讬讜 诇拽' 讻"讝 讗' 讚"讛 驻诇讙 专讗砖讜谞讛 讜讛讜讗 诪讜讻专讞 砖诐:



砖诐 讗讬讘"诇 专"讬 驻"诪 拽诪讗 拽讗诪专 讻讜'. 讜诇拽' 转"砖 专讬"讗 注讚 驻讛"诪 讗讗"讘 注讚 讜诇"注 讘讻诇诇 讻讜'. 诇讻讗讜专讛 拽砖讛 诪讚讜注 诇讗 谞讗诪专 讚驻诇讙 驻讬' 专讙注 讞爪讜转 讝诪谉 诪砖讱 讛诪谞讞讛 讻诪讜 注讚 讞爪讜转 讚讘讚讘专讬 转"拽 讚诪转谞讬转讬谉 (讜诪砖"讻 专砖"讬 讚诇专讘谞谉 注讜诇"注 讘讻诇诇 谞"诇 讚拽讗讬 注诇 注讚 讛注专讘 讚拽讗诪专讬 讘转讛诪"谞) 讜讘专讬砖 诪讻诇转讬谉 讜讞讻"讗 注讚 讞爪讜转 注讬' 砖"讗 转砖讜' 讛' 讜谞"诇 诪砖讜诐 砖讗诐 讛讬讛 讻讜讜谞转 专"讬 注诇 专讙注 讛讞讜爪爪转 讛诇"诇 注讚 驻诇讙讜转 讛诪谞讞讛 讻诪讜 砖转专讙诐 讗讜谞拽诇住 注诇 讻讞爪讜转 讛诇讬诇讛 讗讘诇 诇砖讜谉 驻诇讙 诪讜专讛 注诇 讻诇 诪砖讱 讝诪谉 讞爪讬 讛诪谞讞讛 讜谞"诇 讚讝讛讜 讛讞诇讜拽 讘注爪诪讜 讘讬谉 讻讞爪讜转 讛诇讬诇讛 讚讛讻讜讜谞讛 注诇 专讙注 讛讞讜爪爪转 讜讘讬谉 诇砖讜谉 讜讬讛讬 讘讞爪讬 讛诇讬诇讛 讚驻讬' 讘诪砖讱 讝诪谉 讞爪讬 讛诇讬诇讛 讻诪讜 讞爪讬 讛讬专讬注讛 讜讚讜诪讬讜 讜讻讚讻转讬讘 讜讗转诐 诇讗 转爪讗讜 讗讬砖 诪驻转讞 讘讬转讜 注讚 讘拽专 讻讜'. 讜谞专讗讛 讚讛拽讘"讛 讘注爪诪讜 讻讘讬讻讜诇 谞转讙诇讛 讘专讙注 讞爪讜转 讛诇讬诇讛 诪诪砖 讜讻诪"砖 讻讞爪讜转 讛诇讬诇讛 讗谞讬 讬讜爪讗 讜讘讝讛 讗"砖 讛讗 讚讗专讗讘"注 (诇注讬诇 讟') 讜谞讗诪专 诇讛诇谉 讜注讘专转讬 讘讗"诪 讘诇讬诇讛 讛讝讛 诪讛 诇讛诇谉 注讚 讞爪讜转 讚砖诐 讗诪专 注诇 注爪诪讜 诪诪砖 讜讻诪讜 砖讚专砖讜 讘讗讙讚讛 砖"驻 诪拽专讗 讝讛 讜讘诪砖讱 讞爪讬 讛诇讬诇讛 注讚 讛讘拽专 讛讬讜 注"讬 砖诇讜讞讬讜 讜诪诇讗讻讬讜 讻诪讜 砖讻转讘 讜讬讛讬 讘讞爪讬 讛诇讬诇讛 讜讛' 讻讜' 讜讗诪专讬' 讘诪讚专砖 讻"诪 砖谞讗诪专 讜讛' 讛讜讗 讜讘讬转 讚讬谞讜 讜诇讻谉 爪讜诐 砖诇"讬 讗讬砖 诪驻转讞 讘讬转讜 注讚 讛讘拽专 诪驻谞讬 砖谞讬转谉 专砖讜转 诇诪砖讞讬转 讻讜' 讜讘讝讛 砖讜讘 诇讗 谞爪讟专讱 诇诪讛 砖谞讚讞拽 讛专诪讘"谉 砖诐:



专砖"讬 讚"讛 砖谞讬'. 注讬' 诪讛专砖"讗 砖谞讚讞拽 讘讚讘专讬讜. 讜诇"谞 讚讚注转 专砖"讬 讚讗祝 讗诐 注讚讬讬谉 诇讗 讛转驻诇诇 讻诇诇 讞讜讘转 砖注转讬' 爪专讬讱 诇讛拽讚讬诪讛 诇转驻诇转 转砖诇讜诪讬谉 诪"诪 讗诐 讻讘专 讛转驻诇诇 讞讜讘转 砖注转讬' 专拽 讚讟注讛 讘注谞讬谉 砖爪专讬讱 诇讞讝讜专 讜诇讛转驻诇诇 讘讻讙讜谉 讝讛 讬讻讜诇 诇讛拽讚讬诐 转驻诇转 转砖诇讜诪讬谉 讜讻讛"讙 诪讞诇拽讬诐 讛转讜住' 诇拽诪谉 讻"讟 讘' 讚讘讜专 讛诪转讞讬诇 讟注讛 注"砖. [讗讞"讝 诪爪讗转讬 诇讛驻专"讞 讘住讬' 拽"讞 砖驻住拽 讻谉 诪讚讬谞讗 诪住讘专讗 注"砖] :



转讜住' 讚"讛 讟注讛. 砖讙诐 讘砖讘转 讛讬讛 讚讬谉 砖讬转驻诇诇 讻诇 讬"讞 讻讜'. 讻讚讗讬转讗 诇注讬诇 讻"讞 讗':



讘讗"讚 讜诪讬讛讜 讘专"讗 诇诪"讻 讻讜'. 注讬' 诪讛专砖"讗 砖讻转讘 讚诇讻讗讜专讛 诪转讜讱 讛讙诪专讗 谞诪讬 诪讜讻讞 讛讻讬 讻讜'. 谞专讗讛 砖讛讘讬谉 讚诪讗讬 讚拽讗诪专 讛讙诪' 讜诪讛讚专讬谞谉 诇讬讛 驻讬' 讚爪专讬讱 诇讛转驻诇诇 驻注诐 讛讙' 讜砖讙讛 讘讝讛 讘诪讞讻"转 讚驻砖讜讟 讚拽讗讬 讘注诇诪讗 专"诇 讚讗诐 诇讗 讛讝讻讬专 讛讘讚诇讛 讘讞"讛 诪讛讚专讬谞谉 诇讬讛 讗讘诇 讛讻讗 讗"诇 讚讘讗诪转 讛讜讛 诪注讜讜转 诇讗 讬讜讻诇 诇转拽谉 讜讻住讘专转 专讬"讛 讜注讜讚 讬"诇 讚诇讗 讛讬讛 讘讙讬专住转诐 转讬讘讜转 讜诪讛讚专讬谞谉 诇讬讛 讻讬 讙诐 讘讙讬' 讛专讗"砖 诇讬转谞讬讬讛讜 讜注讜讚 谞"诇 讚注"讻 讛诪拽砖讛 讛讜讛 住"诇 讚转驻诇讛 讛专讗砖讜谞讛 讜讚讗讬 讛讬转讛 讻讜讜谞转讜 诇砖诐 讞讜讘转 砖注转讬' 讻讚讬谞讛 诇讛拽讚讬诪讛 讚讗诇"讻 讛讬讻讬 讚讬讬拽 诇诪讬诪专讗 讻讜' 讜诇讻谉 诇讗 诪讜讻讞 诪讬讚讬 讚讛讗 诇讗 讛转驻诇诇 讻诇诇 诇砖诐 转砖诇讜诪讬谉 讗讘诇 诪讗诇驻住讬 诪讜讻讞 砖驻讬专 讚讛讜讗 住"诇 讚诇讛讻讬 诇讗 注诇转讛 诇讜 诪砖讜诐 讚讻讜讜谞转讜 讛讬转讛 诇砖诐 转砖诇讜诪讬谉 讜讚讜"拽:



转讜住' 讚"讛 注讚 驻讛"诪. 谞"诇 讚拽讜砖讬讬转诐 拽讗讬 注诇 讛讗讬讘注讬' 讚讗转"诇 讚专"讬 驻"诪 讙讚讜诇讛 拽讗诪专 (讗讘诇 讘讗诪转 讗讬谞讜 讘专讜专 诇讬 讻讜讜谞转 讛讗讬讘注讬' 专讗砖讜谞讛 讗诐 讛讻讜讜谞' 诇住驻讜拽讬 讗诐 驻"诪 讙讚讜诇讛 讗诐 拽讟谞讛 讗讜 讛住驻拽 讛讜讗 讗诐 驻诇讙 专讗砖讜谉 诪诪"拽 讗诐 驻诇讙 讗讞专讜谉 诇爪讚 讛讗' 拽砖讛 讚讛诇"诇 驻诇讙 诪"讙 拽讗诪专 讗讜 驻诇讙 诪"拽 讻砖诪讜转谉 讘讘专讬讬转讗 讚诇注讬诇 讘住诪讜讱. 讜诇爪讚 讛讘' 拽砖讛 讚讛诇"诇 驻诇讙 诪谞讞讛 专讗砖讜谞讛 讻诇砖讜谉 讛讙诪专讗 诇拽诪谉 诪讬 住讘专转 讻讜' 驻诇讙 专讗砖讜谞讛 拽讗诪专 讜讘驻讬专砖"讬 诇讗 诪爪讗转讬 讛讻专注 讻"讻) 讜讛讬讬谞讜 专讘注 砖注讛 拽讜讚诐 诪"拽 讚讛讗讬讱 讬转讻谉 讝讛 讚讛讗 讘讻诇 讬讜诐 讛讬讛 拽专讘 讘讟' 讜诪讞爪讛 讜讗"讻 注讻"驻 注讚 讝诪谉 讝讛 讛讬讛 专讗讜讬 诇转驻讛"诪 讜注"讝 转讬专爪讜 砖驻讬专 讚转驻诇讛 谞讙讚 拽讟讜专转 讻讜' 讜专"诇 讚拽讟讜专转 砖讘讻"讬 讛讬讛 讘讝诪谉 讝讛 讚讛讗 讚拽讗诪专讬谞谉 讚拽专讘 讘讟' 讜诪讞爪讛 讛讬讬谞讜 讙诪专 讛拽专讘转讜 讻讚驻讬专砖"讬 讘专"驻 转"谞 讜讛讬讬谞讜 注诐 讛拽讟讜专转 讜诪谞讞转 谞住讻讬诐 (讜讚讘专讬 专砖"讬 驻讛 讚"讛 诪"拽 讗讬谞诐 诪讚讜拽讚拽讬诐) 讜拽讟讜专转 砖诇 讘讛"注 讛讬讛 拽讜讚诐 诇谞住讻讬谉 讻讚讗讬转讗 讘讬讜诪讗 (诇"讗 讘') 讜讚讘专讬 诪讛专砖"讗 讘讝讛 转诪讜讛讬诐 讜讚讞讜拽讬诐:



讘讗"讚 讚讻转讬讘 转讻讜谉 转驻诇转讬 拽讟讜专转. 诇注讬诇 (讜' 讘') 诪讜拽讬 诇讛 专"讬 诇讛讗讬 拽专讗 讘转驻诇转 注专讘讬转 讜爪"诇 讚讛转诐 讗诇讬讘讗 讚专讘谞谉 讜讻谉 讘讬专讜砖诇诪讬 讘驻专拽讬谉 诪讜拽讬 诇讛 讘转驻诇转 讛诪谞讞讛:





讛讙讛讜转 讬注讘"抓

讚讗诇转状讛 转驻诇转 诪讜住祝 讻讜' 谞状讘 讘住驻专 讛讝讜讛专 诪砖诪注 砖讛讬讗 讘住讜讚 讬讜住祝. 诪"诪 诇讗 诪爪讬谞讜 讘讛讚讬讗. 讜诇讗 住诪讱 讘讻转讜讘:


转讜住' 讚状讛 讬爪讞拽. 讜讗注状讙 讻讜'. 谞状讘 讜讬"诇 讜讚讗讬 讙诐 讗讘专讛诐 讛转驻诇诇 诪谞讞讛 诇注讜诇诐 砖转驻讬' 注"转 拽讬讬诐. 诪讬讛讜 拽诪讬 讚转拽谞讛 讬爪讞拽 讘转讜专转 专砖讜转 讜谞讚讘讛. 讜讬爪讞拽 拽讘注讛 讞讜讘讛 讜讻谉 注专讘讬转 注讚 讚讗转讗 讬注拽讘:





讘谉 讬讛讜讬讚注

专址讘旨执讬 讬讜止住值讬 讘旨职专址讘旨执讬 讞植谞执讬谞指讗 讗指诪址专: 转旨职驻执诇旨讜止转, 讗指讘讜止转 转旨执拽旨职谞讜旨诐. 专址讘旨执讬 讬职讛讜止砖讈只注址 讘旨侄谉 诇值讜执讬 讗指诪址专: 转旨职驻执诇旨讜止转, 讻旨职谞侄讙侄讚 转旨职诪执讬讚执讬诐 转旨执拽旨职谞讜旨诐. 诪拽砖讬诐 讘砖诇诪讗 诇诪讗谉 讚讗诪专 讻谞讙讚 转诪讬讚讬谉 诇讻讱 注专讘讬转 专砖讜转, 诪驻谞讬 砖讛讬讗 讻谞讙讚 讗讬讘专讬诐 讜驻讚专讬诐, 讜讗讬谉 拽专讘谉 转诪讬讚 讻谞讙讚讛, 讗诇讗 诇诪讗谉 讚讗诪专 讻谞讙讚 讗讘讜转, 诇诪讛 注专讘讬转 专砖讜转, 讜讛诇讗 讬注拽讘 讛讜讗 讘讞讬专 砖讘讗讘讜转? 讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 注诇 驻住讜拽 (讘专讗砖讬转 讻讞, 讬讗) 讜址讬指旨诇侄谉 砖指讈诐 讻执旨讬 讘指讗 讛址砖侄旨讈诪侄砖讈, 砖砖拽注讛 讞诪讛 拽讜讚诐 砖转讬 砖注讜转, 谞诪爪讗 讗祝 注诇 讙讘 讚讛讜讛 诇讬诇讛 讻砖讛转驻诇诇 讬注拽讘 讗讘讬谞讜 注"讛 注专讘讬转, 诪讻诇 诪拽讜诐 讛讬讜 砖注讜转 讚讬诪诪讗 砖讛诐 砖注讜转 砖诇 诪谞讞讛, 讜诇讻谉 转驻诇转 注专讘讬转 讘诇讬诇讛 讛讜讗 专砖讜转, 讬注谉 砖讛讝诪谉 砖谞转拽谞讛 讘讜 诪爪讚 讛砖拽讬注讛 砖讛讬转讛 砖诇讗 讘注讜谞转讛 谞注砖讛 诇讬诇讛, 讗讘诇 诪爪讚 讞砖讘讜谉 讛砖注讜转 讛专讗讜讬诐 诇讬讜诐 讛讜讗 诪砖注讜转 讚讬诪诪讗, 讜注诇 讚专讱 讝讛 讗诪专转讬 讟注诐 诇专讘讬 讬讛讜讚讛 讚住讘讬专讗 诇讬讛 转驻诇转 注专讘讬转 诪驻诇讙 讛诪谞讞讛 讘注讜讚 讛砖诪砖 注诇 讛讗专抓. 讜讛谞讛 讘讝讜讛专 讞讚砖 讗讬讻讗, 转驻诇转 注专讘讬转 谞讞讬转 谞讜专讬讗诇 诇拽讘诇讛, 讜砖讞专讬转 诪讬讻讗诇, 讜诪谞讞讛 讙讘专讬讗诇, 讜专讗砖讬 转讬讘讜转 诪诇讗讻讬诐 讗诇讜 讛讜讗 诪讙"谉, 讜讘讝讛 讬讜讘谉 讛讟注诐 砖讞讜转诪讬谉 讘专讻转 讗讘讜转 讘'诪讙谉', 讻讬 讛转驻诇讜转 讗讘讜转 转拽谞讜诐, 讜诇讻谉 讗诪专 讚讜讚 讛诪诇讱 注"讛 (砖诪讜讗诇 讘' 讻讘, 诇讝) 讜址转执旨转侄旨谉 诇执讬 诪指讙值谉 讬执砖职讈注侄讱指, 讜讘诪讚专砖 谞砖讗 讗讬转讗, 砖讞专讬转 谞拽专讗转 讛讙砖讛, 砖谞讗诪专 (讘专讗砖讬转 讬讞, 讻讙) 讜址讬执旨讙址旨砖讈 讗址讘职专指讛指诐, 讜诪谞讞讛 谞拽专讗转 诪谞讞讛 讻诪砖诪注讜, 讜转驻诇转 注专讘讬转 谞拽专讗转 拽讟讜专转, 注讬讬谉 砖诐, 谞诪爪讗 诪转转讗 诇注讬诇讗 讛诐 专讗砖讬 转讬讘讜转 讛拽"诐, 讜讛讜讗 砖诐 拽讚讜砖 诪砖诪讜转 注"讘, 讜诪讜注讬诇 诇讛拽讬诐 讛诪讝诇, 讜讬讚讜注 砖讻诇 讛转驻诇讜转 谞拽讘爪讬诐 讘讬住讜讚, 讜诇讝讛 专诪讝 讬讜住祝 讛爪讚讬拽 注"讛 讘讞诇讜诪讜 (讘专讗砖讬转 诇讝, 讝) 讜职讛执谞值旨讛 拽指诪指讛 讗植诇只诪指旨转执讬 讜职讙址诐 谞执爪指旨讘指讛 砖讛讜讗 讛讬讛 讘讞讬谞转 讛讬住讜讚, 讗讘诇 讚讜讚 讛诪诇讱 注"讛 讗诪专 讜址转执旨转侄旨谉 诇执讬 诪指讙值谉 讬执砖职讈注侄讱指, 砖讛讜讗 专诪讝 诇砖诇砖 转驻讬诇讜转 讘转讬讘转 诪讙谉 讻讗诪讜专, 讛讬讬谞讜 讻讬 讚讜讚 讛诪诇讱 注"讛 讛讜讗 讘诪诇讻讜转, 砖讛讜讗 砖诐 讗植讚止谞指讬 砖注讜诇讛 [讘诪讬诇讜讬 讗诇"祝 讚诇"转 谞讜"谉 讬讜"讚 注讜诇讛 671] 转址旨专职注指讗 [671] 砖讛讜讗 [驻讬专讜砖 砖转专讙讜诪讜] 砖讈址注址专 砖讘讜 谞讻谞住讬诐 讛转驻诇讜转 转讞诇讛, 讜注讜诇讬诐 讜谞拽讘爪讬诐 讘讬住讜讚, 诇讻讱 拽讜讚诐 讛注诪讬讚讛 讗讜诪专讬诐 讗植讚止谞指讬 砖职讉驻指转址讬 转执旨驻职转指旨讞.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 转驻诇讜转 讗讘讜转 转拽谞讜诐. 注讬' 转注谞讬转 (讚祝 讻"讞 注"讗) 讘专砖"讬 讚"讛 讛诇诇讜:


砖诐 讜讗讬谉 砖讬讞讛 讗诇讗 转驻诇讛. 讘砖讗诇转讜转 讚专讗"讙 驻' 诇讱 诇讱 讗讬转讗 砖谞讗诪专 讗砖驻讜讱 诇驻谞讬讜 砖讬讞讬. 讜讻谉 讛讜讗 讘转讜住' 注"讙 (讚祝 讝' 注"讘) 讚"讛 讜讗讬谉:


转讜住' 讚"讛 讜讗讬谉 讻讜' 讜讘驻专拽 讞诇拽 讛讜讗 讗讜诪专 诇讛讬驻讱. 讜讻谉 讘住谞讛' (讚' 爪"讜 注"讘) 讜讗讬谉 讻住祝 讗诇讗 爪讚讬拽讬诐 砖谞讗诪专 讜讗讻专讛 诇讬. 讜讘讞讜诇讬谉 (讚祝 爪"讘 注"讗) 讗讜诪专 讘讛讬驻讱:





驻谞讬 讬讛讜砖注

讘转讜住驻讜转 讚"讛 讟注讛 讜诇讗 讛转驻诇诇 讻讜' 讜讗"转 讜讛诇讗 讛讜讗 诪转驻诇诇 讬讜转专. 谞专讗讛 讻讜讜谞转谉 讘讝讛 讚诇驻"讝 诪砖诪注 讚转驻诇讛 讝讜 讗讬谞讛 诇转砖诇讜诪讬谉 诪诪砖 讗"讻 诇诪讛 讬转驻诇诇 讬讜转专 讚讗"讻 讗讬谉 讝讛 讻诪讜 讗讜转讛 注讬拽专 讛转驻诇讛 诪诪砖 讗注"讻 讚转砖诇讜诪讬 转驻诇讛 讗讬谞讛 讘讗讛 讗诇讗 诪砖讜诐 转拽谞转 讞讻诪讬诐 讘注诇诪讗 讜诇驻"讝 诪砖诪注 讚讛"讛 讘讟注讛 讜诇讗 讛讝讻讬专 砖诇 专"讞 讘诪谞讞讛 讚讛讜"诇 讻讗讬诇讜 诇讗 讛转驻诇诇 诇讙诪专讬 讜砖讬讬讱 讙"讻 转拽谞转 讞讻诪讬诐 砖讬讞讝讜专 讜讬转驻诇诇 讜注"讝 诪转专爪讬诐 讚讗讬谉 讘讻讱 讻诇讜诐 讻讬讜谉 砖讙诐 讘砖讘转 讛讬讛 讛讚讬谉 砖讬转驻诇诇 讻诇 讬"讞 讜讗诐 讻谉 砖驻讬专 讛讜讛 转砖诇讜诪讬 转驻诇讛 诪诪砖 诪砖讗"讻 讘诇讗 讛讝讻讬专 砖诇 专"讞 讻谞"诇 讘讻讜讜谞转诐 讜讚讜"拽:


砖诐 讘讗"讚 讜诪讬讛讜 讘专讘 讗诇驻住 讻讜' 注讚 住讜祝 讛讚讬讘讜专. 讜讗注"讙 讚讘讙诪专讗 讗住讬拽谞讗 诇讛讱 讘专讬讬转讗 讘拽讜砖讬讗 讗驻"讛 驻讜住拽 专讘 讗诇驻住 讻讬讜谉 砖诇讗 拽讗诪专 转讬讜讘转讗 讻"讻 讛专讗"砖 讝"诇 讘砖诐 专讘 讛讗讬 讙讗讜谉 讜诪讛 砖诇讗 讛专讙讬砖讜 讛转讜住' 讘讝讛 谞"诇 讚诪砖诪注 诇讛讜 讚讗驻讬诇讜 诇砖讜谉 转讬讜讘转讗 诇讗 砖讬讬讱 讗诇讗 诇讚讞讜转 诪讬诪专讗 讚讗诪讜专讗讬 诪砖讗"讻 诇注谞讬谉 专讜诪讬讗 讚讘专讬讬转讜转 诇注讜诇诐 讗讬谉 诇讚讞讜转 砖讜诐 讘专讬讬转讗 诪诪拽讜诪讛 诇讜诪专 讚讞讚讗 诪砖讘砖转讗 讛讬讗 讗诇讗 讗讬转 诇谉 诇转专讜爪讬 讘讻诇 诪讛 讚讗驻砖专. 讗诪谞诐 诇驻讬 诪讛 讚驻专讬砖讬转 诇注讬诇 讘诇讗"讛 讗"砖 讛讗 讚诪住拽讬谞谉 讘拽讜砖讬讗 诪砖讜诐 讚注讬拽专 驻讬专讜砖讗 讚专讘 讗诇驻住 讛讬讬谞讜 讚讜拽讗 诇诪讗讬 讚拽讬讬"诇 转驻诇讜转 讻谞讙讚 转诪讬讚讬谉 转讬拽谞讜诐 讗"讻 诇驻"讝 讜讚讗讬 讞讬讬讘 诇讛拽讚讬诐 讗讜转讛 转驻诇讛 砖讛讙讬注 讝诪谞讛 讜讛砖谞讬讛 诇转砖诇讜诪讬谉 讻讚讗砖讻讞谉 讘拽专讘谞讜转 讜讻讚驻专讬砖讬转 诪砖讗"讻 诇诪"讚 转驻诇转 讗讘讜转 转拽谞讜诐 谞专讗讛 讚诇讗 砖讬讬讱 讘讛讜 讛拽讚诪讛 讻诇诇 讜讗讚专讘讛 讬讜转专 讛讬讛 谞讻讜谉 诇讛转驻诇诇 转驻诇讛 砖诇 转砖诇讜诪讬谉 讜讛讬讬谞讜 讻住讚专 讗讘讜转 谞诪爪讗 讚诇驻"讝 诇讗 砖讬讬讱 砖讬谞讜讬讗 讚专讘 讗诇驻住 讗"讻 砖驻讬专 诪住讬拽 讛讙诪专讗 讘拽讜砖讬讗 讜讛讬讬谞讜 诇诪"讚 转驻诇讜转 转驻诇讜转 讗讘讜转 转拽谞讜诐 讻谞"诇 讜讚讜"拽:


讘讙诪' 讗讬转诪专 专讘讬 讬讜住讬 讘专"讞 讗诪专 转驻诇讜转 讗讘讜转 转拽谞讜诐 讜专讘讬 讬讛讜砖注 讘谉 诇讜讬 讗诪专 讻讜'  诇讻讗讜专讛 谞专讗讛 讚讛讱 驻诇讜讙转讗 转诇讬讗 讘驻诇讜讙转讗 讚转谞讗讬 诇拽诪谉 讗讬 转驻诇转 注专讘讬转 专砖讜转 讗讜 讞讜讘讛 讚诪讗谉 讚住讘讬专讗 诇讬讛 专砖讜转 注"讻 住讘专 讚讻谞讙讚 转诪讬讚讬谉 转拽谞讜诐 讜诪砖"讛 转驻诇转 砖讞专讬转 讜诪谞讞讛 讞讜讘讛 诪砖讗"讻 转驻诇转 注专讘讬转 砖讗讬谞讛 讗诇讗 讻谞讙讚 讗讘专讬诐 讜驻讚专讬诐 讚诇讗 诪注讻讘讬 讻驻专讛 讜注讜讚 砖注讬拽专 诪爪讜转谉 诇讛拽讟讬专谉 讘讬讜诐 讜诪砖"讛 讛讜讬 砖驻讬专 专砖讜转 讜诪"讚 转驻诇转 注专讘讬转 讞讜讘讛 住讜讘专 讚转驻诇讜转 讗讘讜转 转拽谞讜诐 讚诇驻"讝 讻讜诇讛讜 讙' 转驻诇讜转 讻讬 讛讚讚讬 谞讬谞讛讜 讚诪"砖 讜诇驻"讝 讗"砖 谞诪讬 讛讗 讚诪拽砖讬谞谉 讘住诪讜讱 讗讚专"讬 讘"讞 谞讬诪讗 转讬讛讜讬 转讬讜讘转讗 诪讗讬讚讱 讘专讬讬转讗 讜讗诪讗讬 诇讗 诪拽砖讬 谞诪讬 诪讘专讬讬转讗 拽诪讬讬转讗 讚讗讘讜转 转讬拽谞讜诐 讚谞讬诪讗 转讬讛讜讬 转讬讜讘转讗 讚专讬讘"诇. 讜注讜讚 讘驻砖讬讟讜转 讛讜讛 诇讬讛 诇讗拽砖讜讬讬 讘专讬讬转讜转 讗讛讚讚讬 讜诇诪讗讬 讚驻专讬砖讬转 讗"砖 讚诇讗 诪爪讬 诇讗拽砖讜讬讬 讛讻讬 讻讬讜谉 讚驻诇讜讙转讗 讚转谞讗讬 讛讬讗 诪砖讗"讻 讗讚专"讬 讘"讞 诪拽砖讛 砖驻讬专 讻讬讜谉 讚讘讻讜诇讛 诪转谞讬转讬谉 讚转驻诇转 讛砖讞专 讜讻诇 讛转驻诇讜转 讗讬讬专讬 讘讛讜 专' 讬讛讜讚讗 讜专讘谞谉 讜诪住转诪讗 拽讬讬"诇 讻讛谞讬 转谞讗讬 讚诪转谞讬' 讜讗讬谞讛讜 讙讜驻讬讬讛讜 拽讗诪专讬 讘讘专讬讬转讗 诇讬转讗 讟注诐 诇讚讘专讬讛诐 讻谞讙讚 转诪讬讚讬谉 讗"讻 拽砖讬讗 砖驻讬专 讗讚专"讬 讘"讞 讚诪砖诪注 讚驻砖讬讟讗 诇讬讛 讚讗讘讜转 转讬拽谞讜诐 讜转讬拽砖讬 诇讬讛 诪转谞讬' 讻讱 讛讬讛 谞"诇 诇讻讗讜专讛 讗诇讗 诇驻讬 砖诪爪讗转讬 讘讬专讜砖诇诪讬 讚专讬讘"诇 讙讜驻讗 讚讗诪专 讛讻讗 讻谞讙讚 转诪讬讚讬谉 转拽谞讜诐 讜讛转诐 拽讗诪专 讚讗讘讜转 转拽谞讜诐 讜诪砖诪注 诪讝讛 讚诇诪住拽谞讗 讚砖诪注转讬谉 诇讗 驻诇讬讙讬 专讬讘"诇 讜专"讬 讘"讞 讻诇诇 讚诇驻讬 讛讗诪转 讗讘讜转 转拽谞讜诐 讜讗住诪讻讬谞讛讜 专讘谞谉 讗拽专讘谞讜转. 讜诪讬讛讜 讘讬专讜砖诇诪讬 讙讜驻讗 诪住讬拽 讚驻诇讜讙转讗 讚讗诪讜专讗讬 讛讬讗 讜注讬讬谉 诪讛 砖讗讻转讜讘 讘住诪讜讱 讚讗祝 诇诪"讚 讗讘讜转 转拽谞讜诐 谞诪讬 诪爪讬 住讘专 讚转驻诇转 注专讘讬转 专砖讜转 讜拽"诇:


讘转讜住' 讚"讛 讬爪讞拽 转讬拽谉 讻讜' 讜讗注"讙 讚讗诪专讬谞谉 爪诇讜转讗 讚讗讘专讛诐 讻讜' 讜讬"诇 讛讬讬谞讜 讗讞专 砖转讬拽谞讛 讬爪讞拽 注讻"诇. 讜讗注"讙 讚讘砖注转 注拽讬讚讛 讚讛讜讬 诪拽诪讬 讛讻讬 讗诪专 讛拽讘"讛 诇讗讘专讛诐 讜讬砖诪讜专 诪砖诪专转讬 诪爪讜转讬 讞拽讜转讬 讜转讜专讜转讬 讜讚专砖讬谞谉 砖拽讬讬诐 讗讘专讛诐 讗讘讬谞讜 讻诇 讛转讜专讛 讻讜诇讛 讗驻讬诇讜 注讬专讜讘 转讘砖讬诇讬谉 诪"诪 讬"诇 讚诇注谞讬谉 转驻诇转 讛诪谞讞讛 诪拽讜诐 讛谞讬讞讜 诇讬爪讞拽 诪谉 讛砖诪讬诐 讜诪砖"讛 诇讗 谞转讙诇讛 讗讜转讛 诪爪讜讛 诇讗讘专讛诐 注讚 砖转拽谞讛 讬爪讞拽. 讜诪讬讛讜 诇注谞"讚 讗讬谉 爪讜专讱 诇讝讛 讚讛砖转讗 讚讗转讬谞讗 诇讛讻讬 诪爪讬谞讜 诇诪讬诪专 讘驻砖讬讟讜转 讚讛讗 讚讗诪专 专讘 住驻专讗 讘诪住' 讬讜诪讗 爪诇讜转讗 讚讗讘专讛诐 诪讻讬 砖讞专讬 讻讜转诇讬 讛讬讬谞讜 诇诪讗讬 讚拽讬讬"诇 讚转驻诇讜转 讻谞讙讚 转诪讬讚讬谉 转拽谞讜 讜诇驻"讝 讘讜讚讗讬 砖讛转驻诇诇 讗讘专讛诐 讜讻诇 讛讗讘讜转 砖诇砖 转驻诇讜转 讘讻诇 讬讜诐 转诪讬讚 讻诪讜 砖拽讬讬诐 讻诇 讛转讜专讛 讻讜诇讛 讜讛谞讱 拽专讗讬 讚讗讘讜转 诇讗 诪砖诪注 诇讬讛 讚讗讬讬专讬 诇注谞讬谉 转驻诇讜转 讻谞"诇 讜拽"诇:


讘讚"讛 讜讗讬谉 砖讬讞讛 讗诇讗 转驻诇讛 讻讜' 转讬诪讗 讚讘驻"拽 讚注讻讜"诐 诪讜讻讬讞 讻讜' 讬"诇 讚讻讬讜爪讗 讘讜 讻讜' 注讚 住讜祝 讛讚讬讘讜专. 讜注讬讬谉 讘转讜住' 讘诪住讻转 注讻讜"诐 砖诐 讻转讘讜 诇转专抓 讘注谞讬谉 讗讞专 讚讜讚讗讬 注诇 注讬拽专 诇砖讜谉 诇砖讜讞 讚讛讬讬谞讜 转驻诇讛 讜诇讗 砖讬讞讛 讘注诇诪讗 讗讬爪讟专讬讱 诇诪讬诇祝 诪拽专讗 讚转驻诇讛 诇注谞讬 讗诇讗 讚讗讻转讬 诇讗 讬讚注谞讗 讘转驻诇讛 诇注谞讬 讙讜驻讗 讗讬 讛讗讬 讬砖驻讜讱 砖讬讞讜 讗讬讬专讬 讘转驻诇讛 拽讘讜注讛 讗讜 诪转驻诇转 注专讗讬 诪砖"讛 讗讬爪讟专讬讱 诇诪讬诇祝 诪讬爪讞拽 注"砖. 讜谞专讗讛 讚讛讻讗 诇讗 诪砖诪注 诇讛讜 诇转专抓 讻谉 诪转专讬 讟注诪讬 讞讚讗 讻讬讜谉 讚讘讬爪讞拽 讙讜驻讗 诇讗 讬讚注谞讗 砖讛转驻诇诇 转驻诇讛 拽讘讜注讛 讗诇讗 诪讚讻转讬讘 诇驻谞讜转 注专讘 砖讛讬讗 讝诪谉 转驻诇转 诪谞讞讛 讗"讻 讟驻讬 讛讜"诇 诇讗转讜讬讬 讛转诐 诇讗住讜拽讬 拽专讗 讚诇驻谞讜转 注专讘 讜诪讚诇讗 诪讬讬转讬 讛转诐 讗诇讗 专讬砖讗 讚拽专讗 讚讜讬爪讗 讬爪讞拽 诇砖讜讞 讘砖讚讛 讗诇诪讗 讚诇讗讜 诇注谞讬谉 转驻诇讛 拽讘讜注讛 讘注讬 诇诪讬诇祝 讛转诐 讜注讜讚 讚诪住讘专讗 谞诪讬 诪砖诪注 讛讻讬 讚讛讗 诇诪住拽谞讗 讚讛转诐 讚讟注诪讗 讚专"讗 讚拽讗诪专 讬砖讗诇 爪专讻讬讜 讜讗讞专 讻讱 讬转驻诇诇 讛讬讬谞讜 诪砖讜诐 讚诇讗 讬诇讬祝 诪诪砖讛 讚注讘讚 讗讬驻讻讗 讚砖讗谞讬 诪砖讛 讚专讘 讙讜讘专讬讛. 讜驻专砖"讬 砖诐 诇砖讗专 讻诇 讗讚诐 诪讞讝讬 讻讬讜讛专讗. 讜讗"讻 诇驻"讝 讜讚讗讬 砖讗讬谉 诇讞诇拽 讘讬谉 转驻诇讛 拽讘讜注讛 诇砖讗专 转驻诇讛 诇讻讱 转讬专爪讜 讻讗谉 讘注"讗 讻谉 谞"诇:


讘讚"讛 讬注拽讘 转讬拽谉 转"注. 转讬诪讗 讚讗诪专 讘驻' 讙"讛 讚讛转驻诇诇 注专讘讬转 讘讬讜诐 讜拽砖讛 诇诪转谞讬' 讚驻"拽 讻讜' 讜诇驻"诪 砖驻讬专砖谞讜 讚拽讬"诇 讻专"讬 谞讬讞讗 讻讜' 注讚 住讜祝 讛讚讘讜专. 讜诇讻讗讜专讛 讬砖 诇转诪讜讛 砖讗诐 讻讜讜谞转谉 讘诪"砖 讜诇驻"诪 砖驻讬专砖谞讜 讛讬讬谞讜 讚诇讗 讻驻专砖"讬 讘专讬砖 诪讻讬诇转讬谉 讗"讻 诇讗 讗"砖 讚讛讗 诇驻专砖"讬 讗讚专讘讗 谞讬讞讗 讟驻讬 砖讛专讬 诇驻讬专讜砖讜 注讬拽专 讝诪谉 转驻诇讛 诇讗 转诇讬讗 讻诇诇 讘拽"砖 讚讝诪谉 拽"砖 诇讗 讛讜讬 讗诇讗 讘爪讗转 讛讻讜讻讘讬诐 诇转谞讗 讚诪转谞讬' 讗讘诇 讝诪谉 转驻诇讛 讛讜讬 拽讜讚诐 诇讻谉 讻诪讜 砖讛讘讬讗 专砖"讬 诇讛讚讬讗 诇砖讜谉 讛讬专讜砖诇诪讬 讚诪砖诪注 讛讻讬 诪讬讛讜 诇驻"诪 砖讻转讘转讬 诇注讬诇 讘专讬砖 诪讻讬诇转讬谉 讘砖讬讟转 专砖"讬 讬砖 诇讬讬砖讘 讚讘专讬 转讜住' 讻讗谉. 讗诇讗 讚谞专讗讛 讚讛转讜住' 诇讗 谞讞转讜 诇讛讻讬 讻讚驻专讬砖讬转 诇注讬诇 讜讗"讻 爪专讬讱 诇驻专砖 讚讘专讬 转讜住' 讻讗谉 注诇 讻讜讜谞讛 讗讞专转. 讜讛讬讬谞讜 砖专讜爪讬谉 诇讛讻专讬注 讻讗谉 讻砖讬讟转 专"转 讚诇注讬诇 讚诪谞讛讙讬谞讜 诪砖讜诐 讚拽讬讬"诇 讻专"讬. 诪砖讗"讻 诇砖讬讟转 专"讬 讚专讬砖 诪讻讬诇转讬谉 砖讻转讘 诇讬讬砖讘 诪谞讛讙讬谞讜 诪砖讜诐 讚住讘讬专讗 诇谉 讻讛谞讬 转谞讗讬 讚讘专讬讬转讗. 讜讻讘专 讻转讘转讬 砖诐 讘砖讬讟转 专"讬 讚讛讗 讚住诪讻讬谞谉 讗转谞讗讬 讚讘专讬讬转讗 诇讙讘讬 住转诐 诪转谞讬转讬谉 讛讬讬谞讜 诪砖讜诐 讟讜专讞 讛爪讬讘讜专 砖讬转驻诇诇讜 转驻诇转 诪谞讞讛 讜转驻诇转 注专讘讬转 讻讗讞讚 讻诪"砖 讛驻讜住拽讬诐 讜讗"讻 诇驻"讝 诪砖诪注 讚诇注讜诇诐 注讬拽专 诪爪讜转 讝诪谉 转驻诇转 注专讘讬转 讛讬讬谞讜 讘爪讗转 讛讻讜讻讘讬诐 讻转谞讗 讚诪转谞讬转讬谉 讜讗"讻 诇驻"讝 砖驻讬专 拽砖讬讗 诇讛讜 讛讻讗 诪驻专拽 讙"讛 讚诪砖诪注 讚讬注拽讘 讛转驻诇诇 讘讬讜诐 讜讗"讻 诇驻"讝 讜讚讗讬 讚注讬拽专 讝诪谞讛 讘讬讜诐 讻讬讜谉 讚讬注拽讘 转讬拽谞讛 讻谞"诇 讘讻讜讜谞转 讛转讜住' 讜诪讛 砖住讬讬诪讜 讘讚讘专讬讛诐 砖讟讜讘 诇讛转驻诇诇 诪讘注"讬 拽爪转 爪专讬讱 诇讬 注讬讜谉 讚讛讗 诇诪"砖 讚拽讬讬"诇 讻专"讬 讜诇拽诪谉 讘砖诪注转讬谉 诪砖诪注 讚诇专"讬 诇讗讞专 砖注讘专 讝诪谉 转驻讬诇转 诪谞讞讛 诪转讞讬诇 诪讬讚 讝诪谉 转驻诇转 注专讘讬转 讜讗"讻 诪砖诪注 讚注讬拽专 讝诪谉 讛讜讗 诪讬讚 诇讗讞专 驻诇讙 讛诪谞讞讛 讜讘讗讜转讜 砖注讛 讟讜讘 诇讛转驻诇诇 讚讝专讬讝讬谉 诪拽讚讬诪讬谉 讚诪住转诪讗 谞诪讬 讚讬注拽讘 讛转驻诇诇 讘讗讜转讜 砖注讛 讻讬讜谉 讚讛讜讬 讚注转讬讛 诇诪讬讛讚专. 讜讬砖 诇讬讬砖讘 讘讚讜讞拽:


诪讬讛讜 讻诇 讝讛 讻转讘转讬 诇砖讬讟转 讛转讜住驻讜转 讗诪谞诐 诇讜诇讬 讚讘专讬讛诐 讛讬讛 谞"诇 讚转驻诇转 讬注拽讘 讘讗讜转讜 讝诪谉 诇讗 讛讬讛 讘讚注转讜 诇拽讜讘注讛 转驻诇转 注专讘讬转 讗诇讗 砖专爪讛 诇讛转驻诇诇 讚专讱 谞讚讘讛 讻讚诪砖诪注 诇讬砖谞讗 讚讛转诐 讚讗诪专 讗驻砖专 砖注讘专转讬 注诇 诪拽讜诐 砖讛转驻诇诇讜 讗讘讜转讬 讗诇讗 诇讗讞专 砖专讗讛 讬注拽讘 砖砖拽注讛 诇讜 讛讞诪讛 砖诇讗 讘注讜谞转讛 诪砖"讛 诇讗讞"讻 谞拽讘注 讝诪谉 转驻诇转 注专讘讬转 诇讗讞专 砖拽讬注转 讛讞诪讛 讜讛讬讬谞讜 讻转谞讗 讚诪转谞讬转讬谉 讚专讬砖 诪讻讬诇转讬谉. 讜谞专讗讛 砖诪讝讛 讛讟注诐 拽讬"诇 转驻诇转 注专讘讬转 专砖讜转 讜讛讜讬 拽砖讬讗 诇谉 诪讛"转 讛讬讗 讻讬讜谉 讚讬注拽讘 转讬拽谞讛 讜诇诪讗讬 讚驻专讬砖讬转 讗"砖 讻讬讜谉 砖讛讜讗 注爪诪讜 诇讗 讛转驻诇诇 讗讜转讛 讛转驻诇讛 讗诇讗 讚专讱 谞讚讘讛 讜讘讚专讜砖 讛讗专讻转讬 注讜讚 诇讛讜讻讬讞 砖讘讗讜转讛 砖注讛 讛讬讛 诪转驻诇诇 转驻诇转 诪谞讞讛 诇驻讬 诪讛 砖诪爪讗转讬 讘诪讚专砖 砖讛砖拽讬注 讛拽讘"讛 讞诪讛 砖诇讗 讘注讜谞转讛 砖转讬 砖注讜转 讜注讜讚 讛讜讻讞讜转 讗讞专讜转 砖诇讗讞专 砖砖拽注讛 诇讜 讛讞诪讛 讞讝专 讜讛转驻诇诇 转驻诇转 注专讘讬转 讜讻讗谉 讗讬谉 诇讛讗专讬讱 讬讜转专 讜讚讜"拽:


讘讙诪专讗 诪"讟 讗诪专讜 转驻诇转 诪谞讞讛 注讚 讛注专讘 砖讛专讬 转诪讬讚 讻讜' 拽专讘 讜讛讜诇讱 注讚 讛注专讘 专"讬 讗讜诪专 讻讜' 砖讛专讬 转诪讬讚 讻讜' 拽专讘 讜讛讜诇讱 注讚 驻诇讙 讛诪谞讞讛 讻讜'. 讜讬诇"讚 讚诇注谞讬谉 讛拽专讘转 讛转诪讬讚 讘诪讗讬 拽诪讬驻诇讙讬 专"讬 讜专讘谞谉 讚谞讛讬 讚诇注谞讬谉 讝诪谉 转诪讬讚 砖诇 砖讞专 砖驻讬专 驻诇讬讙讬 讘拽专讗 讚讻转讬讘 转注砖讜 讘讘讜拽专 讚诇专讘谞谉 注讚 讞爪讜转 拽专讬 讘讜拽专 讜诇专"讬 注讚 讗专讘注 砖注讜转 讻讚诪驻专砖 讘讙诪专讗 诇拽诪谉 讘住诪讜讱 诪砖讗"讻 诇注谞讬谉 转诪讬讚 砖诇 讘讬谉 讛注专讘讬诐 诇讗 讗转驻专砖 讟注诪讬讬讛讜 讘诪讗讬 拽诪讬驻诇讙讬 讜谞讛讬 讚诇注谞讬谉 讛转驻诇讛 讻转讘讜 讛转讜住' 讚讟注诪讗 讚专"讬 诪砖讜诐 拽讟讜专转 诪讬讛讜 诪诇砖讜谉 讛讙诪专讗 诪砖诪注 讚讘转诪讬讚 讙讜驻讗 驻诇讬讙讬. 转讜 拽砖讬讗 诇讬 讘讛讗 讚拽讗诪专讬 专讘谞谉 砖讛专讬 转诪讬讚 砖诇 讘讬谉 讛注专讘讬诐 拽专讘 讜讛讜诇讱 注讚 讛注专讘 讘注"讻 讛讬讬谞讜 讚谞讛讬 讚注讬拽专 讝诪谉 讛拽专讘转 讛转诪讬讚 诪谉 讛转讜专讛 诪砖砖 讜诪讞爪讛 讜诪讚专讘谞谉 讘讞' 讜诪讞爪讛 讗讜 讘讟' 讜诪讞爪讛 讻讚讗讬转讗 讘专"驻 转诪讬讚 谞砖讞讟 诪"诪 讻讬讜谉 讚讘讚讬注讘讚 讻砖专 注讚 讛注专讘 诪砖"讛 讛讜讬 讝诪谉 转驻讬诇讛 诇专讘谞谉 注讚 讛注专讘 讗诇讗 讚讗讻转讬 拽砖讛 讚讛讗 讘讝讘讞讬诐 讚祝 谞"讜 讗诪专 专"讬 讘专 讗讘讚讬诪讬 诪谞讬讬谉 诇讚诐 砖谞驻住诇 诪砖拽讬注转 讛讞诪讛 讻讜' 讜讻转讘讜 砖诐 讛转讜住' 讚讛讬讬谞讜 诪转讞讬诇转 砖拽讬注讛 砖讛讜讗 诪讛诇讱 讚' 诪讬诇讬谉 拽讜讚诐 爪讗转 讛讻讜讻讘讬诐 讗"讻 讛讜讗 拽专讜讘 诪诪砖 诇砖讬注讜专讜 讚专"讬 讜诪讻"砖 诇讛谞讱 讗诪讜专讗讬 讚驻专拽 诪讬 砖讛讬讛 讟诪讗 讚住讘专讬 讚诪转讞讬诇转 砖拽讬注讛 注讚 爪讗转 讛讻讜讻讘讬诐 讛' 诪讬诇讬谉 讚讗"讻 讛讜讬 砖讬注讜专讗 讚专讘谞谉 诪讜拽讚诐 诪讚专讘讬 讬讛讜讚讗 讜诇讻讗讜专讛 讛讬讛 谞"诇 诇讜诪专 讚砖讬注讜专讗 讚转诪讬讚 诇讗讜 讗砖讞讬讟转 讜讝专讬拽转 讛转诪讬讚 拽讗讬 砖谞驻住诇 讘砖拽讬注转 讛讞诪讛 讗诇讗 谞讙讚 讛拽讟专转 讛转诪讬讚 讛讜讬 讝诪谉 转驻诇讛 讚讗注"驻 讚讛拽讟专讛 讻砖专讛 讻诇 讛诇讬诇讛 诪"诪 注讬拽专 诪爪讜转 讛拽讟专讛 讘讬讜诐 讚讞讘讬讘讛 诪爪讜讛 讘砖注转讛 讚诪砖"讛 讚讞讬 砖讘转 讜诇驻"讝 诪诪讬诇讗 讛讬讬谞讜 爪讗转 讛讻讜讻讘讬诐 讚讛讗 拽讬讬"诇 注讚 爪讗转 讛讻讜讻讘讬诐 讬诪诪讗 讛讜讗 讜讚讜拽讗 讙讘讬 讚诐 讗诪专讬谞谉 讚谞驻住诇 讘转讞讬诇转 砖拽讬注讛 讻讬讜谉 讚诪讬讬转专讗 拽专讗 讚讘讬讜诐 讛拽专讬讘讜 注"砖 讘转讜住' 讘讝讘讞讬诐 讗诇讗 讚讗讻转讬 拽砖讛 讛讬讗讱 讗驻砖专 诇讜诪专 讚讝诪谉 讛拽讟专转 转诪讬讚 讘讬讜诐 讛讬讬谞讜 注讚 爪讗转 讛讻讜讻讘讬诐 讚讛讗 讘讬讜诪讗 讚祝 诇"讗 转谞谉 诇讛讚讬讗 讚拽讟讜专转 砖诇 讘讬谉 讛注专讘讬诐 讝诪谞讛 讘讬谉 讗讬讘专讬诐 诇谞住讻讬诐 讜讗"讻 诇讗讞专 讛拽讟专转 讛转诪讬讚 注讚讬讬谉 讛讬讜 爪专讬讻讬谉 诇讛拽讟讬专 拽讟讜专转 讜诇讛讟讬讘 讛谞专讜转 砖讝诪谞诐 讙"讻 讘讬讜诐 拽讜讚诐 爪讗转 讛讻讜讻讘讬诐 注讻"驻 讜讻"砖 诇砖讬讟转 讛转讜住' 讻讗谉 砖讻转讘讜 砖讝诪谉 拽讟讜专转 讛讜讗 诪驻诇讙 讛诪谞讞讛 讜讞讝专转讬 注诇 讻诇 讛爪讚讚讬诐 讜诇讗 诪爪讗转讬 诪拽讜诐 诇讬讬砖讘 讗诐 诇讗 砖谞讗诪专 诪讛 砖讗诪专讜 讞讻诪讬诐 砖转诪讬讚 拽专讘 讜讛讜诇讱 注讚 讛注专讘 讛讬讬谞讜 讻诇 诪讛 讚砖讬讬讱 诇讛拽专讘转 转诪讬讚 讜讛讬讬谞讜 谞住讻讬 讛转诪讬讚 砖讛谉 讘讻诇诇 转诪讬讚 讻讚讻转讬讘 注讜诇转 讛转诪讬讚 讜诪谞讞转讜 讜谞住讻讜 讜讻讚驻专讬砖讬转 讘专"驻 转诪讬讚 谞砖讞讟 砖讗祝 讛谉 拽讜讚诪讬诐 诇驻住讞 砖讝诪谞诐 讙"讻 讘讬讜诐 诇讻转讞诇讛 砖讛专讬 讛诇讜讬诐 讗讜诪专讬诐 砖讬专讛 注诇讬讛诐 讜砖讬专讛 讚讜拽讗 讘讬讜诐 讻讚讗讬转讗 讘注专讻讬谉 讚讗讬转拽砖 诇砖讬专讜转 讜注讬讬谉 讘讝讛 讘转讜住' 讚专"讛 讚祝 诇' 讜讘讞讬讚讜砖讬谞讜 砖诐 讗"讻 诇驻"讝 讗"砖 讟注诪讬讬讛讜 讚专讘谞谉 讚转驻讬诇转 讛诪谞讞讛 注讚 讛注专讘 诪诪砖 讘讚讬注讘讚 注讚 爪讗转 讛讻讜讻讘讬诐 讜讛讬讬谞讜 诪砖讜诐 讚讝讬诪谞讬谉 讚谞住讻讬 讛转诪讬讚 讛讬讜 拽专讬讘讬谉 住讜祝 讛讬讜诐 住诪讜讱 诇爪讗转 讛讻讜讻讘讬诐 讻谉 谞"诇 讘讟注诪讬讬讛讜 讚专讘谞谉 讜讛讗"砖 谞诪讬 讟注诪讗 讚专"讬 讘讬谉 诇注谞讬谉 转驻诇讛 讘讬谉 诇注谞讬谉 转诪讬讚 讚讗讬讛讜 诇讗 讗讝讬诇 讘转专 谞住讻讬诐 讗诇讗 砖讛讻诇 转诇讜讬 讘讛拽讟专转 讛转诪讬讚 砖讛讜讗 拽讜讚诐 诇讝诪谉 拽讟讜专转 讻讚讗讬转讗 讘讬讜诪讗 诪砖"讛 拽讗诪专 注讚 驻诇讙 讛诪谞讞讛 讻诪"砖 讛转讜住' 讚讝诪谉 拽讟讜专转 讛讬讛 讘讗讜转讛 砖注讛 讻谉 谞"诇 谞讻讜谉 讘注讝讛"讬 讘讟注诪讬讬讛讜 讚专"讬 讜专讘谞谉 讜讚讜拽 讛讬讟讘 讜注讬讬谉 注讜讚 讘住诪讜讱:


讘转讜住' 讘讚"讛 注讚 驻诇讙 讛诪谞讞讛 转讬诪讗 诪谞"诇 讛讗 讻讜' 讜讬"诇 讚专"讬 住"诇 转驻诇讛 讻谞讙讚 拽讟讜专转 转拽谞讜 讚讻转讬讘 转讻讜谉 转驻诇转讬 拽讟讜专转 诇驻谞讬讱 注讻"诇. 讜诇讻讗讜专讛 讬砖 诇转诪讜讛 讚讘驻"拽 讚祝 讜' 注"讘 讬诇讬祝 专讘讬 讬讜讞谞谉 诪讛讗讬 拽专讗 讚转讻讜谉 转驻诇转讬 拽讟讜专转 诇驻谞讬讱 砖讬讛讬讛 讗讚诐 讝讛讬专 讗祝 讘转驻讬诇转 注专讘讬转 讗"讻 诪砖诪注 诇讛讚讬讗 讚讛讗讬 拽专讗 讘转驻讬诇转 注专讘讬转 讗讬讬专讬 讜诇讗 讘转驻讬诇转 诪谞讞讛 讜谞专讗讛 讚讜讞拽 诇讜诪专 讚专"讬 驻诇讬讙 讗讚专讘讬 讬讛讜讚讗 讘诇讬砖谞讗 讜讟注诪讗 讚拽专讗 诪讬讛讜 讬砖 诇讬讬砖讘 诇驻讬 诪讛 讚讗诪专讬谞谉 讘住诪讜讱 讚诇专"讬 讛讜讬 驻诇讙 讛诪谞讞讛 住讜祝 讝诪谉 转驻讬诇转 诪谞讞讛 讜转讞诇转 讝诪谉 讚转驻讬诇转 注专讘讬转 讗诐 讻谉 砖驻讬专 诪爪讬谞谉 诇诪讬讚专砖 讛讗讬 拽专讗 诇讛讻讬 讜诇讛讻讬 讛讗 讻讚讗讬转讗 讜讛讗 讻讚讗讬转讗 讻讬讜谉 讚砖谞讬讛诐 讛讬讜 讘讝诪谉 拽讟讜专转 讻谉 谞"诇 讘砖讬讟转 讛转讜住' 诪讬讛讜 诇诪讗讬 讚驻专讬砖讬转 讘住诪讜讱 讗讬谉 爪讜专讱 诇讻诇 讝讛 讗诇讗 讚讘诇讗"讛 讗"砖 讟注诪讗 讚专"讬 讚讗诪专 注讚 驻诇讙 讛诪谞讞讛 讜讛讬讬谞讜 砖讗"讗 诇讛诪砖讬讱 讝诪谉 讛拽专讘转 讛转诪讬讚 讬讜转专 讻讬讜谉 砖讛讬讜 爪专讬讻讬谉 诇讛拽讟讬专 讛讗讘专讬诐 拽讜讚诐 诇拽讟讜专转 讜诇讛讟讘转 讛谞专讜转 讜诇谞住讻讬诐 讜诇砖讬专讛 砖讻讜诇诐 爪专讬讻讬谉 诇讛讬讜转 讘讬讜诐 拽讜讚诐 爪讗转 讛讻讜讻讘讬诐 讜诪砖"讛 讘注讬谞谉 砖讬注讜专讗 讚驻诇讙 讛诪谞讞讛 砖讛讜讗 砖注讛 讜专讘讬注 拽讜讚诐 讛诇讬诇讛 讜注讜讚 讻讬讜谉 砖讛讚诐 谞驻住诇 讘砖拽讬注转 讛讞诪讛 讜讛讬讬谞讜 讘转讞诇转 砖拽讬注讛 砖讛讜讗 拽专讘 诇砖讬注讜专讗 讚专"讬 讻讚驻专讬砖讬转 讜讻讬讜谉 讚讗"讗 诇爪诪爪诐 诪砖"讛 讗驻讬诇讜 讘砖注转 讛讚讞拽 讛讬讜 爪专讬讻讬谉 诇讛拽讚讬诐 拽爪转 讬讜转专 诪砖"讛 注讚 讛讗讬 砖注转讗 诪讬拽专讬 砖驻讬专 讝诪谉 讛拽讟专转 讛转诪讬讚 讜注讬"诇 讚讻讬讜谉 砖转拽谞讜 转驻讬诇转 注专讘讬转 谞讙讚 讛拽讟专转 讗讬讘专讬诐 诪砖"讛 诇讗 诪砖诪注 诇讬讛 诇专"讬 诇讜诪专 砖转拽谞讜 讝诪谉 转驻讬诇转 讛诪谞讞讛 谞诪讬 讻谞讙讚 讛拽讟专转 讛转诪讬讚 注爪诪讜 讗诇讗 讚转驻讬诇转 讛诪谞讞讛 转讬拽谞讜 讻谞讙讚 讝专讬拽转 讛转诪讬讚 砖讛讜讗 注讬拽专 讻驻专讛 讛诪注讻讘转 讜讝诪谉 讝专讬拽讛 讜讚讗讬 讛讜讬 注讚 驻诇讙 讛诪谞讞讛 砖讛讬讗 拽专讜讘 诇转讞讬诇转 砖拽讬注转 讛讞诪讛 讻诪讜 砖讻转讘转讬 诪诇砖讜谉 讛转讜住驻讜转 讘讝讘讞讬诐 讻谉 谞专讗讛 诇讬 谞讻讜谉. 诪讬讛讜 讘讬专讜砖诇诪讬 诪砖诪注 讻讚讘专讬 转讜住驻讜转 讚诇专讘讬 讬讛讜讚讗 转驻诇转 讛诪谞讞讛 讻谞讙讚 讛拽讟讜专转 转讬拽谞讜 讗诇讗 讚讘转专 讛讻讬 诪讬讬转讬 讚专"讬 讘专 讞谞讬谞讗 讛讜讬 诪爪诇讬 注诐 讚诪讚讜诪讬 讞诪讛 讜诇驻诪"砖 讝讛 诪诪砖 砖讬注讜专讜 砖诇 专讘讬 讬讛讜讚讗 讘转讞诇转 砖拽讬注讛 讜讝讛 谞讜讟讛 诇诪讛 砖讻转讘转讬. 讜诇注谞讬谉 驻诇讜讙转讬讬讛讜 讚专"讬 讜专讘谞谉 讘转驻诇转 讛诪讜住驻讬谉 讬讘讜讗专 诇拽诪谉 讚祝 讻"讞 注"砖:


讘讙诪专讗 驻讬住拽讗 专"讬 讗诪专 注讚 讚' 砖注讜转 讗讬讘注讬讗 诇讛讜 注讚 讜注讚 讘讻诇诇 讻讜' 讜驻专砖"讬 讚诇专"讬 讛讜讗 讚拽讘注讬 讚讗讬诇讜 诇专讘谞谉 注讚 讜诇讗 注讚 讘讻诇诇 注讻"诇. 讜讬诇"讚 讚讗"讻 诪讗讬 拽诪讬讘注讬讗 诇讬讛 诪讛"转 谞讗诪专 讚注讚 讚专讘谞谉 讛讜讬 讜诇讗 注讚 讘讻诇诇 讜讚专"讬 讛讜讬 讘讻诇诇 讜讗讬 砖诪注讬转 诇讬讛 讛谉 讘专讬讬转讗 讚诇拽诪谉 讚诪讬讬转讬 诪转谞讬' 讚注讚讬讜转 讚专"讬 讘谉 讘讘讗 讛注讬讚 注诇 转诪讬讚 砖诇 砖讞专 砖拽专讘 讘讚' 砖注讜转 讗"讻 诪讗讬 拽诪讬讘注讬讗 诇讬讛 驻砖讬讟讗 讚讛讜讬 讘讻诇诇 讚讗讬 住"讚 讚诇讗 注讚 讘讻诇诇 讛讜讬 诪转谞讬' 讚注讚讬讜转 讚诇讗 讻专"讬 讜诇讗 讻专讘谞谉 讜讗驻砖专 讚讘注诇 讛讗讬讘注讬讗 讛讜讬 拽讬诐 诇讬讛 讛讱 讘专讬讬转讗 讚讛讬讜 诇驻谞讬讜 讘' 转驻讬诇讜转 讚诪讬讬转讬 讛砖"住 讘住诪讜讱 诇诪讬讚拽 诪讬谞讛 讚注讚 讚住讬驻讗 讚专"讬 讛讜讬 注讚 讘讻诇诇 讜拽住"讚 讚诪住转诪讗 讘专讬砖讗 谞诪讬 注讚 讘讻诇诇 讗诇讗 讚讗讻转讬 拽砖讬讗 讛讱 讚注讚讬讜转 讗讟讜 诪讬 诇讗 讬讚注 讘注诇 讛讗讬讘注讬讗 讛讱 诪转谞讬' 讚讘讞讬专转讗 讚诇讗 诪讬转讜拽诪讗 讗诇讗 讻专"讬 讜讗"讻 讜讚讗讬 注讚 讜注讚 讘讻诇诇. 讜谞诇注"讚 诇讬讬砖讘 讚讘诪转谞讬' 讚注讚讬讜转 讙讜驻讗 诪住驻拽讗 诇讬讛 诇讘注诇 讛讗讬讘注讬讗 讘讛讗 讚拽转谞讬 砖拽专讘 讘讗专讘注 砖注讜转 讗讬 拽讗讬 讗砖讞讬讟转 讛转诪讬讚 讜讝专讬拽转讜 讗讜 讗讛拽讟专讛 讻讚拽转谞讬 讘讛讗讬 诇讬砖谞讗 讘专讬砖 驻专拽 转诪讬讚 谞砖讞讟 讘讞' 讜诪讞爪讛 讜拽专讘 讘讟' 讜诪讞爪讛. 讜讻讬讜谉 讚驻砖讬讟讗 诇讬讛 讚诇注谞讬谉 转驻诇讛 讜讚讗讬 转讬拽谞讜 谞讙讚 砖注转 砖讞讬讟转 讛转诪讬讚 讜讝专讬拽转讜 砖讛讬讗 注讬拽专 讛讻驻专讛 讜讻讚诪砖诪注 诇讛讚讬讗 诪诇砖讜谉 讛讙诪专讗 讘讬讜诪讗 讘专"驻 讗诪专 诇讛诐 讛诪诪讜谞讛 讚爪诇讜转讗 讚诪谞讞讛 讚讗讘专讛诐 诪讻讬 诪砖讞专讬 讻讜转诇讬 讗诇诪讗 讚讛讬讬谞讜 诪砖注转 砖讞讬讟转 讛转诪讬讚 讜讝专讬拽转讜 讜讻"砖 讘转驻诇转 讛砖讞专讬转 讚讗讘专讛诐 讚诪砖诪注 诪拽专讗 讙讜驻讗 讚讻转讬讘 讜讬砖讻诐 讗讘专讛诐 讘讘讜拽专 讜讛讬讬谞讜 注"讻 诪爪驻专讗 讘讛谞抓 讛讞诪讛 讚讛讗 讬诇驻讬谞谉 诪讛讗讬 拽专讗 讚讝专讬讝讬谉 诪拽讚讬诪讬谉 诇诪爪讜转 诪爪驻专讗. 讜诪砖"讛 讛讜讬 诪砖诪注 诇讬讛 诇讘注诇 讛讗讬讘注讬讗 讚讛讗 讚拽转谞讬 讘注讚讬讜转 拽专讘 讘讚' 砖注讜转 注"讻 讗讛拽讟专讛 拽讗讬 讻讚驻专讬砖讬转 讗讘诇 转驻诇讛 砖讛讬讗 讘砖注转 砖讞讬讟讛 讜讝专讬拽讛 讗讬转 诇谉 诇诪讬诪专 讚注讚 讜诇讗 注讚 讘讻诇诇 讜讛讬讬谞讜 讘讙' 砖注讜转 讻讚讗砖讻讞谉 讘诪谉 讚讻转讬讘 讜讬诇拽讟讜 讘讘讜拽专 讘讘讜拽专 讜讞诐 讛砖诪砖 讜谞诪住 讗诇诪讗 讚诇讗 诪拽专讬 讘讜拽专 讗诇讗 注讚 砖诇砖 砖注讜转 讻讚住"讚 讚讛诪拽砖讛 诇拽诪谉 讘住诪讜讱 讚讗诪专 诪讗谉 转谞讗 诇讛讗 讚转谞讬讗 讜讞诐 讛砖诪砖 讜谞诪住 讻讜' 讜讛讬讬谞讜 讻驻专砖"讬 讚拽住"讚 讚诪讛讗讬 拽专讗 诪砖诪注 砖讗讬谉 谞拽专讗 讘讜拽专 讗诇讗 注讚 讙' 砖注讜转. 讜注讜讚 谞"诇 讚讗驻讬诇讜 诇住讘专转 讛转专爪谉 诇拽诪谉 讚讛讗 讚讘诪谉 讛讜讬 讛诇拽讬讟讛 注讚 住讜祝 讙' 砖注讜转 讛讬讬谞讜 诪砖讜诐 讚讗诇讬讘讗 讚专"讬 讚专砖讬谞谉 讛讗 讚讻转讬讘 讘讘讜拽专 讘讘讜拽专 诇讛拽讚讬诐 砖注讛 讗' 讜讗诐 讻谉 诇驻"讝 诪诪讬诇讗 讗讬转 诇谉 诇诪讬诪专 讚讛"讛 诇注谞讬谉 讚诐 讛转诪讬讚 讚讻转讬讘 谞诪讬 转专讬 讝讬诪谞讬 讘讘讜拽专 讻讚讗讬转讗 诇讛讚讬讗 讘讬讜诪讗 讚祝 诇' 讚讛讗 讚讻转讬讘 讘讘讜拽专 讘讘讜拽专 讘砖谞讬 讙讝专讬 讛注爪讬诐 讚诇讗 爪专讬讱 砖讚讬谞谉 诇讞讚 讘讘讜拽专 诇讚诐 讛转诪讬讚 讚诇讬讛讜讬 讘转诪讬讚 转专讬 讝讬诪谞讬 讘讘讜拽专 讗"讻 诇专"讬 讚诇讗 讛讜讬 讘讜拽专 讗诇讗 注讚 讚' 砖注讜转 讻讚诪砖诪注 诪转谞讬' 讚注讚讬讜转 注"讻 讚讘讛拽讟专讛 讗讬讬专讬 讗讘诇 讚诐 讛转诪讬讚 注"讻 讘住讜祝 讙' 讛讜讬 讻讬讜谉 讚讻转讬讘 转专讬 讝讬诪谞讬 讘讘拽专 诇讛拽讚讬诐 砖注讛 讗讞转 讻谉 谞"诇 谞讻讜谉 讜诪砖讜诐 讛讻讬 诪住驻拽讗 诇讬讛 诇讘注诇 讛讗讬讘注讬讗. 讜诪讻"砖 讚讗"砖 讟驻讬 诇驻讬 砖讬讟转 讛转讜住' 讚转驻诇转 讛诪谞讞讛 诇专"讬 讛讜讬 住讜祝 讝诪谞讛 讘驻诇讙 诪谞讞讛 拽讟谞讛 谞讙讚 拽讟讜专转 讜讗"讻 讗讬转 诇谉 诇诪讬诪专 讚讘转驻诇转 砖讞专讬转 诇专"讬 谞诪讬 讛讜讬 住讜祝 讝诪谞讛 讘住讜祝 讙' 砖讛讬讗 讝诪谉 拽讟讜专转 诇专"讬 讚讛讗 讘拽讟讜专转 讻转讬讘 讘讛讚讬讗 转专讬 讝讬诪谞讬 讘讘讜拽专 讻讚讗讬转讗 讛转诐 讘讬讜诪讗 讚诪砖"讛 拽讟讜专转 拽讜讚诪转 诇讗讘专讬诐 注"砖 讜诇驻"讝 诪住转诪讗 诪拽讚诪讬谞谉 诇讛 砖注讛 讗讞转 拽讜讚诐 讛拽讟专转 讗讘专讬诐 砖讛讬转讛 讘住讜祝 讚' 讻讚诪砖诪注 诪转谞讬转讬谉 讚注讚讬讜转 讜讛讬讬谞讜 讚讜诪讬讗 讚诪驻专砖讬谞谉 讘住诪讜讱 讚讘讜拽专 讬转讬专讗 诇讛拽讚讬诐 砖注讛 讗讞转 讻谉 谞专讗讛 诇讬 谞讻讜谉 讻驻转讜专 讜驻专讞 讜注讬讬谉 注讜讚 讘住诪讜讱:





爪诇"讞

诇诪讬诪专讗 讜讻讜' 讻诪讗谉 讚诇讗 爪诇讬 讜诪讛讚专讬谞谉 诇讬'. 谞诇注"讚 讚讛讬讬谞讜 讚诪讛 讚讗诪专 讜诪讛讚专讬谞谉 诇讬' 讛讬讬谞讜 讘砖讗专 诪讜爪讗讬 砖讘转讜转 讗诐 砖讻讞 讛讘讚诇讛 讘讞"讛 诪讛讚专讬谞谉 诇讬' 讚诇讚注转 讛诪拽砖讛 讻讬讜谉 讚诇讗 注诇转讛 讛专讗砖讜谞讛 诇讞讜讘转 砖注转讬' 诪讻诇诇 讚讻诪讗谉 讚诇讗 爪诇讬 讚诪讬 讜讗诪谞诐 注转讛 砖谞讬' 注诇转讛 诇讜 诇讞讜讘转 砖注转讬' 讜诇转砖诇讜诪讬谉 砖讜讘 诇讗 讬转驻诇诇 诇讚讘专讬 专讘讬谞讜 讬讛讜讚讛 讘转讜住' 讘讚"讛 讟注讛 讜讻讜' 讜诇讻讱 讛讜爪专讻讜 讛转讜住' 诇讛讘讬讗 专讗讬' 诪讚讘专讬 专讘 讗诇驻住 砖讻转讘 讘讛讚讬讗 砖注转讛 爪专讬讱 诇讞讝讜专 讜诇讛转驻诇诇 讻讚讬 诇讛拽讚讬诐 讞讜讘转 砖注转讬'. 讜诪转讜专抓 诪讛 砖谞转拽砖讛 诪讛专砖"讗 讘讚讘专讬 讛转讜住':


讜专诪讬谞讛讜 讜讻讜' 拽砖讬讗. 讻转讘 讛专讗"砖 讘砖诐 专讘讬谞讜 讛讗讬 讚讗注"讙 讚拽讗诪专 拽砖讬讗 讻讬讜谉 讚诇讗 拽讗诪专 转讬讜讘转讗 诇讗 谞讚讞讬转 诪讛诇讻讛 讚讟注诪讗 讚诪住转讘专 讛讜讗 讚讻讬讜谉 讚诪讘讚讬诇 讘砖谞讬' 讙诇讬 讚注转讬' 讚讝讜 讛讬讗 诇讞讜讘转 砖注转讗 讜诇讻讱 专讗砖讜谞讛 诇讗 注诇转讛 诪讟注诐 砖讛拽讚讬诐 讛转砖诇讜诪讬谉 诇讞讜讘转 砖注转讬' 讜讗讬 诇讗 讗讘讚讬诇 讘砖转讬讛谉 注诇讜 诇讜 讜讻谉 讛讜讗 讘转讜住' 讘砖诐 专讘 讗诇驻住. 讜谞住转驻拽转讬 讘诪讬 砖诇讗 讛转驻诇诇 砖讞专讬转 讜诇讗 谞讝讻专 注讚 住诪讜讱 诇注专讘 讜注讚讬讬谉 诇讗 讛转驻诇诇 诪谞讞讛 讜讗讬谉 砖讛讜转 讘讬讜诐 专拽 诇转驻诇讛 讗讞转 讜讗诐 讬转驻诇诇 讗讜转讛 砖诇 诪谞讞讛 谞讚讞讬转 砖诇 砖讞专讬转 诇讙诪专讬 诇驻讬 讚讘专讬 讛转讜住' 讘注诪讜讚 讛拽讜讚诐 讚讗讞专 讝诪谉 砖拽诇 转驻诇讜转 诇讬讻讗 砖讜讘 转砖诇讜诪讬谉 讗诐 讗诪专讬谞谉 讚讗诇讬诐 讞讜讘转 砖注转讗 诇讛拽讚讬诪讛 讗驻讬诇讜 讘诪拽讜诐 砖讬讜讚讞讛 讛转砖诇讜诪讬谉 诇讙诪专讬 讗讜 讚诇诪讗 讛讬讻讬 砖讝讜 注讜讘专转 诇讙诪专讬 讛讬讗 拽讜讚诪转 诇讞讜讘转 砖注转讗 砖讗讬谞讛 注讜讘专转 诇讙诪专讬 砖讛专讬 诇诪谞讞讛 讬讛讬' 转砖诇讜诪讬谉 讘注专讘讬转. 讜讛谞讛 讛诇讘讜砖 谞转谉 讟注诐 诇诪讛 讞讜讘转 砖注转讬' 讘专讬砖讗 讛讜讗 诪砖讜诐 讚讞讜讘转 砖注转讗 诪拽专讬 转讚讬专 诇讻讱 爪专讬讱 诇讛拽讚讬诪讛 注讬讬谉 讘专讬砖 住讬诪谉 拽"讞. 讜诇驻讬"讝 谞专讗讛 讚讻讗谉 讬拽讚讬诐 讛转砖诇讜诪讬谉 讚讘诪拽讜诐 砖讬讜讚讞讛 砖讗讬谞讛 转讚讬专 诇讙诪专讬 讚讞讬谞谉 诪注诇转 讛转讚讬专 砖讛专讬 驻住拽 讛诪讙"讗 讘住"住 专驻"讜 砖讗诐 讛讜讗 住诪讜讱 诇注专讘 讬拽讚讬诐 砖诇 诪讜住祝 诇砖诇 诪谞讞讛 诇驻讬 砖诪谞讞讛 讬砖 诇讛 转砖诇讜诪讬谉 讘注专讘讬转 讜讛专讬 诪谞讞讛 讛讬讗 转讚讬专. 讜讗诪谞诐 讘诇讬 讚讘专讬 讛诪"讗 诇讛讘讬讗 专讗讬' 诪讚讘专讬 专讘讬 讬讛讜讚讛 讘讘专讬讬转讗 诇拽诪谉 讚祝 讱"讞 注"讗 讚住讜讘专 诪转驻诇诇 砖诇 诪讜住祝 转讞诇讛 讜讗讞"讻 诪谞讞讛 砖讝讜 注讜讘专转 讜讻讜' 讛专讬 讚专"讬 诇讟注诪讬' 砖诪讜住祝 讛讬讗 注讜讘专转 讚讞讬谞谉 诪注诇转 讛转讚讬专 砖讘诪谞讞讛 讚砖讗谞讬 讛转诐 砖讛转讚讬专 注讻"驻 诇讗 讬讜讚讞讛 诪讝诪谞讜 砖讛专讬 诪谞讞讛 砖诪谞讛 注讚 讛注专讘. 诪砖讗"讻 谞讚讜谉 砖诇驻谞讬谞讜 讬讜讚讞讛 诪谞讞讛 诪讝诪谞讛. 讗讘诇 诪讚讘专讬 讛诪讙"讗 讛讜讗 专讗讬' 砖讙诐 讘讚讘专讬 讛诪"讗 谞讚讞讛 诪谞讞讛 诇注专讘讬转. 讜讗讬谉 诇讚讞讜转 讚砖讗谞讬 诪讜住祝 讚讛讜讗 讗讝 讞讜讘转 砖注转讬' 讻诪讜 诪谞讞讛 诇讻讱 讚讞讬谞谉 诪谞讞讛 砖讬砖 诇讛 转砖诇讜诪讬谉 砖诇讗 讬讜讚讞讛 诪讜住祝 诇讙诪专讬 诪砖讗"讻 讘谞讚讜谉 砖讗谞讜 注讜住拽讬诐 砖讻讘专 谞讚讞讛 诪砖注转讬' 砖讜讘 诇讗 讚讞讬谞谉 诪谞讞讛 砖讛讜讗 讞讜讘转 砖注转讬' 诪讝诪谞讜 讻诇诇. 讚讛专讬 诇讚注转 讛诇讘讜砖 讻诇 诪注诇转 讞讜讘转 砖注转讗 讛讜讗 诪砖讜诐 转讚讬专 讚讝讛 诪讞砖讘 转讚讬专 讜讛专讬 诪谞讞讛 讻谞讙讚 诪讜住祝 讛讜讗 转讚讬专 诪诪砖 讜讗驻"讛 诇讗 诪砖讙讞讬谞谉 讘转讚讬专 讘诪拽讜诐 砖讬讜讚讞讛 砖讗讬谞讜 转讚讬专 诇讙诪专讬 讜讻"讝 诇讚注转 讛诇讘讜砖. 讗讘诇 讛诪注"诪 讘专"驻 讚讞讛 讟注诐 讛诇讘讜砖 讜讻转讘 讟注诐 讗讞专 注诇 讛拽讚诪转 讞讜讘转 砖注转讬' 谞讚讞讛 住讘专讛 讝讜 讜讗"讻 讗驻砖专 讚讚讞讬谞谉 砖讞专讬转 诇讙诪专讬 讻讚讬 砖诇讗 诇讛拽讚讬诪讛 诇讞讜讘转 砖注转讬':


转"讻 讚专讬讘"讞 讗讘专讛诐 转拽谉 讜讻讜'. 讛谞讛 诇讗 拽讗诪专 讛砖"住 讻讗谉 注诇 讘专讬讬转讗 讝讜 谞讬诪讗 转讛讜讬 转讬讜讘转讗 讚专讬讘"诇 讻讚讗诪专 诇拽诪谉 讘讗讬讚讱 讘专讬讬转讗 讚转谞讬讗 讻讜转讬' 讚专讬讘"诇 讚讗诪专 谞讬诪讗 转讛讜讬 转讬讜讘转讗 讚专讬讘"讞. 讜谞专讗讛 诪砖讜诐 讚专讬讘"诇 住讜祝 讛转谞讗讬诐 讛讬讜 讜诇讗 砖讬讬讱 诇诪讬诪专 注诇讬讜 转讬讜讘转讗 诪讘专讬讬转讗 讚讗讬讛讜 转谞讗 讜驻诇讬讙. 讜注讜讚 谞诇注"讚 讚讘专讬讬转讗 讝讜 诇讗 讗诪专讛 讘驻讬专讜砖 砖讛讗讘讜转 转讬拽谞讜 转驻诇讜转 讛诇诇讜 讞讜讘讛 诇讚讜专讜转 专拽 讗诪专讛 砖讛诪讛 转讬拽谞讜 砖诇砖 转驻诇讜转 讛诇诇讜 讜讗讜诇讬 诇注爪诪诐 转讬拽谞讜 讜诇讗 诇讚讜专讜转 讜讗谞砖讬 讻讛"讙 砖转讬拽谞讜 诇讚讜专讜转 谞讙讚 转诪讬讚讬谉 转讬拽谞讜诐 讜诇讬讻讗 转讬讜讘转讗 注诇 专讬讘"诇. 讜讘讛讻讬 谞讬讞讗 讚拽讗诪专 诇拽诪谉 谞讬诪讗 转讛讜讬 转讬讜讘转讗 讚专讬讘"讞. 讜诇讻讗讜专讛 拽砖讛 讗讬讱 砖讬讬讱 转讬讜讘转讗 讻讬讜谉 讚讗讬讻讗 讘专讬讬转讗 讚诪住讬讬注 诇讬' 讜诇驻讬 诪讛 砖讻转讘转讬 谞讬讞讗 讚讛讱 讘专讬讬转讗 讗讬谞讜 诪住讬讬注 诇讬' 诇讞诇讜讟讬谉:


砖讛专讬 讗讘专讬诐 讜驻讚专讬诐 讜讻讜'. 诪砖诪注 诪讻讗谉 砖讝诪谉 转驻诇转 注专讘讬转 讻诇 讛诇讬诇讛 讚讗祝 讚诇拽诪谉 讚祝 讻"讝 注"讘 拽讗诪专 诪讗讬 讗讬谉 诇讛 拽讘注 讜讻讜' 诇转谞讬 讻诇 讛诇讬诇讛 讗诇讗 诪讗讬 讗讬谉 诇讛 拽讘注 讻诪"讚 转"注 专砖讜转 讜讻讜' 诪"诪 讙诐 讝讛 讘讻诇诇 砖讝诪谞讛 讻诇 讛诇讬诇讛 讜讻"讻 专讘讬谞讜 讬讜谞讛 讘讛讚讬讗 讻讚诪讜讻讞 讻讗谉 讚拽讗诪专 讜诪"诪 讗诪专讜 转驻诇转 讛注专讘 讗讬谉 诇讛 拽讘注 砖讛专讬 讗讜"驻 讜讻讜' 拽专讘讬诐 讜讛讜诇讻讬诐 讻诇 讛诇讬诇讛 讜讛谞讛 诇讗 诪爪讬谞讜 砖讜诐 住讬讙 讘转驻诇转 讛注专讘 讜讗诐 讻讬 诪诪讬诇讗 讛讜讗 诪住讜讬讙 砖讛专讬 拽讬讬"诇 讻专"讬 讚祝 讚' 注"讘 讚讙诐 注专讘讬转 爪专讬讱 诇住诪讜讱 讙讗讜诇讛 诇转驻诇讛 讜讻讬讜谉 砖拽"砖 砖爪专讬讱 诇拽专讜转 诇讻转讞诇讛 拽讜讚诐 讞爪讜转 诪诪讬诇讗 爪专讬讱 诇住诪讜讱 诇讛 转驻诇转 注专讘讬转 讜拽"讜 诇专讬讘"诇 讚讗诪专 转驻诇转 讘讗诪爪注 转拽谞讜诐 讗"讻 爪专讬讱 诇讛拽讚讬诐 转"注 诇拽"砖 砖诇 注专讘讬转 诪"诪 拽砖讬讗 讘专讬讬转讗 讝讜 讚诪砖诪注 砖讝诪谞讛 讻诇 讛诇讬诇讛 讜爪"诇 讚谞"诪 诇谞砖讬诐 讚驻讟讬专讬 诪拽"砖 讜诇讚讬讚讛讜 讝诪谉 转"注 讻诇 讛诇讬诇讛 讜爪专讬讱 讟注诐 诇诪讛 诇讗 注砖讜 住讬讙. 讜诇讚讘专讬 专砖"讬 讘专讬砖 诪讻讬诇转讬谉 讘诪砖谞讛 专讗砖讜谞讛 砖讻转讘 专砖"讬 砖诐 讘住讜祝 讛诪砖谞讛 讚讘讛拽讟专 讞诇讘讬诐 讜讗讘专讬诐 诇讗 讗诪专讜 讘讜 讞讻诪讬诐 注讚 讞爪讜转 讜诇讗 注砖讜 讘讜 住讬讙 谞讬讞讗 讻讬讜谉 讚转"注 讛讜讗 谞讙讚 讛拽讟专 讗讜"诪 讻砖诐 砖谞讗 注砖讜 讘讛诐 住讬讙 讻讱 诇讗 注砖讜 讘转"注 住讬讙. 讗讘诇 诇讚注转 讛专诪讘"诐 讚讙诐 讘讛"讞 讗诪专讜 注"讞 讜注讬讬谉 诪"砖 讘讞讬讚讜砖讬谞讜 砖诐 讘专讬砖 诪讻讬诇转讬谉 讜讗注驻讬"讻 驻住拽 讘驻"讙 诪讛诇' 转驻诇讛 讛诇' 讜讬"讜 砖讝诪谞讛 诪转讞诇转 讛诇讬诇讛 注讚 砖讬注诇讛 注"讛. 讜爪"诇 讻讬讜谉 砖讛讬讗 专砖讜转 诇讻讱 诇讗 注砖讜 住讬讙. 讜讗诪谞诐 讝讛 谞讬讞讗 诇讚讬讚谉 讚拽讬讬"诇 转"注 专砖讜转 讗讘诇 诇专讘谉 讙诪诇讬讗诇 讚住讜讘专 诇拽诪谉 讘讚祝 讛住诪讜讱 砖讛讬讗 讞讜讘讛 讗"讻 讙诐 讘讛 专讗讜讬 诇注砖讜转 住讬讙 讜拽砖讛 讘诪砖谞讛 讘专讬砖 诪讻讬诇转讬谉 砖讘讗讜 讘谞讬讜 诪讘讬转 讛诪砖转讛 讜讗诪专讜 诇讗 拽专讬谞讜 讗转 砖诪注 讜诪住转诪讗 讙诐 转驻诇转 注专讘讬转 诇讗 讛转驻诇诇讜 讜讘驻专讟 诇专"讬 讚讙诐 讘注专讘讬转 爪专讬讱 诇住诪讜讱 讙讗讜诇讛 诇转驻诇讛 讛专讬 砖讗诐 诇讗 拽专讗讜 讗转 砖诪注 讙诐 注专讘讬转 诇讗 讛转驻诇诇讜 讜诪讚讜注 砖讗诇讜 专拽 注诇 拽"砖 讜诇讗 砖讗诇讜 注诇 转驻诇讛 讜诪住转诪讗 讘讝讛 住"诇 讻讗讘讜讛讜谉 讚转"注 讞讜讘讛 讚讘砖诇诪讗 诇注谞讬谉 拽"砖 砖讗诇讜 讻讬讜谉 讚专讘讬诐 驻诇讬讙讬 注诇 专"讙 讘诪驻讜专砖 讘讚祝 讟' 注"讗 讗讘诇 讘转"注 讚专' 讬讛讜砖注 诇讞讜讚 驻诇讬讙 诪住转诪讗 讛诐 讻讗讘讜讛讜谉 住"诇 讜讗"讻 砖讬讱 讙诐 讘转驻诇讛 住讬讙 讜诇诪讛 诇讗 砖讗诇讜 注诇 转驻诇讛 讜爪"诇 讚注诇 转驻诇讛 讜讚讗讬 讬讚注讜 砖讗讬谞讜 讗诇讗 诪砖讜诐 住讬讙 讻讬 诪爪讚 注爪诪讛 诪讛讬 转讬转讬 诇讗 讬讛讬' 讝诪谞讛 讻诇 讛诇讬诇讛 讻讬 讗讜"驻 诪讚讗讜专讬讬转讗 讻砖专讬诐 讻诇 讛诇讬诇讛 讜诇讻谉 讘讚讬注讘讚 讘讜讚讗讬 讬砖 诇讛诐 讝诪谉 讗讘诇 讘拽"砖 砖讗诇讜 讗讜诇讬 讞讻诪讬诐 住"诇 讚讝诪谉 砖讻讬讘讛 讗讬谞讛 讗诇讗 注讚 讞爪讜转. 讜注讜讚 讗驻砖专 砖诇讻讱 诇讗 砖讗诇讜 注诇 转驻诇讛 诇驻讬 砖讬砖 诇讛 转砖诇讜诪讬谉 讘砖讞专讬转 砖讬转驻诇诇 砖转讬诐 讗讘诇 拽"砖 讗讬谉 诇讛 转砖诇讜诪讬谉 诇讛讬砖 讞讜诇拽讬诐 讘住"住 谞"讞 讜讘诇讬诪讜讚 讛转诇诪讬讚讬诐 讛专讞讘转讬 讛讚讘讜专 讘讝讛 诇驻专砖 讗专讬讻讜转 讚讘专讬 专"讙 诇讘谞讬讜 砖讗诪专 讜诇讗 讝讜 讘诇讘讚 讜讻讜':


讜讗住诪讻讬谞讛讜 专讘谞谉 讗拽专讘谞讜转. 谞诇注"讚 讚讛讬讬谞讜 诇注谞讬谉 讝诪谞谉 砖讬讛讬' 讻驻讬 讝诪谉 讛拽专讘谞讜转 讚讗诇"讻 讻讬讜谉 砖讻讘专 转讬拽谞讜诐 讛讗讘讜转 诇诪讛 讛讜爪专讻讜 砖讜讘 专讘谞谉 诇讗住诪讻讬谞讛讜 讻诇诇 注诇 拽专讘谞讜转:


专砖"讬 讘讚"讛 砖谞讬' 注诇转讛 讜讻讜' 讛讜讗讬诇 讜讛讘讚讬诇 讘讛 讜讻讜'. 注讬讬谉 诪讛专砖"讗. 讜诇注谞"讚 专砖"讬 专诪讝 讘讝讛 诇讚讘专讬 专讘讬谞讜 讛讗讬 砖诪讘讬讗 讛专讗"砖 讚诪住讬讬诐 讘砖诪注转讬谉 拽砖讬讗 讜诇讗 诪住讬拽 讘转讬讜讘转讗 讚诇讗 诪砖讘砖转讗 讜砖讗谞讬 讛讻讗 讚讙讬诇讛 讚注转讬' 讘诪讛 讚讗讘讚讬诇 讜讻讜' 讗讘诇 讗诐 诇讗 讛讘讚讬诇 讙诐 讘砖谞讬' 讗讝 讛讬转讛 讝讜 注讜诇讛 诇砖诇 砖讘转 讜讛专讗砖讜谞讛 诇砖诇 诪讜爪讗讬 砖讘转:


转讜住' 讚"讛 讟注讛 讜讻讜' 讻转讘 专讘讬谞讜 讬讛讜讚讛 讜讻讜' 讗讬谞讜 诪专讜讬讞 讻诇讜诐 讜讻讜'. 讜讻转讘 讛诪讙"讗 讘住"住 拽"讞 讚讗诐 讘诇讬诇讛 讙"讻 专"讞 诇讻"注 讬讞讝讜专 讜讬转驻诇诇 讚讛讗 讬专讜讬讞 砖讬讗诪专 讬注诇讛 讜讬讘讜讗. 讜讘住驻专 讘谞讬谉 讗专讬讗诇 讛砖讬讙 注诇讬讜 砖讛专讬 砖谞讬 讬诪讬诐 专"讞 讛讜讗 诪住驻拽 讜诪诪"谞 讗诐 讘讬讜诐 讛讬' 专"讞 讗讬讱 讬讗诪专 讬注诇讛 讜讬讘讜讗 讘诇讬诇讛 讜讗诐 讘诇讬诇讛 讛讜讗 专"讞 讗"讻 讘讬讜诐 讗讬谞讜 专"讞 讜诇讗 讟注讛 讻诇诇 讘转驻诇转讜 讘讬讜诐 讜讗讬讱 讬转驻诇诇 注转讛 讬注诇讛 讜讬讘讜讗 讘转砖诇讜诪讬谉 砖诇 转驻诇转 讛讬讜诐. 讜讗谞讬 讗讜诪专 砖讛转拽谞讛 砖转讬拽谞讜 砖诇讗 讬讛讬讜 诪拽讘诇讬诐 注讚讜转 讛讞讜讚砖 讗诇讗 注讚 讛诪谞讞讛 讘诪住' 专"讛 讚祝 诇' 注"讘 诪驻谞讬 砖谞转拽诇拽诇讜 讛诇讜讬诐 讛讬讗 诇讗 注诇 讞讜讚砖 转砖专讬 诇讘讚 讛讬转讛 讻讬 讗诐 注诇 讻诇 讞讚砖讬 讛砖谞讛 砖讘讻诇诐 砖讬讬讱 转拽诇讛 讝讜 砖讘讜讚讗讬 讘讻诇 专"讞 讛讬' 砖讬专 讜讘驻专讟 诇讚讘专讬 讛专诪讘"诐 讘驻"讙 诪拽讬讚讜砖 讛讞讜讚砖 砖讛转拽诇讛 讛讬转讛 讘拽专讘谉 诪讜住祝 驻砖讬讟讗 砖砖讬讬讱 讘讻诇 讛讞讚砖讬诐 讜讻谉 诪砖诪注 砖诐 诪讚讘专讬 讛专诪讘"诐 砖注诇 讻诇 拽讘诇转 注讚讜转 讛讞讜讚砖 砖诇 讻诇 讞讚砖讬 讛砖谞讛 讛讬转讛 转拽谞讛 砖讛专讬 诇讗 讛讝讻讬专 砖诐 专讗砖 讛砖谞讛 讻诇诇 讜诇讗 讞讜讚砖 转砖专讬 讗诇讗 住转诐 讚讘专讬讜 注诇 讻诇 拽讘诇转 注讚讜转 讛讞讜讚砖 讜讗祝 砖砖讜讘 讗讞专 讛讞讜专讘谉 讛转拽讬谉 专讬讘"讝 砖讬讛讬讜 诪拽讘诇讬诐 注讚讜转 讛讞讜讚砖 讻诇 讛讬讜诐 诪"诪 讻讬 讛讬讻讬 讚讗诪专讬' 讘诪住' 讘讬爪讛 讚祝 讛' 注"讘 讚讗祝 诪转拽谞转 专讬讘"讝 讜讗讬诇讱 讘讬爪讛 讗住讜专讛 讚诪讬 诇讗 诪讜讚讛 专讬讘"讝 砖讗诐 讘讗讜 注讚讬诐 诪谉 讛诪谞讞讛 讜诇诪注诇讛 砖谞讜讛讙讬谉 讗讜转讜 讛讬讜诐 拽讜讚砖 讜诇诪讞专 拽讜讚砖 讛"谞 讗诪专讬谞谉 讻谉 讘讻诇 讞讚砖讬 讛砖谞讛 讜讻诇 专讗砖讬 讛讞讚砖讬诐 砖讛诐 砖谞讬 讬诪讬诐 讛诐 拽讚讜砖讛 讗讞转 诇注谞讬谉 转驻诇讛 讜砖驻讬专 拽诐 讚讬谞讜 砖诇 讛诪讙"讗 讜讗诪谞诐 讘砖谞讬 讬诪讬诐 讟讜讘讬诐 砖诇 讙诇讬讜转 讗诐 讟注讛 讘砖讘讬注讬 砖诇 驻住讞 讗讜 讘讬讜"讟 专讗砖讜谉 砖诇 砖讘讜注讜转 讗讜 讘砖诪讬谞讬 注爪专转 讘诪谞讞讛 讜讛转驻诇诇 转驻诇转 讞讜诇 诇讗 讬转驻诇诇 注专讘讬转 砖转讬诐:


讜讘住讜讙讬讗 讝讜 讬砖 诇讬 转诪讬' 注诇 讘注诇 讛诇讘讜砖讬诐 讚讗讬讛讜 讻转讘 讚讛讗 讚讞讜讘转 砖注转讗 拽讚讬诐 讛讜讗 诪讟注诐 转讚讬专 讜讗讬讛讜 驻住拽 讘住讬' 转专驻"讗 讻讚注转 讛诪讞讘专 讜专诪"讗 讚谞专 讞谞讜讻讛 拽讜讚诐 诇讛讘讚诇讛 讜讗"讻 讛讟注诐 讚讗驻讜拽讬 砖讘转 诪讗讞专讬谞谉 讚讜讞讛 诪注诇转 讛转讚讬专 讜讗"讻 讻讬讜谉 讚讘住讜讙讬讗 诪讘讜讗专 讚讘讞讜讘转 砖注转讬' 诪讘讚讬诇讬谉 讜讘转砖诇讜诪讬谉 讗讬谉 诪讘讚讬诇讬谉 讗"讻 专讗讜讬 砖讛转砖诇讜诪讬谉 转讜拽讚诐 诇讞讜讘转 砖注转讗 诪讟注诐 讚讗驻讜拽讬 砖讘转讗 诪讗讞专讬谞谉 讜讗"讻 诇诪讛 讗诪专讬' 讻讗谉 讚诪讘讚讬诇讬谉 讘专讗砖讜谞讛 讜诇讗 讘砖谞讬':


讚"讛 讬注拽讘 讜讻讜' 转讬诪讗 讚讗诪专 讘驻专拽 讙"讛 讜讻讜'. 注讬讬谉 讘讞讬讚讜砖讬谞讜 诇诪住' 讞讜诇讬谉 讬砖讜讘 诇讝讛:


讚"讛 讗讬讘注讬' 诇讛讜 转讬诪讗 讜讻讜' 讜讬"诇 讗讬 讗诪专讬谞谉 注讚 讜注讚 讘讻诇诇 讜讻讜' 讜诇讗 讗诪专讬谞谉 注讘专 讝诪谞讜 讜讻讜' 讗驻讬' 讘诪讝讬讚. 讜讬诇"讚 讘讚讘专讬 讛专讗"砖 砖讻转讘 砖讗祝 讚诇讬转讬' 诇讚专讘谞谉 讚讗诪专讬 注讚 讞爪讜转 讜讻讜' 讗诐 讟注讜 讜爪诇讜 讗讞专 讚' 砖注讜转 砖讻专 转驻诇讛 讬讛讘讬 诇讬' 砖讻专 转驻诇讛 讘讝诪谞讛 诇讗 讬讛讘讬 诇讬'. 讗"讻 讛讚拽"诇 诪讛 讞讜诪专讗 讬砖 讗诐 讗诪专讬谞谉 注讚 讜注讚 讘讻诇诇 讛诇讗 讙诐 讘转专 讻谉 诪爪讬 诇讛转驻诇诇. 讜讗讬 诇注谞讬谉 砖讻专讜 讗诐 讻诪讜 讘讝诪谞讛 讚讬谞讜 诪住讜专 诇砖诪讬诐 讗讬讝讛 砖讻专 讬转谉 诇讜. 讜讗诪谞诐 讛专讗"砖 讻转讘 讛讬讻讬 讚讟注讜 讜讗"讻 讬"诇 讚讘诪讝讬讚 诇讗 诪爪讬 诪爪诇讬 讻诇诇 讜砖驻讬专 拽诐 转讬专讜抓 砖诇 讛转讜住'. 讗讘诇 讛讟讜专 讘住讬' 驻"讟 讻转讘 讗诐 注讘专 讜讻谉 讛专诪讘"诐 讘专讬砖 驻"讙 讻转讘 讜讗诐 讟注讛 讗讜 注讘专 讜讛转驻诇诇 讗讞专 讗专讘注 砖注讜转 讬爪讗 讬讚讬 讞讜讘转 转驻诇讛. 爪"诇 讚讘讚讬注讘讚 拽讗诪专讬 砖讛转驻诇诇 讗讞专 讚' 砖注讜转 讗讘诇 诇讻转讞诇讛 讗住讜专 诇讜 诇讛转驻诇诇:





驻转讞 注讬谞讬诐

讜专诪讬谞讛讜 讟注讛 讜讻讜' 拽砖讬讗. 讛转讜住' 讻转讘讜 转讬诪讗 讗诪讗讬 诇讗 诪砖谞讬 讜讻讜' 讜讬"诇 讚诇讗 讗砖讻讞谉 讘专讬讬转讗 砖谞砖谞讬转 讘讬谉 砖转讬 转拽谞讜转 注讻"诇 讚讘专讬 讛转讜住' 讛诇诇讜 拽砖讬诐 诪讬谞诐 讜讘诐 讜讙诐 讚讗砖讻讞谉 讘注诇诪讗 讘专讬讬转讗 讘讬谉 砖转讬 讛转拽谞讜转. 讜讻讘专 注诪讚 注诇讬讛诐 讛专讘 讛讙讚讜诇 诪讛专"砖 讗诇讙讗讝讬 讝诇讛"讛 讘住讜祝 住驻专 诇讞诐 住转专讬诐 讚祝 拽讻"讟 讜讻转讘 砖诐 诪讛 砖讛注诇讛 注诐 讛专讘 讻谞住转 讛讙讚讜诇讛 讝诇讛"讛 讘驻讬专讜砖 讚讘专讬讛诐 讚专讱 讞专讬祝 讜讬砖专 讗诇讗 砖讛专讘 讝"诇 讙诪讙诐 注讜讚 讘诇砖讜谞诐 注讬讬谉 讚讘专讬讛诐 讛拽讚讜砖讬诐 讘讗讜专讱. 讜讗谞讬 诪爪讗转讬 讘转讜住' 讬砖谞讬诐 讻"讬 砖讻转讘讜 讜讝"诇 讜讗"转 讗诪讗讬 诇讗 诪砖谞讬 讚讛讱 讘专讬讬转讗 谞砖谞讬转 拽讜讚诐 砖讛注砖讬专讜 讜拽讘注讜讛 注诇 讛讻讜住 讻讚讗讬转讗 诇拽诪谉 驻' 讗讬谉 注讜诪讚讬谉 讬"诇 砖诇讗 诪爪讬谞讜 讘专讬讬转讗 砖谞讜讬讛 讘讬谉 砖转讬 转拽谞讜转 讚转驻诇讛 讜注诇 讛讻讜住 注讻"诇 讜讛诪注讬讬谉 讬专讗讛 砖讘谞住讞 讝讛 讚转讜住' 讻"讬 诪专讜讜讞 讚专讱 讛专讘谞讬诐 讝"诇 讜谞讛讬专 讜爪讛讬专 讟驻讬 讜讙诐 讛讙诪讙讜诐 砖讙诪讙诐 讘住讜祝 讛专讘 诪讛专砖"讗 谞住转诇拽 讜讛讚讘专 诪讘讜讗专 诇诪注讬讬谉 讜讚讜拽 讛讬讟讘:


讗转诪专 专' 讬讜住讬 讘专 讞谞讬谞讗 讗诪专 转驻诇讜转 讗讘讜转 转拽谞讜诐 讜讻讜' 专讗讬转讬 诇讛专讘 讛诪讜住诪讱 诪讛专"讬 驻讬谞讟讜 讝诇讛"讛 砖讻转讘 讘驻讬专讜砖讜 讚谞驻拽讗 诪讬谞讛 讗诐 转驻诇转 注专讘讬转 专砖讜转 讗讜 讞讜讘讛 讚诇诪"讚 讗讘讜转 转拽谞讜诐 讞讜讘讛 讜讻讜' 注"砖 讘讗讜专讱. 讜注诐 讛讗讚讜谉 讛住诇讬讞讛 讚住讜讙讬讬谉 诇讗 专讛讟讗 讛讻讬 讗诇讗 诪讜讻讞 讚讛讜讬 驻诇讜讙转讗 讘讗驻讬 谞驻砖讛 讚讗祝 诪"讚 专砖讜转 讗转讬 讙诐 诇诪"讚 讗讘讜转 转拽谞讜诐. 讜转讜 谞注诇诐 诪讛专讘 讝"诇 讚讘专讬 讛转讜住' 讘讬讜诪讗 讚祝 驻"讝 注"讘 讜讛专讗"砖 讜讛诪专讚讻讬 专讬砖 驻专拽讬谉 讜讛专砖讘"讗 讘讞讬讚讜砖讬讜 诇拽诪谉 讙讘讬 转驻诇转 注专讘讬转 专砖讜转 砖诪讚讘专讬 讻讜诇诐 讛讜讻"讞 转讜讻讬"讞 讚讗祝 讗诐 讬注拽讘 转拽谞讛 讛讬讛 专砖讜转 诇诪"讚 讜讻谉 诪驻讜专砖 讘讛讚讬讗 讘讚讘专讬 转讜住' 讬砖谞讬诐 讻"讬 讘专讬砖 驻专拽讬谉. 讜讻谉 诪驻讜专砖 讘讝讛专 讛拽讚讜砖 驻' 讞讬讬 砖专讛 讚祝 拽诇"讙 注"讗 注"砖. 讜诪砖诐 讘讗专讛 讚讗祝 诪"讚 讻谞讙讚 转诪讬讚讬谉 转拽谞讜诐 诪讜讚讛 讚讗讘讜转 转拽谞讜诐 注"砖 讜注讬讬谉 诪讛 砖讻转讘转讬 讗谞讻讬 注驻专 讘住' 讛拽讟谉 诪讞讝讬拽 讘专讻讛 住讬' 驻"讟 讘住"讚. 讜讗讞专 讝诪谉 专讗讬转讬 砖讛专讘 砖讚讛 讬讛讜砖注 讘驻专拽讬谉 讜诪讛专"专 讗诇讬讛讜 讘驻讬专讜砖讜 讻转讘讜 讻讚讘专讬 诪讛专"讬 驻讬谞讟讜 讛谞讝' 讜拽砖讛 注诇讬讛诐 讻拽讜砖讬讬谉.


讬爪讞拽 转拽谉 转驻诇转 诪谞讞讛. 讛转讜住' 讻转讘讜 讚讗注"讙 讚讗诪专讬谞谉 爪诇讜转讗 讚讗讘专讛诐 诪讻讬 诪砖讞专讬 讻转诇讬 讛讬讬谞讜 讗讞专 砖转拽谞讛 讬爪讞拽 注讻"讚 讜讘转讜住' 讻"讬 讻转讘讜 转讬专讜抓 讝讛 讘砖诐 专讘讬谞讜 讬注拽讘 讜讗讞"讻 讻转讘讜 讗"谞 讛讬讛 讗讘专讛诐 讗讘讬谞讜 讗讜诪专讛 诪转讞讬诇讛 讗诇讗 砖诇讗 注砖讗讛 拽讘注 诇讻诇 讘谞讬 讘讬转讜 注讚 砖转拽谞讛 讬爪讞拽 讚讗驻讬' 注讬专讜讘讬 转讘砖讬诇讬谉 拽讬讬诐 讗讘专讛诐 讗讘讬谞讜 注讻"诇. 砖讜讘 专讗讬转讬 砖讻"讻 讘转讜住' 讬砖谞讬诐 专讬砖 驻"讙 讚讬讜诪讗 转讬专讜抓 专讗砖讜谉 讘砖诐 专"转 讜讻讘专 讛讘讗转讬 讗谞讻讬 转讜诇注转 砖诐 讚讘专讬 专"转 讻讛讜讜讬讬转谉 讘住' 讛讬砖专 讻"讬. 讜砖讜讘 讻转讘讜 讻转讬专讜抓 讛砖谞讬 讛谞讝' 注"砖 讜讻讞讚讗 住诇拽讬 讚讘专讬 讛转讜住' 讚诪讻讬诇转讬谉 讬砖谞讬诐 讜讚讬讜诪讗 讻诪讘讜讗专. 讜讗讞专 讝诪谉 专讗讬转讬 讘讬驻"诪 砖转讬' 砖讗讘专讛诐 讬讚注 讘谞讘讜讗讛 砖讬爪讞拽 讜讬注拽讘 讬转拽谞讜 诪谞讞讛 讜注专讘讬转 讜讛转驻诇诇 讗讜转诐 讜讻转讘 讚讘讬驻"转 讛讗专讬讱 讜拽专讜讘讬诐 讚讘专讬讜 诇转讬专讜抓 砖谞讬 砖诇 讛转讜住' 讬砖谞讬诐:





讬讚 讚讜讚

转驻诇讜转 讗讘讜转 转拽谞讜诐. 讬讚讬 讗诇讬讛 讘' 注"讚. 诪讛专讬"讟 爪讛诇讜谉 住讬诪谉 注'. 诪讞讝讬拽 讘专讻讛 讻"讗 注"讚. 砖谞讜转 讞讬讬诐 讚祝 讻"讜 注诇 讛住讜讙讬讗 诪砖讻谞讜转 讬注拽讘 诇"讝 注"讚:


讬注拽讘 转讬拽谉 转驻诇转 注专讘讬转. 诇砖讜谉 诇讬诪讜讚讬诐 住"讗 注"讘. 转讜注驻转 专讗诐 讟"讜 注"讚 砖讜谞讛 讛诇讻讜转 讗' 注"讙:


转谞讬 讻讜讜转讬' 讚专讬讘"诇 谞讬诪讗 转讛讜讬 转讬讜讘转讗 讚专"讬 讘"讞 注讬讬谉 讛诇讬讻讜转 注讜诇诐 讬"讝 注"讘. 诪专讻讘转 讛诪砖谞讛 讗诇驻讗谞讚讚讬 讻"讜 注"讗:


讗讬讝讛讜 诪谞讞讛 讙讚讜诇讛 诪砖砖 砖注讜转 讻讜'. 讘讬转 讬注拽讘 住讬诪谉 爪"讗. 诇砖讜谉 专砖讬' 注讬讬谉 讬讚 讗讛专谉 讗"讞 住讬' 专诇"讙 讛讙讛讜转 讘"讬:


讗讬讘注讬' 注讚 讜注讚 讘讻诇诇. 讻诇诇讬 砖诪讜讗诇 砖讘转诪讬诐 讚注讬诐 诇"讗 注"讗. 讘讗专 讬注拽讘 讝' 注"讚. 讞讜诇讬谉 谞"讛 {讛'} 讚"讛 讻诇 砖讬注讜专讬:


转讜住驻讜转 讚"讛 拽砖讬讗. 诇讞诐 住转专讬诐:


转讜住驻讜转 讚"讛 讬爪讞拽 转讬拽谉. 砖谞讜转 讞讬讬诐 讻讜':


转讜住驻讜转 讚"讛 讗讬谉 砖讬讞讛. 砖谞讜转 讞讬讬诐 讻讜':


转讜住驻讜转 讚"讛 注讚 驻诇讙 讛诪谞讞讛. 诪注讬讬谉 讙谞讬诐 诪讝专讞讬 讚祝 讻"讛 讜讚祝 拽住"讝 讬爪讞拽 讬专谞谉 讬"讗 注"讙:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





讝讻专 讬讛讜住祝

转讜住壮 讚状讛 讟注讛 讗诇诪讗 砖诪爪专讬讱 诇讛转驻诇诇 讝讬诪谞讗 讗讞专讬转讗. 讜注诇讗状讝 专砖状讗 讚讛讗 诪住讜讙讬讗 讚讬诇谉 谞诪讬 诪讜讻讞 讛讻讬 讚拽讗诪专 讚讻讬讜谉 讚诇讗 讗讘讚讬诇 讘拽诪讬讬转讗 诪讛讚专讬谞谉 诇讬壮 诇讛转驻诇诇 转驻诇讛 讗讞专转 讗注状讙 砖讗讬谞讜 诪专讜讬讞 讻诇讜诐. 讜讚讞讛 讝讛 诪砖讜诐 讚讛讙诪壮 诪住讬拽 诇讛 讘拽砖讬讗 诪讛讗 讚讬讻讜诇 诇讗讜诪专讛 注诇 讛讻讜住. 讜讻讜谞转讜 讚讗诇状讻 诇诪讛 诇讗 讬讞讝讜专 诪状诪 诪驻谞讬 讛讘讚诇讛 砖诇讗 讛讝讻讬专 讗诐 诇讗 诪砖讜诐 讚讗讬谞讜 诪专讜讬讞 讻讬讜谉 砖讗讜诪专讜 注诇 讛讻讜住. 讜讘讗讜状讞 住讬壮 拽状讞 住状讗 讜讗诐 讛讬驻讱 诇讗 讬爪讗 讬讚讬 转驻诇讛 砖讛讬讗 转砖诇讜诪讬谉 讜爪专讬讱 诇讞讝讜专 讜诇讛转驻诇诇 讗讜转讛 讜讗祝 砖诇讗 讬专讜讜讬讞 讻诇诇. 讜讘住讬状讗 讻转讘 讚讬转驻诇诇 讘转讜专转 谞讚讘讛. 讜讻讘讜讚 诪专 转讜转谞讬 讛讙讗讜谉 讛诪驻讜专住诐 讜讻讜壮 诪讜讛壮 诪专讚讻讬 讙讬诪驻诇 讛专讘 讚拽状拽 专讗讝讬谞讗讬 讬爪状讜 讛砖讬讘 讘讛砖拽驻讛 讛专讗砖讜谞讛 讚讬砖 诇讚讞讜转 讚诇驻状诪 砖讻转讘讜 讛专砖讘状讗 讜专讗状砖 讝状诇 讘讬砖讜讘 讚讛专讬状祝 讬砖 诪拽讜诐 诇砖谞讜转 讘住讘专讗 讻诪状砖 讛驻讜住拽讬诐 注诇 讛讱 讚诪爪讜讜转 讗爪状讻 诪状诪 讗诐 讗诪专 砖讗讬谞讜 专讜爪讛 诇爪讗转 讬状讞 诇讗 讬爪讗 讘讝讛 讜讻诪状砖 讛诪讙状讗 讘讝讛 讜注状讻 诪砖讜诐 讚讙诇讬 讚注转讗 讚诇讗 谞讬讞讗 诇讬壮 讘转驻诇讛 诇讞讜讘讛 诇爪讗转 讬状讞 讜诇转砖诇讜诪讬谉 诇讗 讛讙讬注 讝诪谉 讜讛讜讬 讻讛转驻诇诇 拽讜讚诐 讝诪谞讜 . 讜讬砖 讘讝讛 讛专讛讜专讬 讚讘专讬诐 诪讛讱 讚讗诪专 讗状讗 砖转讻驻专 诇讬 讞讟讗转 讜讗砖诐 讚诇讗 讻讬驻专. 讗诇讗 讚拽砖讛 注状讚 讛驻讜住拽讬诐 讗诇讜 讚讘诪讻讜讜谉 砖诇讗 诇爪讗转 讬状讞 诇讗 讬爪讗 讬状讞. 讜驻砖讬讟讗 讚诇讗 注讘专 注诇 讘诇 转讜住讬祝 讚讛讗 讘诇 转讜住讬祝 讬讜转专 谞拽诇 诇讛诪讬专 诪诇爪讗转 讬状讞 讜讻诪讘讜讗专 讘住讜讙讬讗 讚专状讛 讜讘注专讜讘讬谉 讘驻壮 讛诪讜爪讬讗 转驻诇讬谉. 讜讗状讻 讘讛讗 讚讗诪专讬谞谉 讘诪转谉 讚壮 讘诪转谉 讗壮 讚专讗状讗 讻讜壮 注讘专 注诇 讘诇 转讜住讬祝 讻讜壮 讬转谞讛 讘讛讚讬讗 砖讗讬谞讜 专讜爪讛 诇爪讗转 讘讝讛 讜专讜讗讬谉 讻讗诇讜 讛讬讗 诪讬诐 讜讘讝讛 讗诪专讬谞谉 讘讝讘讞讬诐 讘驻壮 讻诇 讛讝讘讞讬诐 讚讬讝讛 砖转讬 讛讝讗讜转 讜讗讻诪状诇 讚讝讛 诇讗 谞讻谞住 讘讙讚专 讘状转 讘讝讜专拽 注讜讚 诪讬诐 讘注诇诪讗 讜讻诪状讚 讘讛讱 讚诇讗 转拽专讬讘讜 讻讜壮 讻诇 砖诪诪谞讜 诇讗讬砖讬诐 讛状讛 讘讘状转 讜讻讜壮 注状讻 讚驻讞状讞. 讜注转讜壮 讝讘讞讬诐 诪讝状讘 讚状讛 讜注讬讬诇 讜讚讜拽. 讜注讬壮 砖状讜转 讞诪讚转 砖诇诪讛 讞讗讜状讞 住讻状讚 砖讛注讬专 拽爪转 诪注讬谉 拽讜砖讬讗 讝讜 讘拽爪专讛 讚讬讻讜讜谉 砖诇讗 诇爪讗转 注状砖讘 讜讛讗专讻转讬 讘诪拽状讗 讬注诇讗状讝 专砖状讗 诪砖状讻 注讚讛专状讗 砖讛诐 讚讘专讬 专讛状讙 砖讛讘讬讗 讛专讗状砖 讚讻讬讜谉 讚讛讘讚讬诇 讘砖谞讬壮 讙专注 讟驻讬 诪诇讗 讛讘讚讬诇 讘砖谞讬讛诐 讜讬砖 诇讛讘讬谉 诇讻讗讜专讗 讚讗状讻 诇讗 讛拽砖讜 讛转讜住壮 讻诇讜诐 诇砖讬讟转 专讘讬谞讜 讬讜讚讗 讚砖驻讬专 讬状诇 讚讻砖讗讬谞讜 诪专讜讜讬讞 讻诇讜诐 讗状爪 诇讞讝讜专 讜诇讛转驻诇诇 讻讬讜谉 砖讻讘专 讛转驻诇诇 讜讛讻讗 砖讗谞讬 讚诪讛 诪讛谞讬 砖讬转驻诇诇 讗讞状讻 砖诇 讞讜诇 讚讻讬讜谉 砖讛讘讚讬诇 讘讛 讙讬诇讛 讚注转讜 讚讻讬讜谉 砖讛拽讚讬诐 讚转砖诇讜诪讬谉 讘专讬砖讗. 讜诪砖状讻 专讘讬谞讜 讬讜讚讗 讜讛"讛 讗诐 诪转驻诇诇 诪谞讞讛 讘砖讘转. 讚诪讚拽讗诪专 讜诇讗 讛转驻诇诇 诪谞讞讛 讘砖讘转 讜注状讻 讚讛讬讻讬 讚讛转驻诇诇 专拽 砖诇讗 讛讝讻讬专 砖诇 砖讘转 讻讬讜谉 讚诇讗 诪讬讬转专 诪讬讚讬 讗状爪 诇讞讝讜专 讜诇讛转驻诇诇 :


转讜住壮 讚状讛 讬注拽讘 讗诪专 讗驻砖专 讻讜' 讻讚爪诇讬 讬讛讬讘 讚注转讬壮 诇诪讬讛讚专 讻讜壮 诪讬讚 讘讗 讛砖诪砖 讻爪状诇, 讜讗讜诇诐 讘诪状专 驻壮 讜讬砖诇讞 讗讜转谉 讘壮 砖注讜转 砖砖拽注讜 讘注讘讜专讜 讘爪讗转讜 诪讘讬转 讗讘讬讜 讝专讞讜 讘注讘讜专讜. 讜讛讜讗 诪住讻讬诐 注诐 诪砖状讻 讘驻住拽讬 转讜壮 驻壮 讛拽讜诪抓 专讘讛 讜转讞诇转 砖注讛 讬状讗 讛讜讬 讝诪谉 注专讘讬转 讬注状砖. 讜讛讗 讗祝 诇诪讗讬 讚拽讬状诇 讻专状讬 注讚 驻诇讙 诪状诪 讗讬谉 诇讛转驻诇诇 专拽 诪讘注讜状讬 拽爪转 讜讻诪状砖 讛转讜壮 讚讛讻讗 讚讛讬讬谞讜 讘砖注讛 讜专讘注 拽讜讚诐 讛诇讬诇讛. 讜诪讬讛讜 讘讬专讜砖诇诪讬 讚诪讻诇转讬谉 讗讬转讗 专壮 讬专诪讬壮 讘注讬 讗讬 诪拽砖讬谞谉 诇转诪讬讚 砖诇 讘讬谉 讛注专讘讬讬诐 讜讛讗 转诪讬专 谞砖讞讟 讘讞壮 讜诪讞爪讛 讗专状讬 诇讗 讛讜拽砖讛 转状诪 诇转诪讬讚 砖诇 讘讛状注 讗诇讗 诇拽讟讜专转 爪讗 砖注讛 讗讞转 诇注住讜拽讬 砖诇 转诪讬讚 讻讜壮 讜讗状讻 诇专壮 讬讜讚讗 讚诪谞讞讛 谞讙讚 转诪讬讚 砖诇 讘讬谉 讛注专讘讬诐 讛讜讬 驻诇讙 讘壮 砖注讜转 讞住专 专讘注 砖注讛 讜诇讻谉 谞拽讬讟 讛诪讚专砖 讘壮 砖注讜转 讻讬讜谉 讚拽专讜讘 诇讗讜转讜 砖注讜专 讛讜讬 讝诪谉 转驻诇讛 讜注转讜壮 讘住诪讜讱 讜注诇讞"诪 驻"讙 诪讛壮 转驻诇讛 砖讛讘讬讗 讙状讻 讚讘专讬 讛讬专讜砖诇诪讬 讛谞状诇 讬注砖状讘. 讜注诇讗状讝 专砖状讗 讘转讜壮 讚状讛 注讚 驻诇讙 讜讚讘专讬讜 谞诪砖讻讬诐 注状驻 砖讬讟转 讛讬专讜砖诇诪讬 砖讛砖讬讘 专壮 讬讜住讬 诇专壮 讬专诪讬壮 讜讗讻诪状诇: 驻诇讙 诪谞讞讛 拽诪讗. 专状诇 讚讛住驻拽 诇注谞讬谉 诪状讙 讗讜 拽讟谞讛 讜讻讚诪砖诪注 诪驻专砖状讬 讘讚祝 讛住诪讜讱 讚状讛 讛讬讬谞讜 专讘谞谉 讚拽专讬 诇诪状讙 讛驻诇讙 讛讗讞专讜谉 砖诇 诪状讙 讗状谞 讚诪住讜驻拽 讗讬 驻诇讙 拽诪讗 讗讜 驻诇讙 讘转专讗 砖诇 诪状拽 讜讘砖讬注讜专讗 诇讬讻讗 谞驻拽讜转讗 专拽 诇注谞讬谉 注讚 讘讻诇诇 讜诪诇砖讜谉 讛专讗状砖 诪砖诪注 拽爪转 讻讚讘专讬:


讘讗讚讬讘讜转 驻谞讬谞讬诐 - 讛住驻专讬讬讛 讛讞讜驻砖讬转 pninim.org | 诇转谞讗讬 讛专讬砖讬讜谉, 讛拽讚砖讜转 讜诪讬讚注 谞讜住祝





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 讜讝"诇 讜讗诐 讛讘讚讬诇 讘砖谞讬讛 讜诇讗 讛讘讚讬诇 讘专讗砖讜谞讛 砖谞讬讛 注诇转讛 诇讜 专讗砖讜谞讛 诇讗 注诇转讛 诇讜 诇诪讬诪专讗 讚讻讬讜谉 讚诇讗 讗讘讚讬诇 讘拽诪讬讬转讗 讻诪讗谉 讚诇讗 爪诇讬 讚诪讬 讜诪讛讚专讬谞谉 诇讬讛 讜专诪讬谞讛讜 讟注讛 讜诇讗 讛讝讻讬专 讜讻讜' 讛讘讚诇讛 讘讞讜谞谉 讛讚注转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 注诇 讛讻讜住 拽砖讬讗 注讻"诇. 注讬讬谉 讘讛讙讛讜转 讛讘"讞 砖驻讬专砖 讚讘讘专讬讬转讗 诪讬讬专讬 砖讛转驻诇诇 讛专讗砖讜谞讛 注诇 讚注转 砖讛讬讗 讞讜讘讛 讜诇讗 注诇转讛 诇讜 诪砖讜诐 砖诇讗 讛讝讻讬专 讘讛 讛讘讚诇讛, 讜注诇 讝讛 讛拽砖讜 讘讙诪' 讚讛讝讻专转 讛讘讚诇讛 讘转驻诇讛 讗讬谞讛 诪注讻讘转 诪砖讜诐 砖讬讻讜诇 诇讗讜诪专讛 注诇 讛讻讜住. 讜诇驻讬"讝 诪讘讜讗专 讘讙诪' 砖讛讞驻爪讗 砖诇 转驻诇讛 谞拽讘注转 注"讬 讻讜讜谞转 讛诪转驻诇诇 讜诇讗 讘诪讟讘注 讜谞讜住讞 讛转驻诇讛, 讜诪讻讬讜谉 讚讛转驻诇诇 讛转驻诇讛 讛专讗砖讜谞讛 注诇 讚注转 砖讛讬讗 转驻诇转 注专讘讬转 诇砖诐 讞讜讘转讜 讞诇 讘讛 讚讬谉 注专讘讬转, 讜讛拽砖讜 讘讙诪' 讚讗诪讗讬 诇讗 讬爪讗 讗诐 诇讗 讛讘讚讬诇 讘讛, 讜讛专讬 讛讘讚诇讛 讗讬谞讛 讗诇讗 讗讝讻专讛 讘注诇诪讗, 讜讻讚诪讜讻讞 诪讝讛 砖谞讗诪专转 注诇 讛讻讜住 讜讗讬谞讛 讞诇拽 诪注爪诐 诪讟讘注 讜谞讜住讞 讛转驻诇讛 砖诇 注专讘讬转 讘诪讜爪"砖. 讗诇讗 讚诇驻讬"讝 拽砖讛 诪讚讜注 讛拽砖讛 讛讙诪' 专拽 讗诪讗讬 讗讬谉 转驻诇转讜 讛专讗砖讜谞讛 注讜诇讛 诇讜, 讚讛讜"诇 诇讛拽砖讜转 谞诪讬 诪讚讜注 注诇转讛 诇讜 讛砖谞讬讛 诇砖诐 讞讜讘讛, 讚讛专讬 诪住转诪讗 讻讬讜谉 讘讛 诇砖诐 转砖诇讜诪讬谉, 讜注讬"讝 讞诇 注诇讬讛 讞诇讜转 砖诐 转砖诇讜诪讬谉, 讜诪讻讬讜谉 讚注讚讬讬谉 诇讗 讬爪讗 讬讚"讞 转驻诇转 讞讜讘讛 (讚诇讗 讛讘讚讬诇 讘专讗砖讜谞讛 讜住"讚 讚讛讘讚诇讛 诪注讻讘转) 讗祝 讛砖谞讬讛 诇讗 转注诇讛 诇讜 诇砖诐 转砖诇讜诪讬谉, 讚讗讬谉 诇讛拽讚讬诐 转砖诇讜诪讬谉 诇转驻诇转 讞讜讘讛, 讜讬爪讟专讱 诇讞讝讜专 讜诇讛转驻诇诇 注讜讚 转驻诇讛 诇砖诐 转砖诇讜诪讬谉 讗讞专讬 砖讬转驻诇诇 转驻诇讛 诇砖诐 讞讜讘讛, 讜爪"注.
讜讛谞讛 讬砖 诇讞拽讜专 讘讬住讜讚 讛讚讬谉 砖讗诐 讞讬住专 转驻诇讛 砖诪转驻诇诇 转砖诇讜诪讬谉, 讛讗诐 讛讘讬讗讜专 讘讝讛 讛讜讗 砖诪转驻诇诇 讛转驻诇讛 讛专讗砖讜谞讛 诇砖诐 讞讜讘讛 讜讛砖谞讬讛 诇砖诐 转砖诇讜诪讬谉, 讜转驻诇转 讛转砖诇讜诪讬谉 讛讜讬 讚讬谉 诪住讜讬诐 讜讞驻爪讗 讘驻"注 砖诇 转驻诇讛, 讗讜 讚讬诇诪讗 讚诪转驻诇诇 讘' 转驻讬诇讜转 砖诇 讞讜讘讛, 讜讛讞讬讚讜砖 砖诇 转砖诇讜诪讬谉 讛讜讗 砖讛转驻诇讛 讛砖谞讬讬讛 诇砖诐 讞讜讘转 讛讝诪谉 注诇转讛 诇讜 诇转砖诇讜诪讬谉 诇转驻诇讛 砖讞讬住专. 讜诇诪砖诇 诪讬 砖讞讬住专 转驻诇转 诪谞讞讛 砖诪转驻诇诇 注专讘讬转 讘' 讛讗诐 转驻诇转讜 讛专讗砖讜谞讛 讛讬讗 转驻诇转 注专讘讬转 诇砖诐 讞讜讘讛, 讜讛转驻诇讛 讛砖谞讬讬讛 讛讜讬讗 讞驻爪讗 讘驻谞讬 注爪诪讛 砖诇 转驻诇转 转砖诇讜诪讬谉 讜讗讬谉 注诇讬讛 讞诇讜转 砖诐 转驻诇转 注专讘讬转 讻诇诇. 讗讜 讚讬诇诪讗 讚诪转驻诇诇 砖转讬 转驻讬诇讜转 砖诇 注专讘讬转, 讜讗讞转 注讜诇讛 诇讜 诇讞讜讘转 讛讝诪谉 讜讛砖谞讬讬讛 注诇转讛 诇转砖诇讜诪讬谉 诇诪谞讞讛 砖讞讬住专.
讜谞专讗讛 讚讛讙诪专讗 诇讻转讞讬诇讛 住讘专讛 砖诪拽讬讬诐 讚讬谉 转砖诇讜诪讬谉 注讬"讝 砖诪转驻诇诇 讘' 转驻讬诇讜转 诇砖诐 讞讜讘转 讛讝诪谉, 讜讛转驻诇讛 讛砖谞讬讛 诇讞讜讘转 讛讝诪谉 讛讜讬讗 转砖诇讜诪讬谉 诇转驻诇讛 砖讞讬住专. 讜诇驻讬"讝 诪讬讜砖讘转 拽讜砖讬讬转谞讜 诇诪讛 诇讗 讛拽砖讛 讛讙诪专讗 讚讬爪讟专讱 诇讛转驻诇诇 注讜讚 驻注诐 转驻诇转 讛转砖诇讜诪讬谉, 讚讬"诇 讚讗注"驻 砖诪住转诪讗 讻讜讜谉 砖讛转驻诇讛 讛砖谞讬讬讛 讛讬讗 诇转砖诇讜诪讬谉, 诪"诪 诇讗 讻讜讜谉 诇讛转驻诇诇 讞驻爪讗 讘驻"注 砖诇 转驻诇转 转砖诇讜诪讬谉 讗诇讗 讚讻讜讜谉 诇讛转驻诇诇 诇砖诐 讞讜讘转 注专讘讬转 驻注诐 砖谞讬转, 讜转驻诇转 注专讘讬转 讛砖谞讬讬讛 诇砖诐 讞讜讘讛 注讜诇讛 诇讜 诇转砖诇讜诪讬谉 诇转驻诇转 砖讘转 砖讞讬住专. 讜诪讻讬讜谉 砖讻讜讜谉 讘砖谞讬讛 诇转驻诇转 注专讘讬转 诇砖诐 讞讜讘讛 讜讛讘讚讬诇 讘讛, 讛砖谞讬讬讛 注诇转讛 诇讜 诇砖诐 讞讜讘转讜 讜讬爪讗 讘讛 讬讚"讞 注专讘讬转 讚诪讜爪"砖, 讜讗讬诇讜 讛专讗砖讜谞讛 诇讗 讬爪讗 讘讛 讚诇讗 讛讘讚讬诇 讘讛. 讜注诇 讝讛 讛拽砖讛 讛讙诪专讗 讚讛专讬 讛讘讚诇讛 讗讬谞讛 讗诇讗 讗讝讻专讛 讘注诇诪讗 讜讗讬谞讛 讞诇拽 诪讙讜祝 讛诪讟讘注 砖诇 讛转驻诇讛, 讜讗"讻 诇诪讛 诇讗 注诇转讛 诇讜 讛专讗砖讜谞讛.
讗诪谞诐 讬注讜讬讬谉 讘专讬"祝 (讚祝 讬讞.) 砖讻转讘 讜讝"诇 讜讗诐 诇讗 讛讘讚讬诇 讘专讗砖讜谞讛 讜讛讘讚讬诇 讘砖谞讬讛, 砖谞讬讛 注诇转讛 诇讜 专讗砖讜谞讛 诇讗 注诇转讛 诇讜, 讚诪讬讘注讬 诇讬讛 诇讗拽讜诪讬 转驻诇转 讞讜讘转 砖注转讬讛 讘专讬砖讗, 讜讻讬讜谉 讚诇讗 讗讘讚讬诇 讘拽诪讬讬转讗 讜讗讘讚讬诇 讘讘转专讬讬转讗 讙诇讬 讗讚注转讬讛 讚讛讗 讘转专讬讬转讗 讛讬讗 讞讜讘转 砖注转讬讛, 讛诇讻讱 讘注讬 诇诪讬讛讚专 爪诇讜讬讬 讗讞专讬转讬 讻讚讬 诇讗拽讚讜诪讬 讞讜讘转 砖注转讬讛 讘专讬砖讗, 讜讗讬 讗讘讚讬诇 讘转专讜讜讬讬讛讜 讜讗注"讙 讚诇讗 诪讬讘注讬 诇诪讬注讘讚 讛讻讬 诇讗 诪讞讬讬讘 诇讗讛讚讜专讬 讜讗讬 谞诪讬 诇讗 讗讘讚讬诇 讘讞讚讗 诪讬谞讬讬讛讜 诇讗 诪讛讚专讬谞谉 诇讬讛 讚转谞讬讗 讟注讛 讜诇讗 讛讝讻讬专 讙讘讜专讜转 讙砖诪讬诐 讘转讞讬讬转 讛诪转讬诐 砖讗诇讛 讘讘专讻转 讛砖谞讬诐 诪讞讝讬专讬诐 讗讜转讜 讛讘讚诇讛 讘讞讜谞谉 讛讚注转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 注诇 讛讻讜住 注讻"诇.
讜谞专讗讛 讚诇砖讬讟转 讛专讬"祝 讞诇讜转 砖诐 讛转驻诇讛 谞拽讘注转 注"讬 讛诪讟讘注 讜爪讜专转 讛转驻诇讛 讜讗讬谞讛 转诇讜讬讛 专拽 讘讻讜讜谞转 讛诪转驻诇诇. 讜诇驻讬讻讱 住讜讘专 讛专讬"祝 讚讻砖讛讘讚讬诇 讘砖谞讬讛 讜诇讗 讘专讗砖讜谞讛 讞诇 讘砖谞讬讛 讞诇讜转 砖诐 转驻诇转 讞讜讘讛 讜注诇转讛 诇讜, 讜讗讬诇讜 讛专讗砖讜谞讛 讛讜讬讗 讞驻爪讗 砖诇 转驻诇转 转砖诇讜诪讬谉 诪讚诇讗 讗诪专 讘讛 讛讘讚诇讛, 讜诇讗 注诇转讛 诇砖诐 转砖诇讜诪讬谉 诪砖讜诐 砖讗讬谉 诇讛拽讚讬诐 转驻诇转 转砖诇讜诪讬谉 诇转驻诇转 讞讜讘讛15.
讜讛谞讛 诪注砖讛 讗讬专注 讘讜讜诇讗讝讬谉 讘讗讚诐 讗讞讚 砖砖讻讞 讘诪讜爪讗讬 砖讘转 诇讛转驻诇诇 注专讘讬转, 讜诇讗 讛讘讚讬诇 注诇 讛讻讜住, 讜讛讜爪专讱 诇讛转驻诇诇 讘讬讜诐 专讗砖讜谉 讘' 转驻讬诇讜转 砖诇 砖讞专讬转 讗讞转 诇讞讜讘转 讛讝诪谉 讜讗讞转 诇转砖诇讜诪讬谉, 讜砖讗诇 讗转 讛讙专"讞 讝爪"诇 讘讗讬讝讛 转驻诇讛 爪专讬讱 诇讜诪专 讗转讛 讞讜谞谞转谞讜, 讜讛砖讬讘 讛讙专"讞 讝爪"诇, "讘砖谞讬讬讛. 诇讗, 讘专讗砖讜谞讛". 讜讘讬讗专 讛讙专"讞 讝爪"诇 住讘专转讜 讚讘诪讜砖讻诇 专讗砖讜谉 讬"诇 砖讞讬讬讘 诇讜诪专 讗转讛 讞讜谞谞转谞讜 讘砖谞讬讬讛 诪砖讜诐 砖讛讬讗 讘讗讛 讘转讜专转 转砖诇讜诪讬谉 诇转驻诇转 注专讘讬转 讚诪讜爪"砖 砖讞讬住专, 讗诇讗 讚砖讜讘 谞转讬讬砖讘 诇讜诪专 砖讚讬谉 讗诪讬专转 讗转讛 讞讜谞谞转谞讜 讗讬谞讛 转诇讜讬讛 讘讞诇讜转 砖诐 转驻诇转 注专讘讬转 砖诇 诪讜爪讗讬 砖讘转, 讗诇讗 讚讛讜讗 讚讬谉 讘转驻诇讛 讛专讗砖讜谞讛 砖诇 讞讜诇, 讜诇讜 讬爪讜讬讬专 砖讬讜诐 专讗砖讜谉 讛讬讛 讞诇 诇驻谞讬 诪讜爪"砖 讛讬讬谞讜 爪专讬讻讬诐 诇讜诪专 讗转讛 讞讜谞谞转谞讜 讘转驻诇转 讬讜诐 专讗砖讜谉, 讜讗爪诇 讛讬讛讜讚讬 讛讝讛 讻讱 讗讬专注 砖讞诇 讗爪诇讜 讬讜诐 专讗砖讜谉 诇驻谞讬 诪讜爪"砖, 讜注"讻 爪专讬讱 诇讜诪专 讗转讛 讞讜谞谞转谞讜 讘转驻诇讛 讛专讗砖讜谞讛 砖诪转驻诇诇 讘讬讜诐 专讗砖讜谉 诇砖诐 讞讜讘转 讛讝诪谉 讚砖讞专讬转. 注讻"讚 讛讙专"讞 讝爪"诇16.
讜讬砖 诇讛注讬专 注诇 驻住拽讜 砖诇 讛讙专"讞 讝爪"诇 讚诇讻讗讜专讛 讝讛 转诇讜讬 讘讬住讜讚 讚讬谉 讗诪讬专转 讗转讛 讞讜谞谞转谞讜, 讚讬砖 诇讞拽讜专 讘讚讬谉 讗转讛 讞讜谞谞转谞讜 讗讬 讛讜讬 拽讬讜诐 讛讘讚诇讛 讜讚讬谉 讗讝讻专讛 讘注诇诪讗 讛谞讗诪专转 讘诪住讙专转 砖诇 转驻诇讛, 讗讜 讚讬诇诪讗 讚讗转讛 讞讜谞谞转谞讜 讛讜讬 讞诇拽 诪注爪诐 讟讜驻住 讜诪讟讘注 讛讘专讻讛 讚讘专讻转 讗转讛 讞讜谞谉 讘砖诪讜谞讛 注砖专讛 讚注专讘讬转 讘诪讜爪"砖. 讚讘砖诇诪讗 讗讬 谞讬诪讗 砖讗诪讬专转 讗转讛 讞讜谞谞转谞讜 讛讜讬讗 专拽 拽讬讜诐 讛讘讚诇讛 讜讚讬谉 讗讝讻专讛 讘注诇诪讗 讜讗讬谞讛 讞诇拽 诪讙讜祝 讟讜驻住 讛讘专讻讛 讚转驻诇转 注专讘讬转, 谞讬讞讗 讚讘专讬 讛讙专"讞 讝爪"诇 砖讬讗诪专 讗转讛 讞讜谞谞转谞讜 讘转驻诇讛 讛专讗砖讜谞讛 砖诇 讬讜诐 专讗砖讜谉 - 讚讗诪讬专转 讗转讛 讞讜谞谞转谞讜 讗讬谞讛 讚讬谉 讘转驻诇转 注专讘讬转 讚诪讜爪"砖, 讗诇讗 讘转驻诇讛 讛专讗砖讜谞讛 砖诇 讞讜诇. 讗诪谞诐 讗诐 谞讗诪专 砖讗转讛 讞讜谞谞转谞讜 诪讛讜讜讛 讞诇拽 诪讙讜祝 讟讜驻住 讛讘专讻讜转 讚砖诪讜谞讛 注砖专讛 砖诇 注专讘讬转 讘诪讜爪"砖, 讜讻讚拽讗 住诇拽讗 讚注转谉 讘住讜讙讬讬谉 (诇驻讬专讜砖 讛讘"讞) - 讚诪砖讜诐 讛讻讬 住讚"讗 讚讻砖诇讗 讛讘讚讬诇 讘专讗砖讜谞讛 砖爪专讬讱 诇讞讝讜专 讜诇讛转驻诇诇, 讗讝讬 讛讬讗 讞诇拽 诪注爪诐 讛讞驻爪讗 砖诇 砖诪讜谞讛 注砖专讛 砖诇 注专讘讬转 讚诪讜爪"砖, 讜讗"讻 诇讻讗讜专讛 爪专讬讱 诇讜诪专 讗转讛 讞讜谞谞转谞讜 讘转驻诇讛 讛砖谞讬讬讛 砖诇 砖讞专讬转 讚讬讜诐 专讗砖讜谉, 砖讛讬讗 转砖诇讜诪讬谉 诇注专讘讬转 砖诇 诪讜爪讗讬 砖讘转, 讜讻讛讜"讗 砖诇 诪专谉 讛讙专"讞 讝爪"诇.
讜讘讞拽讬专讛 讛谞"诇 诇讻讗讜专讛 讬砖 谞驻拽"诪 诇讚讬谞讗 注讚 诪转讬 讬讻讜诇 诇讜诪专 讗转讛 讞讜谞谞转谞讜, 讚讗诐 讗转讛 讞讜谞谞转谞讜 讛讜讬 拽讬讜诐 讛讘讚诇讛 讜讗讝讻专讛 讘注诇诪讗, 讻诪讜 讛讘讚诇讛 注诇 讛讻讜住, 讬"诇 讚讬讻讜诇 诇讗讜诪专讛 注讚 讬讜诐 砖诇讬砖讬 讜讻讚讬谉 讛讘讚诇讛 注诇 讛讻讜住. 诪砖讗"讻 讗讬 谞讬诪讗 讚讛讜讬 讞诇拽 诪注爪诐 讛讞驻爪讗 讚转驻诇转 注专讘讬转 讚诪讜爪讗讬 砖讘转 讬"诇 讚讗讬谞讛 谞讗诪专转 讗诇讗 讘诪讜爪"砖 讘诇讘讚. 讜注讬讬谉 讘诪讞讘专 砖驻住拽 (讗讜"讞 住讬' 专爪"讚 住注' 讗') 砖讗诐 讟注讛 讜诇讗 讛讝讻讬专 讗转讛 讞讜谞谞转谞讜 讜讬砖 诇讜 讬讬谉 诇讛讘讚诇讛 讗讬谞讜 讞讜讝专 讜诪转驻诇诇, 讜诇讻讗讜专讛 诪讜讻讞 讚讗转讛 讞讜谞谞转谞讜 讛讜讬讗 讛讝讻专讛 讜拽讬讜诐 讛讘讚诇讛 讘注诇诪讗 讜讗讬谞讛 讞诇拽 诪注爪诐 讟讜驻住 讛讘专讻讛, 讚讗讬 讛讜讬 讞诇拽 诪注爪诐 讟讜驻住 讛讘专讻讛 讚砖诪讜"注 讘诪讜爪"砖 讗"讻 诇讻讗讜专讛 讛讬讛 爪专讬讱 诇讞讝讜专 讜诇讛转驻诇诇17. 讜诇讻讗讜专讛 讝讜讛讬 专讗讬讬讛 诇讚讘专讬 讛讙专"讞 讝爪"诇 讚讗转讛 讞讜谞谞转谞讜 讗讬谞讜 讞诇拽 诪讟讜驻住 讛讘专讻讛 讚砖诪讜"注 讚诪讜爪"砖 讗诇讗 拽讬讜诐 讛讘讚诇讛 讜讗讝讻专讛 讘注诇诪讗 讛讬讗 砖转讬拽谞讜讛 讘转驻诇讛 专讗砖讜谞讛 砖诇 讞讜诇.
讜讬砖 诇讛拽砖讜转 注诇 讚讘专讬 讛讙专"讞 讝爪"诇 诪住讜讙讬讬谉, 讚诇砖讬讟转 讛专讬"祝 讛讟注诐 砖讗诐 讛讘讚讬诇 讘砖谞讬讛, 讛转驻诇讛 讛专讗砖讜谞讛 诇讗 注诇转讛 诇讜, 讛讜讗 诪砖讜诐 砖注讬"讝 砖讛讘讚讬诇 讘砖谞讬讛 讙讬诇讛 讚注转讜 砖讛转驻诇诇 讛专讗砖讜谞讛 讘转讜专转 转砖诇讜诪讬谉 讜讗讬谉 诪拽讚讬诪讬诐 转驻诇转 转砖诇讜诪讬谉 诇转驻诇转 讞讜讘讛. 讜爪"注 讚诇驻讬 讚讘专讬 讛讙专"讞 讝爪"诇 讗诪讬专转 讗转讛 讞讜谞谞转谞讜 讛讜讬 讚讬谉 讘转驻诇讛 讛专讗砖讜谞讛 砖诪转驻诇诇 讘讞讜诇, 讜讗"讻 讗驻讬诇讜 讗诐 讻讜讜谉 砖讛砖谞讬讬讛 讛讬讗 诇讞讜讘转讜 讚诪讜爪"砖 讜讛专讗砖讜谞讛 讛讬讗 转砖诇讜诪讬谉 诇诪谞讞讛 砖诇 砖讘转 讛讬讛 爪专讬讱 诇讜诪专 讛讘讚诇讛 讘专讗砖讜谞讛 砖讛讬讗 讛转驻诇讛 讛专讗砖讜谞讛 砖讛转驻诇诇 讘讞讜诇. 讜注讻爪"诇 讚诪讛 砖诇讗 讛讝讻讬专 讗转讛 讞讜谞谞转谞讜 讘专讗砖讜谞讛 讛讜讗 诪砖讜诐 砖讟注讛 讜讗讬谞讜 讬讜讚注 讛讛诇讻讛 砖讗转讛 讞讜谞谞转谞讜 谞讗诪专转 讘转驻诇转 讞讜诇 讛专讗砖讜谞讛, 讜讗"讻 诇讬讻讗 讻讗谉 砖讜诐 讙讬诇讜讬 讚注转 诇拽讘讜注 讚讛砖谞讬讛 诇转驻诇转 讞讜讘讛 讘讗讛 讜讛专讗砖讜谞讛 诇转砖诇讜诪讬谉, 讚讬"诇 砖住转诐 讟注讛 讘讚讬谉 讗诪讬专转 讗转讛 讞讜谞谞转谞讜, 讜讗讜诇讬 讘讗诪转 讛转驻诇讛 讛专讗砖讜谞讛 讘讗讛 诇砖诐 讞讜讘转 诪讜爪"砖 讜讛砖谞讬讛 诇转砖诇讜诪讬谉. 讚讘砖诇诪讗 讗讬 谞讬诪讗 砖讗转讛 讞讜谞谞转谞讜 讛讜讬 讞诇拽 诪讙讜祝 讛讟讜驻住 砖诇 讘专讻转 讗转讛 讞讜谞谉 讘注专讘讬转 讚诪讜爪"砖, 讗讝讬 讬"诇 砖讗诐 讛砖诪讬讟 讗转讛 讞讜谞谞转谞讜 诪讛转驻诇讛 讛专讗砖讜谞讛 砖讛转驻诇诇 讜讗诪专讛 讘砖谞讬讛 讚讛讜讬讗 讙讬诇讜讬 讚注转 砖转驻诇转讜 讛专讗砖讜谞讛 讛讬讗 诇砖诐 转砖诇讜诪讬谉 讜讛砖谞讬讬讛 诇砖诐 讞讜讘讛. 讗诪谞诐 讗讬 谞讬诪讗 讚讗诪讬专转 讗转讛 讞讜谞谞转谞讜 讗讬谞讛 讗诇讗 拽讬讜诐 讛讘讚诇讛 讜讗讝讻专讛 讘注诇诪讗18, 爪"注 讚讗讬讝讜 讙讬诇讜讬 讚注转 讗讬讻讗 讘讝讛 砖讛砖诪讬讟 讗转讛 讞讜谞谞转谞讜 诪转驻诇转讜 讛专讗砖讜谞讛 诇拽讘讜注 讚讛转驻诇诇 讛专讗砖讜谞讛 诇砖诐 转砖诇讜诪讬谉, 讚讬"诇 砖讟注讛 讘讚讬谉 讗转讛 讞讜谞谞转谞讜, 讜讗讬谉 讛讜讻讞讛 砖诇讗 讛转驻诇诇 讛专讗砖讜谞讛 诇砖诐 讞讜讘讛.
讜注讜讚 讬砖 诇讛拽砖讜转 注诇 讚讘专讬 讛讙专"讞 讝爪"诇, 讚讬注讜讬讬谉 讘讚讘专讬 专讘讬谞讜 讬讜谞讛 砖讻转讘 讘砖诐 讛讘讛"讙 (讚祝 讻. 讘讚驻讬 讛专讬"祝, 讜讻谉 讻转讘 讛专砖讘"讗 讘讚祝 诇讙. 讚"讛 讗诇讗 讗讬诪讗 讘砖诐 专住"讙) 砖讗诐 讟注讛 讜诇讗 讛讘讚讬诇 讘讞讜谞谉 讛讚注转 讜讗讬谉 诇讜 讻讜住 砖爪专讬讱 诇讞讝讜专 讜诇讛转驻诇诇, 讚讛讟注诐 砖讗诐 讟注讛 讜诇讗 讛讘讚讬诇 讗讬谞讜 讞讜讝专 讜诪转驻诇诇 讛讜讗 诪砖讜诐 砖讬讻讜诇 诇驻讟讜专 讗转 注爪诪讜 讘讛讘讚诇讛 注诇 讛讻讜住, 讜讛讬讻讗 讚讗讬谉 诇讜 讻讜住 爪专讬讱 诇讞讝讜专 讜诇讛转驻诇诇. 讜爪"注 诇驻讬 讚讘专讬 讛讙专"讞 讝爪"诇, 讚讛专讬 诪讛 诪讜注讬诇 诪讛 砖讬讞讝讜专 讜讬转驻诇诇 讜讛专讬 讗讬谉 讝讜 讛转驻诇讛 讛专讗砖讜谞讛 砖诇 讞讜诇, 讜拽讬讜诐 讛讘讚诇讛 讚讗转讛 讞讜谞谞转谞讜 讛讜讗 讚讬谉 讘转驻诇讛 讛专讗砖讜谞讛 砖诇 讞讜诇, 讜诇诪讛 爪专讬讱 诇讞讝讜专 讜诇讛转驻诇诇.
讜爪专讬讱 诇讜诪专 讚诪讛 砖讗诪专 讛讙专"讞 讝爪"诇 砖讬讗诪专 讗转讛 讞讜谞谞转谞讜 讘转驻诇讛 讛专讗砖讜谞讛 砖诇 讞讜诇 讛讜讗 讛讬讻讗 砖讗讬谞讜 诪转驻诇诇 讘诪讜爪"砖, 讗讘诇 讗诐 诪转驻诇诇 讘诪讜爪"砖 讬砖 讚讬谉 诇讜诪专 讗转讛 讞讜谞谞转谞讜 讘转驻诇转 讞讜讘讛 讚注专讘讬转 讚诪讜爪"砖 讜讗注"驻 砖讗讬谞讛 讛转驻诇讛 讛专讗砖讜谞讛 砖诇 讞讜诇.
转讜住' 讚"讛 讟注讛. 讜讝"诇 讻转讘 专讘讬谞讜 讬讛讜讚讛 讗诐 讟注讛 讜诇讗 讛讝讻讬专 专"讞 讘诪谞讞讛 诇讗 讬转驻诇诇 注讜讚 讘诇讬诇讛 讚诇诪讛 讬转驻诇诇 注讜讚 讛专讬 讻讘专 讛转驻诇诇 讻诇 转驻诇转 讛诪谞讞讛 诪讘注讜讚 讬讜诐 诇讘讚 专"讞 砖诇讗 讛讝讻讬专 讗"讻 讗讬谉 诪专讜讬讞 讻诇讜诐 讗诐 讬讞讝讜专 讜讬转驻诇诇 讘诪讜爪讗讬 专"讞 讛专讬 诇讗 讬讝讻讬专 注讜讚 转驻诇转 专"讞 注讻"诇.
讘注谞讬谉 讗讝讻专转 讬注诇讛 讜讬讘讜讗
讗.
讙讚专 讚讬谉 讗讝讻专转 讬注诇讛 讜讬讘讜讗
讜注讬讬谉 讘讚讘专讬 专讘讬谞讜 讬讜谞讛 (讚祝 讬讞. 讘讚驻讬 讛专讬"祝 讚"讛 讟注讛 讜诇讗 讛转驻诇诇 诪谞讞讛 讘注"砖) 讜讝"诇 讜诪讝讛 讛讟注诐 讗讜诪专讬诐 讙"讻 砖讗诐 讟注讛 讜诇讗 讛讝讻讬专 专"讞 讘诪谞讞讛 讜诇讗 谞讝讻专 讘讬讜诐 讗讬谞讜 诪转驻诇诇 讘注专讘 砖转讬诐 讜讻讜' 砖讻讬讜谉 砖讛转驻诇诇 讻讘专 讬"讞 讜讛讞讝专讛 讗讬谞讛 爪专讬讻讛 讗诇讗 诪驻谞讬 讝讻讬专转 专"讞 讛讜讗讬诇 讜注讘专 讛讬讜诐 讜诇讗 谞讝讻专 讘注讜讚 砖讛讬讛 专"讞 诇讞讝讜专 讜诇讛转驻诇诇 讗讬谞讜 讞讜讝专 注讻砖讬讜 讚诪讛 转讜注诇转 讗讞专 砖注讘专 专"讞 诇讛转驻诇诇 驻注诐 讗讞专转 讻讬讜谉 砖讗讬谞讜 诪讝讻讬专 专"讞 注讻砖讬讜 讜讛讬"讞 讻讘专 讛转驻诇诇 讗讜转讛, 讗讘诇 讞讻诪讬 驻专讜讘讬谞爪"讗 讝"诇 讗讜诪专讬诐 讚讻讬讜谉 砖讘讗讜转讛 转驻诇讛 诇讗 讬爪讗 讬讚讬 讞讬讜讘 砖诇讗 讛转驻诇诇 讗讜转讛 讻讚讬谞讛 讻诪讬 砖诇讗 讛转驻诇诇 讻诇诇 讚讬讬谞讬谞谉 诇讬讛 讜诪转驻诇诇 砖转讬诐 诇注专讘 讜讗注"驻 砖讻讘专 注讘专 专"讞 讜讗讬谞讜 诪讝讻讬专 注谞讬谉 专"讞 讘转驻诇讛 注讻"诇. 讜诪讘讜讗专 讚谞讞诇拽讜 专讘讬谞讜 讬讛讜讚讛 讜讞讻诪讬 驻专讜讘讬谞爪"讗 讘讚讬谉 诪讬 砖砖讻讞 讬注诇讛 讜讬讘讜讗 讘诪谞讞讛 讗诐 爪专讬讱 诇讞讝讜专 讜诇讛转驻诇诇 注专讘讬转 砖转讬诐, 讜爪"讘 讘讬住讜讚 驻诇讜讙转转诐.
讜谞专讗讛 讚专讘讬谞讜 讬讛讜讚讛 住讜讘专 讚讗诪讬专转 讬注诇讛 讜讬讘讜讗 讘转驻诇讛 讗讬谞讛 讞诇拽 诪讙讜祝 讛诪讟讘注 讜讞驻爪讗 砖诇 转驻诇转 砖诪讜谞讛 注砖专讛 讘专"讞 讛诪注讻讘转 讘拽讬讜诐 转驻诇转 砖诪讜"注, 讗诇讗 讚讗诪讬专转 讬注诇讛 讜讬讘讜讗 诪讛讜讜讛 拽讬讜诐 讘驻谞讬 注爪诪讜 砖诇 讗讝讻专转 拽讚讜砖转 讛讬讜诐 讘转驻诇讛. 讗诪谞诐 诇讻讗讜专讛 驻砖讬讟讗 讚讬注诇讛 讜讬讘讜讗 诪讛讜讜讛 拽讬讜诐 讘转驻诇讛 讜讗讬谞讜 住转诐 讚讬谉 讗讝讻专转 拽讚讜砖转 讛讬讜诐 讘注诇诪讗, 讚讗讬谉 诪爪讜讛 诇讛讻专讬讝 住转诐 讘讗诪爪注 转驻诇讛 砖讛讬讜诐 专讗砖 讞讜讚砖, 讗诇讗 讬住讜讚 讛讚讬谉 砖诇 讗诪讬专转 讬注诇讛 讜讬讘讜讗 讘转驻诇转 砖诪讜"注 讛讜讗 砖讞诇 讚讬谉 诪住讜讬诐 诇爪专祝 讗讝讻专转 拽讚讜砖转 讛讬讜诐 诇转驻诇讛. 讜诇驻讬"讝 谞专讗讛 讚诇砖讬讟转 专讘讬谞讜 讬讛讜讚讛 讛讟注诐 砖爪专讬讱 诇讞讝讜专 讜诇讛转驻诇诇 讻砖砖讻讞 诇讜诪专 讬注诇讛 讜讬讘讜讗 讘转驻诇转讜 讗讬谞讜 讻讚讬 诇拽讬讬诐 讗转 注讬拽专 讛拽讬讜诐 砖诇 转驻诇转 讬"讞, 讚讗祝 讗诐 诇讗 讗诪专 讬注诇讛 讜讬讘讜讗 拽讬讬诐 注讬拽专 讚讬谉 转驻诇讛 诪讗讞专 讚讛转驻诇诇 注爪诐 讛讞驻爪讗 砖诇 转驻诇转 砖诪讜"注, 讗诇讗 砖讞讜讝专 讜诪转驻诇诇 讻讚讬 诇拽讬讬诐 讛拽讬讜诐 讛诪住讜讬诐 砖诇 讗讝讻专转 拽讚讜砖转 讛讬讜诐 讘转驻诇讛. 讜诇讻谉 住讜讘专 专讘讬谞讜 讬讛讜讚讛 砖讞讜讝专 讜诪转驻诇诇 专拽 讛讬讻讗 砖讘转驻诇讛 讛砖谞讬讛 讬讝讻讬专 讬注诇讛 讜讬讘讜讗 讜讬拽讬讬诐 拽讬讜诐 讗讝讻专转 拽讚讜砖转 讛讬讜诐 讘转驻诇讛, 诪砖讗"讻 讘诪讜爪讗讬 专讗砖 讞讜讚砖 砖讗讬 讗驻砖专 诇讛讝讻讬专 讬注诇讛 讜讬讘讜讗 讜诇讗 讬拽讬讬诐 讛拽讬讜诐 讚讗讝讻专转 拽讚讜砖转 讛讬讜诐 讘转驻诇讛, 讗讬谞讜 讞讜讝专 讜诪转驻诇诇 砖转讬诐 诪讗讞专 讚讻讘专 拽讬讬诐 讗转 讛拽讬讜诐 讚转驻诇转 讬"讞, 讜转讜 讗讬谞讜 讬讻讜诇 诇讛砖诇讬诐 拽讬讜诐 讗讝讻专转 拽讚讜砖转 讛讬讜诐 讘转驻诇讛. 讜诪讗讬讚讱 讞讻诪讬 驻专讜讘讬谞爪"讗 住"诇 讚讗诪讬专转 讬注诇讛 讜讬讘讜讗 讘专"讞 讛讜讬讗 讞诇拽 诪注爪诐 讛讞驻爪讗 讜诪讟讘注 砖诇 讛转驻诇讛, 讜讗诐 诇讗 讛讝讻讬专 讬注诇讛 讜讬讘讜讗 讛专讬 讝讛 讻诪讬 砖讚讬诇讙 讘专讻讛 讜讻诪讬 砖诇讗 讛转驻诇诇 讚诪讬, 讜诇讻谉 讞讬讬讘 诇讛转驻诇诇 注专讘讬转 砖转讬诐 讘诪讜爪讗讬 专"讞 诪讚讬谉 转砖诇讜诪讬谉 讚讛专讬 讛讜讗 讻诪讬 砖诇讗 讛转驻诇诇 诪谞讞讛 讻诇诇19.
讜讛谞讛 驻注诐 讛讬讛 诪注砖讛 讚讛讙专"诪 讝爪"诇 砖讻讞 诇讜诪专 讬注诇讛 讜讬讘讜讗 讘转驻诇转 砖讞专讬转 讘砖讘转 专讗砖 讞讜讚砖, 讜讛讙专"诪 专爪讛 诪讬讚 诇讞讝讜专 讜诇讛转驻诇诇 砖讞专讬转 注诐 讬注诇讛 讜讬讘讜讗, 讗讱 讗讘讬讜 讛讙专"讞 讝爪"诇 讗"诇 砖讗讬谞讜 爪专讬讱 诇讞讝讜专 讜诇讛转驻诇诇 砖讞专讬转 讗诇讗 砖讬转驻诇诇 诪讜住祝 讜讬爪讗 讬讚"讞 讗讝讻专转 讬注诇讛 讜讬讘讜讗 讚砖讞专讬转 注"讬 诪讜住祝 砖诪讝讻讬专讬谉 讘讛 拽讚讜砖转 讛讬讜诐 讚专"讞.
讜讘讘讬讗讜专 驻住拽 讝讛 讗诪专 讛讙专"讞 讝爪"诇 讚讗讬转讗 讘讙诪' 诇拽诪谉 (讚祝 诇:) "讟注讛 讜诇讗 讛讝讻讬专 砖诇 专"讞 讘砖讞专讬转 讗讬谉 诪讞讝讬专讬谉 讗讜转讜 诪驻谞讬 砖讬讻讜诇 诇讗讜诪专讛 讘诪讜住驻讬谉 讜讻讜' 讘爪讘讜专 砖谞讜". 讜注讬讬谉 讘专砖"讬 (讚"讛 讘爪讬讘讜专) 讜讝"诇 讜讘讛"讙 诪驻专砖 诇讛 讘砖诇讬讞 爪讬讘讜专, 诪砖讜诐 讟讬专讞讗 讚爪讬讘讜专讗, 讗讘诇 讬讞讬讚 讛讚专 注讻"诇. 讜注讬讬谉 讘砖讜"注 (讗讜"讞 住讬' 拽讻"讜 住注' 讙') 砖驻住拽 讜讝"诇 讻诇 诪拽讜诐 砖讛讬讞讬讚 讞讜讝专 讜诪转驻诇诇 砖"爪 讞讜讝专 讜诪转驻诇诇 讗诐 讟注讛 讻诪讜转讜 讻砖诪转驻诇诇 讘拽讜诇 专诐 讞讜抓 诪砖讞专讬转 砖诇 专讗砖 讞讜讚砖, 砖讗诐 砖讻讞 砖"爪 讜诇讗 讛讝讻讬专 讬注诇讛 讜讬讘讜讗 注讚 砖讛砖诇讬诐 转驻诇转讜 讗讬谉 诪讞讝讬专讬谉 讗讜转讜 诪驻谞讬 讟讜专讞 讛爪讬讘讜专, 砖讛专讬 转驻诇转 讛诪讜住驻讬谉 诇驻谞讬讜 砖讛讜讗 诪讝讻讬专 讘讛 专"讞 注讻"诇. 讜讻转讘 讛诪讙"讗 砖诐 (住"拽 讙') 讜讝"诇 讗讬 诇讗讜 讚诪住转驻讬谞讗 讛讬讬转讬 讗讜诪专, 讬讞讬讚 砖诇讗 讛讝讻讬专 专讗砖 讞讜讚砖 讘砖讞专讬转 讜讛转驻诇诇 诪讜住祝, 讗讬谉 爪专讬讱 砖讜讘 诇讛转驻诇诇 砖讞专讬转 讜诇讗 讙专注 讚讬注讘讚 诇讬讞讬讚 诪诇讻转讞讬诇讛 诇专讘讬诐 讜讻讜' 注讻"诇.
讜讛拽砖讛 讛讙专"讞 讝爪"诇 讚讗讬 谞讬诪讗 讚讗诐 砖讻讞 讬注诇讛 讜讬讘讜讗 讘砖讞专讬转 诪讞讝讬专讬谉 讗讜转讜 诪砖讜诐 讚诇讗 讬爪讗 讬讚"讞 砖讞专讬转, 爪"注 讘讚讘专讬 讛诪讙"讗 砖驻住拽 讚讘讚讬注讘讚 讬爪讗 讬讚讬 讞讜讘转 讗讝讻专转 拽讚讜砖转 讛讬讜诐 注"讬 转驻诇转 诪讜住祝, 讚讗讬讱 讬讜爪讗 转驻诇转 砖讞专讬转 注"讬 转驻诇转 诪讜住祝, 讜讗讬讱 谞注砖讬转 转驻诇转 砖讞专讬转 转驻诇讛 诇诪驻专注.
讜讘讬讗专 讛讙专"讞 讝爪"诇 讚转专讬 讞讬讜讘讬诐 谞讻诇诇讬诐 讘转驻诇讛 讚专讗砖 讞讜讚砖, 讞讚讗 讞讜讘转 讛转驻诇讛, 讜注讜讚 讞讜讘转 讛讝讻专转 诪注讬谉 讛诪讗讜专注, 砖讛讜讗 拽讬讜诐 诪住讜讬诐 砖诇 讗讝讻专转 拽讚讜砖转 讛讬讜诐 讘转驻诇讛. 讜讘讛转驻诇诇 砖诪讜谞讛 注砖专讛 讜诇讗 讗诪专 讬注诇讛 讜讬讘讜讗, 讬爪讗 讬讚讬 讞讜讘转 转驻诇讛, 讗诇讗 砖诇讗 讬爪讗 讬讚讬 讞讜讘转 讛讝讻专转 诪注讬谉 讛诪讗讜专注, 讜诇讝讛 讗诪专讜 讞讻诪讬诐 砖诪讞讝讬专讬谉 讗讜转讜, 砖讞讬讬讘讜讛讜 诇讞讝讜专 讜诇讛转驻诇诇 注讜讚 讛驻注诐 讻讚讬 诇拽讬讬诐 讞讜讘讛 讝讜 讚讛讝讻专转 诪注讬谉 讛诪讗讜专注. 讜讛讜住讬祝 讛讙专"讞 讝爪"诇 讚诇驻讬"讝 讬"诇 砖讛转驻诇讛 讛砖谞讬讬讛 讛讬讗 转驻诇转 谞讚讘讛 讚讛专讬 讻讘专 拽讬讬诐 讞讜讘转 转驻诇转 砖讞专讬转 讘转驻诇转讜 讛专讗砖讜谞讛, 讜专拽 诪转驻诇诇 砖讜讘 转驻诇转 谞讚讘讛 讻讚讬 诇拽讬讬诐 拽讬讜诐 讛讝讻专转 诪注讬谉 讛诪讗讜专注.
讜诇驻讬"讝 讘讬讗专 讛讙专"讞 讝爪"诇 讗转 讚讘专讬 讛诪讙"讗 砖驻住拽 砖讗祝 讛讬讞讬讚 讗诐 讻讘专 讛转驻诇诇 诪讜住祝 诪讻讬讜谉 砖讛讝讻讬专 注谞讬谉 拽讚讜砖转 讛讬讜诐 讘诪讜住祝, 讬爪讗 讘讝讛 讬讚讬 讞讜讘转 讛讝讻专转 诪注讬谉 讛诪讗讜专注 砖诇 砖讞专讬转, 讜讗讬谞讜 讞讬讬讘 诇讛转驻诇诇 砖讞专讬转 注讜讚 讛驻注诐, 讻讬 讞讜讘转 讛转驻诇讛 讚砖讞专讬转 讻讘专 讬爪讗 讗驻讬诇讜 讘诇讬 讛讝讻专转 诪注讬谉 讛诪讗讜专注, 讜讞讜讘转 讛讝讻专转 诪注讬谉 讛诪讗讜专注 讘转驻诇讛 讬爪讗 讘诪讛 砖讛讝讻讬专 讗转 拽讚讜砖转 讛讬讜诐 讘诪讜住祝. 讜诪讛 砖讞讬讬讘讜 讞讻诪讬诐 讗转 讛讬讞讬讚 砖砖讻讞 讬注诇讛 讜讬讘讜讗 讘砖讞专讬转 诇讛转驻诇诇 注讜讚 讛驻注诐 砖讞专讬转 讜诇讗 诇住诪讜讱 注诇 诪讛 砖讬讝讻讬专 专"讞 讘诪讜住祝, 讛讬讬谞讜 诪砖讜诐 讚讻讬讜谉 讚讬讞讬讚 讬讻讜诇 诇讛转驻诇诇 转驻诇转 谞讚讘讛 注讚讬祝 诇讜 诇讞讝讜专 讜诇讛转驻诇诇 转驻诇转 谞讚讘讛 讜诇讻诇讜诇 讘讛 讛讝讻专转 诪注讬谉 讛诪讗讜专注, 讜诪"诪 讗诐 讛讬讞讬讚 讻讘专 讛转驻诇诇 诪讜住祝 讘讚讬注讘讚 讬爪讗 讬讚讬 讞讜讘转 讗讝讻专转 专"讞. 讜诇驻讬"讝 讗诪专 讛讙专"讞 讝爪"诇 讚讬讜爪讗 讞讬讚讜砖 诇讚讬谞讗, 砖讘专讗砖 讞讜讚砖 砖讞诇 诇讛讬讜转 讘砖讘转 讜砖讻讞 讛讬讞讬讚 讬注诇讛 讜讬讘讜讗 讘砖讞专讬转, 诪讻讬讜谉 讚拽讬讬"诇 讚讗住讜专 诇讛转驻诇诇 转驻诇转 谞讚讘讛 讘砖讘转 讜讬讜"讟 (讗讜"讞 专讬砖 住讬' 拽"讝), 讗讬谞讜 诪转驻诇诇 砖讞专讬转 注讜讚 讛驻注诐 讻讚讬 诇讛讝讻讬专 诪注讬谉 讛诪讗讜专注 讜讬讜爪讗 讞讜讘转 讛讝讻专转 诪注讬谉 讛诪讗讜专注 讚专讗砖 讞讜讚砖 讘转驻诇转 诪讜住祝. 讜诇讻谉 驻住拽 讛讙专"讞 讝爪"诇 诇讘谞讜 讛讙专"诪 讝爪"诇 砖诇讗 讬讞讝讜专 注诇 砖讞专讬转 讗诇讗 讬住诪讜讱 注诇 转驻诇转 诪讜住祝 诇爪讗转 讬讚"讞 讗讝讻专转 拽讚讜砖转 讛讬讜诐 讚专"讞. 讜讛讜住讬祝 讘讝讛 讛讙专"讞 讝爪"诇 讜讗诪专, 讚诇驻讬"讝 讘讝诪谉 讛讝讛 砖讗讬谉 诪谞讛讙谞讜 诇讛转驻诇诇 转驻诇转 谞讚讘讛, 讗祝 讛讬讞讬讚 诇讻转讞讬诇讛 讬谞讛讙 讻讛砖"爪 讜讬住诪讜讱 注诇 诪讛 砖讬讝讻讬专 拽讚讜砖转 讛讬讜诐 讚专"讞 讘诪讜住祝, 讜诇讗 爪专讬讱 诇讛转驻诇诇 砖讞专讬转 注讜讚 驻注诐 讜讗驻讬诇讜 讘讬诪讜转 讛讞讜诇.
讜谞专讗讛 砖讻诇 讝讛 谞讻讜谉 诇驻讬 砖讬讟转 专讘讬谞讜 讬讛讜讚讛, 砖住讜讘专 讚讬住讜讚 讚讬谉 讗诪讬专转 讬注诇讛 讜讬讘讜讗 讛讜讗 诪砖讜诐 拽讬讜诐 讛讝讻专转 诪注讬谉 讛诪讗讜专注 讘转驻诇讛, 讜注"讻 驻住拽 砖讗诐 砖讻讞 诇讜诪专 讬注诇讛 讜讬讘讜讗 讘诪谞讞讛 讚专"讞 砖讗讬谞讜 诪转驻诇诇 注专讘讬转 砖转讬诐 讘诪讜爪讗讬 专"讞, 讚诪讛 讬专讜讬讞 讚注讬拽专 讛转驻诇讛 讻讘专 讬爪讗, 讜讘诪讜爪讗讬 专"讞 讗讬 讗驻砖专 诇拽讬讬诐 注讜讚 拽讬讜诐 讛讝讻专转 诪注讬谉 讛诪讗讜专注 讘诇讬诇讛 砖讗讬谞讜 讬讻讜诇 诇讜诪专 讗讝 讬注诇讛 讜讬讘讜讗. 讜诇驻讬"讝 讬"诇 讚讗注"驻 砖讛讞住讬专 讬注诇讛 讜讬讘讜讗 诪"诪 拽讬讬诐 注讬拽专 诪爪讜转 转驻诇转 讬"讞 讜讻砖讞讜讝专 讜诪转驻诇诇 爪专讬讱 诇讛转驻诇诇 转驻诇转 谞讚讘讛 讻讚讬 诇爪讗转 讬讚"讞 讛讝讻专转 诪注讬谉 讛诪讗讜专注 讘转驻诇讛, 讜讛讜讗 讛讚讬谉 讘讝讛"讝 讚讬讻讜诇 诇住诪讜讱 注诇 诪讜住祝 诇讻转讞讬诇讛 诇爪讗转 讬讚"讞 讛讝讻专转 诪注讬谉 讛诪讗讜专注. 讗诪谞诐 诇驻讬 砖讬讟转 讞讻诪讬 驻专讜讘讬谞爪"讗 讚住"诇 讚讬注诇讛 讜讬讘讜讗 诪讛讜讜讛 讞诇拽 诪注讬拽专 讛讞驻爪讗 讜诪讟讘注 讚讛讘专讻讜转 砖诇 转驻诇转 专"讞, 讜讗诐 讚讬诇讙 讬注诇讛 讜讬讘讜讗 讞砖讬讘 讻讗讬诇讜 诇讗 讛转驻诇诇 讗讜转讛 转驻诇讛 讻诇诇, 讗讬 讗驻砖专 诇讬讞讬讚 诇爪讗转 讬讚"讞 砖讞专讬转 注诐 讗讝讻专转 拽讚讜砖转 讛讬讜诐 讘转驻诇转 诪讜住祝, 讜讚讘专讬 讛诪讙"讗 讜讛讙专"讞 讝爪"诇 讛诐 讗诇讬讘讗 讚砖讬讟转 专讘讬谞讜 讬讛讜讚讛.
讘.
拽讬讜诐 讬注诇讛 讜讬讘讜讗 注"讬 讞讝专转 讛砖"抓
讜讛谞讛 诪讘讜讗专 讘讙诪' (诇拽诪谉 讚祝 讻讟:) "讟注讛 讜诇讗 讛讝讻讬专 砖诇 专"讞 讘注讜讘讚讛 讞讜讝专 诇注讘讜讚讛". 讜注讬讬谉 讘转讜住' (砖诐 讚"讛 讟注讛) 讜讝"诇 讜讘讛诇讻讜转 讙讚讜诇讜转 驻讬专砖 讚讜拽讗 讘讬讞讬讚 讗讘诇 讘爪讬讘讜专 讗讬谞讜 讞讜讝专 诪驻谞讬 砖砖讜诪注讛 诪砖"爪 讜讻讜' 讜讗注"讙 讚讗诪专讬谞谉 讛转诐 诇讗 驻讟专 专' 讙诪诇讬讗诇 讗诇讗 讛注诐 砖讘砖讚讜转 诪砖讜诐 讚讗谞讬住讬 讟专讬讚讬 讗讘诇 讟注讛 诇讗, 讬砖 诇讜诪专 讛讬讬谞讜 砖诇讗 讛转驻诇诇 讻诇诇 讜讛"讛 诇讻诇 讚讘专 砖诪讞讝讬专讬谉 讗讜转讜 讗讬 讛讚专 砖诪注 诇讬讛 诪砖诇讜讞讗 讚爪讬讘讜专讗 诪专讗砖 讜注讚 住讜祝 谞驻讬拽. 讜讛专讘 专"诪 驻住拽 讚讜拽讗 砖讻讞 诇讛讝讻讬专 砖诇 专"讞 讗讘诇 砖讻讞 讘专讻讛 砖诇诪讛 诪讞讝讬专讬谉 讗讜转讜 讜讗讬谞讜 讬讜爪讗 讘砖诪讬注转讜 诪砖诇讬讞 爪讬讘讜专 注讻"诇.
讜讚讘专讬讛诐 爪"讘, 讚住讘专讬 砖砖"爪 讗讬谞讜 诪讜爪讬讗 讗转 讛讘拽讬 专拽 讘讙讜讜谞讗 砖诇讗 讛转驻诇诇 讻诇诇 讗讘诇 讛讬讻讗 砖讛转驻诇诇 讜专拽 砖爪专讬讱 诇讞讝讜专 讜诇讛转驻诇诇 讗讝 砖驻讬专 诪讜爪讬讗 砖"爪 讗祝 讗转 讛讘拽讬, 讜爪"注 讚讛专讬 拽讬讬"诇 讚讗讬谉 砖"爪 诪讜爪讬讗 讗转 讛讘拽讬 讜讗"讻 诪讗讬 砖谞讗 讛讬讻讗 砖讻讘专 讛转驻诇诇 讛讘拽讬 讜专拽 讚爪专讬讱 诇讞讝讜专 讜诇讛转驻诇诇 讚讗讝讬 诪讜爪讬讗讜 讛砖"爪. 讜注讜讚 爪"注 讘住讘专转 讛专"诪 (砖讘转讜住' 讛谞"诇) 讚诪讗讬 砖谞讗 讛讬讻讗 砖讚讬诇讙 讘专讻讛 砖讗讬谉 砖"爪 诪讜爪讬讗讜 诪讛讬讻讗 砖诇讗 讗诪专 讬注诇讛 讜讬讘讜讗 讚住讜诪讱 注诇 讞讝专转 讛砖"爪.
讜谞专讗讛 诇讘讗专 讘讝讛, 讚讛谞讛 讬砖 诇注讬讬谉 诪讛讜 讙讚专 讛讚讬谉 讚讞讝专转 讛砖"爪. 讜谞专讗讛 讚讬住讜讚 讛讚讬谉 讚讞讝专转 讛砖"爪 讗讬谞讜 讞诇 诪讚讬谉 砖讜诪注 讻注讜谞讛 讚注诇诪讗, 讚讛讬讬谞讜 砖注"讬 讞讝专转 讛砖"爪 诪讜爪讬讗 讛砖"爪 讗转 讛专讘讬诐 讬讚讬 讞讜讘转诐 讜驻讜讟专 讗转 讛专讘讬诐 诪讞讬讜讘 转驻诇讛 讘诇讞砖 砖诇讛诐, 讚讗"讻 讛讬讗讱 驻讜讟专 讛砖"抓 讗转 讛注诐 砖讘砖讚讜转 砖诇讗 砖诪注讜 讗讜转讜. 讗诇讗 讚讬住讜讚 讛讚讬谉 讚讞讝专转 讛砖"爪 讞诇 诪讚讬谉 砖诇讬讞讜转, 讜讻讚诪砖诪注 诪诇砖讜谉 讛诪砖谞讛 (讚祝 诇讚:) "讛诪转驻诇诇 讜讟注讛 住讬诪谉 专注 诇讜, 讜讗诐 砖"爪 讛讜讗 住讬诪谉 专注 诇砖讜诇讞讬讜 诪驻谞讬 砖砖诇讜讞讜 砖诇 讗讚诐 讻诪讜转讜". 讜讻谉 讬砖 诇讛讜讻讬讞 诪讚讘专讬 讛讙专"讗 (讗讜"讞 住讬' 转拽驻"讗 住注讬祝 讗') 砖驻住拽 讛专诪"讗 (砖诐) "诪讬讛讜 讻诇 讬砖专讗诇 讻砖专讬诐 [诇讛讬讜转 砖"爪] 专拽 砖讬讛讬讛 诪专讜爪讛 诇拽讛诇 讗讘诇 讗诐 诪转驻诇诇 讘讞讝拽讛 讗讬谉 注讜谞讬诐 讗讞专讬谉 讗诪谉", 讜讻转讘 讛讙专"讗 (讘讘讬讗讜专 讛讙专"讗 砖诐 讚"讛 专拽 砖讬讛讗) 砖讛诪拽讜专 诇讚讬谉 讝讛 讛讜讗 诪讛诪砖谞讛 讘转专讜诪讜转 (驻"讗 诪"讗) 讚讛转讜专诐 讗转 砖讗讬谞讜 砖诇讜 讗讬谉 转专讜诪转讜 转专讜诪讛, 讚讘砖诇讬讞讜转 讘注讬谞谉 砖讬讛讗 诪专讜爪讛 诇讚注转 讛讘注诇讬诐 讚讚专砖讬谞谉 诪讛 讗转诐 诇讚注转讻诐 讗祝 砖诇讜讞讻诐 诇讚注转讻诐, 讜诪砖诪注 诪讚讘专讬 讛讙专"讗 讚讚讬谉 讞讝专转 讛砖"爪 讞诇 诪讚讬谉 砖诇讬讞讜转 讚注诇诪讗.
讗诪谞诐 谞专讗讛 讚讗讬谉 讞讝专转 讛砖"爪 讚讬谉 砖诇讬讞讜转 讚注诇诪讗 诇讛讜爪讬讗 讻诇 讬讞讬讚 讜讬讞讬讚 讜诇讛讜讬 讻讗讬诇讜 讛转驻诇诇 讛讬讞讬讚 讘注爪诪讜 转驻诇讛 讘诇讞砖, 讚讛专讬 讗祝 讛讬讻讗 砖讻讜诇诐 讛转驻诇诇讜 讘诇讞砖 注讘讚讬谞谉 讞讝专转 讛砖"爪20. 讗诇讗 谞专讗讛 讚讬砖 讘' 讚讬谞讬诐 讘转驻诇讛: 讗) 拽讬讜诐 转驻诇讛 讘诇讞砖, 砖讛讬讗 讞诇讜转 转驻诇转 讬讞讬讚, 讘专诐 讗诐 诪转驻诇诇讬诐 注砖专讛 讗谞砖讬诐 讘讬讞讚 讘诇讞砖 讞诇 注诇 转驻诇转诐 讞诇讜转 砖诐 转驻诇讛 讘爪讬讘讜专, 讜讻讚诪讘讜讗专 讘专诪讘"诐 (驻"讞 诪讛诇' 转驻诇讛 讛"讗) 讜讝"诇 转驻诇转 讛爪讬讘讜专 谞砖诪注转 转诪讬讚, 讗讬谉 讛拽讘"讛 诪讜讗住 讘转驻诇转谉 砖诇 专讘讬诐 诇驻讬讻讱 爪专讬讱 讗讚诐 诇砖转祝 注爪诪讜 注诐 讛爪讬讘讜专 讜诇讗 讬转驻诇诇 讘讬讞讬讚 讻诇 讝诪谉 砖讬讻讜诇 诇讛转驻诇诇 注诐 讛爪讬讘讜专 注讻"诇. 讜诪讘讜讗专 讚讞诇 拽讬讜诐 转驻诇讛 讘爪讬讘讜专 讻砖注砖专讛 诪转驻诇诇讬诐 讘讬讞讚 转驻诇讛 讘诇讞砖. 讘) 拽讬讜诐 转驻诇转 讛爪讬讘讜专 讛诪转拽讬讬诪转 注"讬 讞讝专转 讛砖"爪, 讜讻讚驻住拽 讛专诪讘"诐 (驻"讞 诪讛诇' 转驻诇讛 讛"讚) 讜讝"诇 讻讬爪讚 讛讬讗 转驻诇转 讛爪讬讘讜专 讬讛讬讛 讗讞讚 诪转驻诇诇 讘拽讜诇 专诐 讜讛讻诇 砖讜诪注讬谉 注讻"诇. 讜讛讙讚专 讚转驻诇转 讛爪讬讘讜专 讛讬讬谞讜 讚讛讞讝谉 讛讜讬 砖诇讬讞 砖诇 讛爪讬讘讜专 诇讛转驻诇诇 转驻诇讛 讘注讚 讛爪讬讘讜专 讻讜诇讜, 讜讞诇讛 注诇 转驻诇转讜 讞诇讜转 砖诐 转驻诇转 讛爪讬讘讜专, 讜讚讜诪讛 诇讚讬谉 拽专讘谉 爪讬讘讜专 砖讛讜讗 讞驻爪讗 砖诇 拽专讘谉 砖拽专讘 注讘讜专 讻诇 讛爪讬讘讜专21. 讜诇讻谉 讗讬 讗驻砖专 诇爪讗转 讬讚"讞 转驻诇讛 讘诇讞砖 注"讬 转驻诇转 讛砖"爪 砖讛讬讗 讞驻爪讗 砖诇 转驻诇讛 讘驻"注 讚转驻诇转 讛爪讬讘讜专.
讜谞专讗讛 诇讛讘讬讗 专讗讬讛 诇讝讛, 讚讛谞讛 注讬讬谉 讘专诪讘"诐 (驻"讬 诪讛诇' 转驻诇讛 讛"讘) 讜讝"诇 讗讘诇 讗诐 讟注讛 砖"爪 讻砖讛讜讗 诪转驻诇诇 讘诇讞砖 讗谞讬 讗讜诪专 砖讗讬谞讜 讞讜讝专 讜诪转驻诇诇 驻注诐 砖谞讬讛 诪驻谞讬 讟讜专讞 爪讘讜专 讗诇讗 住讜诪讱 注诇 讛转驻诇讛 砖诪转驻诇诇 讘拽讜诇 专诐 讜讛讜讗 砖诇讗 讟注讛 讘砖诇砖 专讗砖讜谞讜转 砖讗诐 讟注讛 讘讛诐 诇注讜诇诐 讞讜讝专 讻诪讜 砖讛讬讞讬讚 讞讜讝专 注讻"诇. 讜诇讻讗讜专讛 诪讚讘专讬 讛专诪讘"诐 谞专讗讛 讚讘讗诪转 诪注讬拽专 讛讚讬谉 讛讬讛 爪专讬讱 诇讞讝讜专, 讗诇讗 讚诪砖讜诐 讟专讞讗 讚爪讘讜专讗 驻讟专讜讛讜, 讜爪"注 诪讚讜注 诪注讬拽专讗 讚讚讬谞讗 诇讗 讬爪讗 讛砖"爪 讬讚讬 讞讜讘转讜 讘转驻诇转讜 讘拽讜诇 专诐, 讚讛谞讬讞讗 讘讬讞讬讚 砖讟注讛 砖讗讬谞讜 讬讻讜诇 诇爪讗转 诪谉 讛砖"爪 诪砖讜诐 讚砖"爪 讗讬谞讜 诪讜爪讬讗 讗转 讛专讘讬诐 讬讚讬 讞讜讘转诐, 讜诪诪讬诇讗 讗讬 讗驻砖专 诇讬讞讬讚 诇住诪讜讱 注诇 讞讝专转 讛砖"爪. 讗讘诇 诪讚讜注 讛砖"爪 讘注爪诪讜 诇讗 讬住诪讜讱 注诇 转驻诇转讜, 讜诇诪讛 讗谞讜 爪专讬讻讬诐 诇拽讜诇讗 砖诇 讟专讞讗 讚爪讘讜专讗.
讜诇驻讬 诪讛 砖讻转讘谞讜 谞专讗讛 讚讛讚讬谉 砖讗讬谉 砖"爪 诪讜爪讬讗 讗转 诪讬 砖讘拽讬 讬讚"讞, 讛讜讗 讚讬谉 讘注爪诐 讞讜讘转 转驻诇讛 讘诇讞砖, 讚讗讬谉 转驻诇转 拽讜诇 专诐 驻讜讟专转 讗讜转讛, 讚讛讜讬讬谉 讘' 拽讬讜诪讬诐 谞驻专讚讬诐 砖诇 转驻诇讛. 讜讚讬谉 讝讛 讞诇 讘讬谉 讘谞讜讙注 诇拽讛诇 讜讘讬谉 讘谞讜讙注 诇砖"爪 注爪诪讜. 讜诇讻谉 诪注讬拽专 讛讚讬谉 讗驻讬诇讜 讛砖"抓 讗讬谞讜 讬讻讜诇 诇爪讗转 讬讚讬 讞讜讘转讜 讘转讜专转 讬讞讬讚 诇讛转驻诇诇 转驻诇讛 讘诇讞砖 注"讬 转驻诇转 讞讝专转 讛砖"抓 砖讛讬讗 讞驻爪讗 砖诇 转驻诇讛 讘驻"注 讚讛讜讬讗 转驻诇转 讛爪讬讘讜专 讻讜诇讜. 讚讬砖 砖谞讬 拽讬讜诪讬诐 讜讞驻爪讗讜转 谞驻专讚讬诐 砖诇 转驻诇讛, 讞驻爪讗 讜拽讬讜诐 讚转驻诇转 讛讬讞讬讚 讜讞驻爪讗 讜拽讬讜诐 讚转驻诇转 讛爪讬讘讜专, 讜讗讬 讗驻砖专 诇爪讗转 讬讚"讞 转驻诇转 讛讬讞讬讚 注"讬 讞驻爪讗 讜拽讬讜诐 砖诇 转驻诇转 讛爪讬讘讜专. 讜诪砖讜诐 讻讱 讛讜爪专讱 讛专诪讘"诐 诇讜诪专 讚诪砖讜诐 讟讬专讞讛 讚爪讬讘讜专讗 讛拽讬诇讜 砖讗讬谉 讛砖"爪 爪专讬讱 诇讞讝讜专 诇讛转驻诇诇 注讜讚 驻注诐 讘诇讞砖. 讜讬砖 诇讛讘讬讗 注讜讚 专讗讬讛 诇讝讛, 讚讛谞讛 注讬讬谉 讘专诪讘"诐 (驻"讟 诪讛诇' 转驻诇讛 讛"讙) 讜讝"诇 讜讗讞专 讜讻讜' 讜讛讻诇 注讜诪讚讬诐 讜砖讜诪注讬诐 讜注讜谞讬谉 讗诪谉 讗讞专 讻诇 讘专讻讛 讜讘专讻讛 讘讬谉 讗诇讜 砖诇讗 讬爪讗讜 讬讚讬 讞讜讘转谉 讘讬谉 讗诇讜 砖讻讘专 讬爪讗讜 讬讚讬 讞讜讘转谉 注讻"诇. 讜讛谞讛 诇讻讗讜专讛 讚讬谉 注诪讬讚讛 讜注谞讬讬转 讗诪谉 诇转驻诇转 讛砖"爪 讛讜讗 讚讬谉 诇诪讬 砖讗讬谞讜 讘拽讬 讚讘讻讚讬 诇爪讗转 讞讜讘转 转驻诇讛 讛讜讗 爪专讬讱 诇注谞讜转 讗诪谉 诇讞讝专转 讛砖"抓. 讗讻谉 诪讚讘专讬 讛专诪讘"诐 诪讘讜讗专 讚讗驻讬诇讜 讗诇讜 砖讻讘专 讛转驻诇诇讜 讘诇讞砖 讞讬讬讘讬诐 讘讝讛, 讜讛讜讗 诪砖讜诐 讚讘注爪诐 转拽谞转 讞讝专转 讛砖"爪 谞讗诪专 讚讻诇 讛爪讘讜专 讞讬讬讘讬诐 诇注诪讜讚, 诇砖诪讜注, 讜诇注谞讜转 讗诪谉 讗讞专 讻诇 讘专讻讛 讜讘专讻讛, 讜讛讬讬谞讜 诪砖讜诐 讚注爪诐 转驻诇转 讛砖"爪 讞诇讛 诇讻诇 讛爪讘讜专, 砖讝讜讛讬 注爪诐 转拽谞转 讞讝专转 讛砖"抓, 讚诇讗 专拽 讛砖"爪 诪转驻诇诇 讗诇讗 讚讻诇 讛爪讘讜专 诪转驻诇诇讬诐, 讜讞讝专转 讛砖"抓 讛讜讬讗 讞驻爪讗 砖诇 转驻诇转 讛爪讬讘讜专.
讜讻谉 诪讜讻讞 诪讛讗 讚诇专讜讘 讛专讗砖讜谞讬诐 住讚专 转拽讬注讜转 砖注诇 住讚专 讛讘专讻讜转 诪转拽讬讬诐 讘讞讝专转 讛砖"爪, 讜讻谉 讛讜讗 诪谞讛讙谞讜 (讚诇讗 讻讛注专讜讱 讛讜讘讗 讘转讜住' 专"讛 讚祝 诇"讙 讚"讛 砖讬注讜专). 讜诇讻讗讜专讛 爪"注 讚讛专讬 讻诇 讛爪讬讘讜专 讻讘专 讛转驻诇诇讜 讜讗诪专讜 讗转 讛讘专讻讜转 讚诪讝讜"砖, 讜讗"讻 讗讬讱 讬砖 诇讛诐 拽讬讜诐 转拽讬注讛 注诇 住讚专 讛讘专讻讜转 讘讞讝专转 讛砖"抓. 讜谞专讗讛 讚诪讜讻讞 诪讝讛, 讚讞讝专转 讛砖"爪 讞诇讛 注讘讜专 讻诇 讛爪讬讘讜专 诪讚讬谉 转驻诇转 讛爪讬讘讜专, 讚讻诇 讛爪讬讘讜专 诪讬拽专讬 诪转驻诇诇讬诐 注"讬 讛砖"爪, 讚讞讝专转 讛砖"抓 讛讜讬讗 转驻诇讛 砖诇 讻诇 讛爪讬讘讜专 讻讜诇讜, 讜诪诪讬诇讗 谞讞砖讘 砖转讜拽注讬诐 讛拽讛诇 注诇 住讚专 讛讘专讻讜转. 讜讛谞讛 转拽谞转 讞讝专转 讛砖"爪 讗讬谞讛 转拽谞讛 诪讬讜讞讚转 讘专"讛 讜讬讜讛"讻 砖诇 讬讜讘诇 讘诇讘讚, 讜注诇 讻专讞讱 讚讘讻诇 讛砖谞讛 讻讜诇讛 讙"讻 讞诇 讛讚讬谉 讚讞讝专转 讛转驻诇讛 讘拽讜诇 专诐 讞诇讛 诇讻诇 讛爪讘讜专, 讜讛讜讬讗 讞驻爪讗 砖诇 转驻诇转 讛爪讬讘讜专.
讜谞专讗讛 诇讛讜住讬祝 注讜讚 讚诇讗 砖讬讬讱 诇拽讬讬诐 讞诇讜转 砖诐 转驻诇转 讛爪讬讘讜专 讗讗"讻 讻讘专 讞诇 拽讬讜诐 砖诇 转驻诇讛 讘诇讞砖, 讜拽讬讜诐 砖诇 转驻诇讛 讘爪讬讘讜专. 讜讛讟注诐 诇讝讛 诪砖讜诐 砖讞诇讜转 拽讬讜诐 转驻诇转 讛爪讬讘讜专 诪转拽讬讬诪转 注"讬 讞讝专转 讛砖"爪, 讜讗诐 诇讗 讛转驻诇诇讜 讛爪讬讘讜专 诪拽讜讚诐 转驻诇讛 讘诇讞砖 讘爪讬讘讜专 诇讗 诪讬拽专讬讗 讞讝专转 讛砖"爪. 讚讞诇讜转 砖诐 转驻诇转 讛爪讬讘讜专 讞诇讛 注诇 讞讝专转 讛砖"爪 专拽 讗诐 诇驻谞讬 讻谉 讛转驻诇诇讜 讛爪讬讘讜专 转驻诇讛 讘诇讞砖 讜讛爪讟专驻讜 讬讞讚 诇拽讬讬诐 转驻诇讛 讘爪讬讘讜专, 讚讗讝讬 讛砖"爪 谞注砖讛 砖诇讜讞诐 诇讛转驻诇诇 讞驻爪讗 砖诇 转驻诇转 讛爪讬讘讜专22.
讜诇驻讬"讝 谞专讗讛 诇讘讗专 讗转 讚讘专讬 讛转讜住' (讚祝 讻讟: 讚"讛 讟注讛) 讚讗讬谉 讛砖"爪 诪讜爪讬讗 讗转 讛讘拽讬 砖诇讗 讛转驻诇诇 讻诇诇 讚诪讻讬讜谉 砖诇讗 讛转驻诇诇 讘诇讞砖 诇讗 讛讜讬 讞诇拽 诪谉 讛爪讬讘讜专 讜诇讻谉 讗讬谉 讛砖"爪 砖诇讜讞讜 讜转驻诇转 讛砖"抓 讗讬谞讛 诪转讬讬讞住转 讗诇讬讜 讻诇诇. 诪砖讗"讻 讘讗讜驻谉 砖讛讘拽讬 讛转驻诇诇 转驻诇讛 讘讞诇砖 讘爪讬讘讜专 讗诇讗 砖讞讬讬讘 诇讞讝讜专 讜诇讛转驻诇诇 砖谞讬转 讜讻讙讜谉 砖砖讻讞 讬注诇讛 讜讬讘讜讗, 砖驻讬专 讬讜爪讗 注"讬 讞讝专转 讛砖"爪. 讜讛讘讬讗讜专 讘讝讛 讛讜讗 讻诪讜 砖谞转讘讗专 讗诇讬讘讗 讚专讘讬谞讜 讬讛讜讚讛 讚讘砖讻讞 讜诇讗 讛讝讻讬专 砖诇 专"讞, 讛转驻诇讛 砖讛转驻诇诇 讛讜讬讗 讞驻爪讗 砖诇 转驻诇讛, 讗诇讗 讚爪专讬讱 诇讞讝讜专 讜诇讛转驻诇诇 讻讚讬 诇拽讬讬诐 讗讝讻专转 诪注讬谉 讛诪讗讜专注 讘转驻诇讛, 讜诪讻讬讜谉 砖讛转驻诇诇 讘诇讞砖 转驻诇讛 讘爪讬讘讜专 讜讛讜讬 讞诇拽 诪谉 讛爪讬讘讜专 讜拽讬讬诐 注讬拽专 诪爪讜转 转驻诇讛 诪砖讜"讛 转驻诇转 讛砖"爪 诪转讬讬讞住 讗诇讬讜 讜讬讜爪讗 注"讬 讞讝专转 讛砖"抓 讞讜讘转 讗讝讻专转 诪注讬谉 讛诪讗讜专注. 讜讗注"驻 砖讗讬谉 讬讜爪讗讬诐 注"讬 讞讝专转 讛砖"爪 讞讜讘转 转驻诇讛 砖诇 讻诇 讬讞讬讚 讜讬讞讬讚, 诪"诪 诇注谞讬谉 拽讬讜诐 讚讬谉 讗讝讻专转 诪注讬谉 讛诪讗讜专注 讘转驻诇讛 砖驻讬专 讬讜爪讗讬诐 注"讬 转驻诇转 讛砖"爪. 讚诇讗 讘注讬谞谉 砖转讛讗 讗讝讻专转 诪注讬谉 讛诪讗讜专注 讜拽讚讜砖转 讛讬讜诐 讘讞驻爪讗 砖诇 转驻诇转 砖讞专讬转 砖讬讜爪讗 讘讛 讬讚"讞, 讗诇讗 讘注讬谞谉 专拽 讗讝讻专转 诪注讬谉 讛诪讗讜专注 讘讞驻爪讗 砖诇 转驻诇讛, 讚讛讗 讙诐 注"讬 转驻诇转 诪讜住祝 讬讜爪讗 讘讚讬注讘讚, 讜诇驻讬讻讱 讙诐 拽讬讜诐 转驻诇转 讛爪讬讘讜专 讚讞诇讛 讘讞讝专转 讛砖"爪 注讘讜专 讻诇 讛爪讬讘讜专 诪讛讜讜讛 拽讬讜诐 转驻诇讛 注诐 讗讝讻专转 拽讚讜砖转 讛讬讜诐 讜讬讜爪讗讬诐 讘讛 讬讚讬 讞讜讘转 讗讝讻专转 讛讬讜诐. 讜诇驻讬"讝 诪讘讜讗专 谞诪讬 砖讬讟转 讛讘讛"讙 (讛诪讜讘讗 讘转讜住' 讛谞"诇) 讚讬讞讬讚 砖讛转驻诇诇 讘诇讞砖 讘爪讬讘讜专 讜砖讻讞 诇讜诪专 讬注诇讛 讜讬讘讜讗 讗讬谞讜 讞讜讝专 讜诪转驻诇诇 讗诇讗 住讜诪讱 注诇 讛砖"爪, 诪砖讜诐 讚转驻诇转 讛砖"爪 讞诇讛 诇讬讞讬讚 砖讛转驻诇诇 讘爪讬讘讜专, 讜讛讘讛"讙 住讜讘专 讚讗注"驻 砖砖讻讞 诇讜诪专 讬注诇讛 讜讬讘讜讗 诪"诪 拽讬讬诐 注讬拽专 拽讬讜诐 转驻诇转 砖诪讜谞讛 注砖专讛 注"讬 讛转驻诇讛 砖讛转驻诇诇 讘诇讞砖 讘爪讬讘讜专, 讚诇讗 讞讬住专 讗诇讗 拽讬讜诐 讗讝讻专转 诪注讬谉 讛诪讗讜专注 讘注诇诪讗 (讜讻砖讬讟转 专讘讬谞讜 讬讛讜讚讛), 讜诇讻谉 转驻诇转 讛砖"抓 诪转讬讬讞住转 讗诇讬讜. 讜讬讜爪讗 讬讚讬 讞讜讘转 讗讝讻专转 拽讚讜砖转 讛讬讜诐 讜诪注讬谉 讛诪讗讜专注 讘转驻诇讛 注"讬 讞讝专转 讛砖"爪.
讜诇驻讬"讝 诪转讘讗专 讛讬讟讘 讚讘专讬 讛专"诪 (讘转讜住') 讚讘诇讗 讛讝讻讬专 讘专讻讛 讗讞转 讗讬谞讜 讬讜爪讗 讘砖诇 砖"爪, 诪砖讜诐 讚讗讝 注爪诐 讛转驻诇讛 讞住专讛, 讚诇讗 讛转驻诇诇 转驻诇转 讬"讞, 讜诇讗 讬爪讗 讻诇诇 讬讚讬 讞讜讘转 转驻诇讛, 讜讚讬谞讜 讻诪讜 砖诇讗 讛转驻诇诇 讻诇诇, 讚讛砖"爪 讗讬谞讜 诪讜爪讬讗 讗转 讛讘拽讬 砖诇讗 讛转驻诇诇 讻诇诇, 讚讗讬谞讜 讞诇拽 诪讛爪讬讘讜专 讜讗讬谉 讛砖"爪 谞注砖讛 砖诇讜讞讜, 讜转驻诇转 讛爪讬讘讜专 讗讬谞讛 诪转讬讬讞住转 讗诇讬讜23.
讙.
讙讚专 讚讬谉 讬注诇讛 讜讬讘讜讗 讘讘专讻讛诪"讝
讜讛谞讛 讘讚讜诪讛 诇讝讛 讬砖 诇讛住转驻拽 诇注谞讬谉 讗诪讬专转 诪注讬谉 讛诪讗讜专注 讜讬注诇讛 讜讬讘讜讗 讘讘专讻转 讛诪讝讜谉 讗讬 讛讜讛 讞诇拽 诪诪讟讘注 讚讘专讛诪"讝 讚专讗砖 讞讜讚砖, 讗讜 讚讗讬谞讜 讗诇讗 拽讬讜诐 讗讝讻专转 专"讞 讘讘专讻转 讛诪讝讜谉, 讚讝诪谉 讗诪讬专转 讛讝讻专转 诪注讬谉 讛诪讗讜专注 讛讜讗 讘讘专讻转 讛诪讝讜谉. 讜注讬讬谉 讘讚讘专讬 讞诪讜讚讜转 (注诇 讛专讗"砖, 驻专拽 砖诇砖讛 砖讗讻诇讜, 讗讜转 注"讗) 讜讝"诇 讜讗诐 讛转讞讬诇 诇讗讻讜诇 讘砖讘转 讜讞砖讻讛 诇讜 拽讜讚诐 讙诪专 住注讜讚转讜 讻转讘 讘讗讜专讞讜转 讞讬讬诐 讘砖诐 转讜住驻讜转 砖诪讝讻讬专 砖诇 砖讘转 讘讘专讻转 讛诪讝讜谉 砖讛讻诇 讛讜诇讱 讗讞专 讛转讞诇转 讛住注讜讚讛 讜讛讜讗 讛讚讬谉 讘专讗砖 讞讚砖 讜驻讜专讬诐 讜讻讜', 讜讗注"驻 砖专讘讬谞讜 讛专讗"砖 讻转讘 讘转砖讜讘讛 (讻诇诇 讻"讘) 砖讗讬谉 诇讛讝讻讬专 讻诇诇 砖诇 砖讘转 讘讞讜诇 诪讬讚讬 讚讛讜讛 讗转驻诇转 诪谞讞讛 砖诇 砖讘转 砖讗诐 砖讻讞讛 诪转驻诇诇 诇诪讜爪"砖 砖转讬诐 砖诇 讞讜诇, 讘转砖讜讘讛 讗砖讻谞讝讬转 讻转讜讘 讚诇讗 讚诪讬 讚讝诪谉 转驻诇转 诪谞讞讛 注讘专 讜讗讬谉 诪转驻诇诇 讘诪讜爪讗讬 砖讘转 讗诇讗 诇转砖诇讜诪讬谉 讜讛讗讬讱 讬转驻诇诇 砖诇 砖讘转 讜讚讬谞讜 诇讛讘讚讬诇 讘专讗砖讜谞讛, 讗讘诇 讘专讻转 讛诪讝讜谉 讗转讬 注诇 住注讜讚讛 砖住注讚 讘砖讘转 讜讻讬讜谉 讚讗讻转讬 诇讗 爪诇讬 注专讘讬转 砖诇 讞讜诇 爪专讬讱 诇讛讝讻讬专 诪注讬谉 讛诪讗讜专注 注讻"诇. 讜谞专讗讛 诇讜诪专 砖讛专讗"砖 讜转砖讜讘讛 讗砖讻谞讝讬转 谞讞诇拽讜 讗诐 讛讝讻专转 诪注讬谉 讛诪讗讜专注 讘讘专讻转 讛诪讝讜谉 讛讜讬 讞诇拽 诪注爪诐 诪讟讘注 讛讘专讻讛 讚讘专讛诪"讝 讚砖讘转 讜专"讞 讗讜 讚讗讬谞讛 讗诇讗 讛讝讻专讛 讘注诇诪讗, 讚讛专讗"砖 住讜讘专 砖讛讝讻专转 诪注讬谉 讛诪讗讜专注 讛讜讬讗 讛讝讻专讛 讘注诇诪讗 讛谞讗诪专转 讘讘专讻转 讛诪讝讜谉, 讜讗注"驻 砖讘讛转讞讬诇 住注讜讚转讜 讘砖讘转 讗讜 讘专"讞 讞诇 讞讬讜讘 诇讘专讱 讘专讛诪"讝 砖诇 砖讘转 讗讜 砖诇 专"讞, 诪"诪 诪讻讬讜谉 砖注讘专 讛讬讜诐 讗讬谉 诪拽讜诐 诇讛讝讻讬专 诪注讬谉 讛诪讗讜专注, 讚讛讝讻专转 诪注讬谉 讛诪讗讜专注 讗讬谞讛 讞诇拽 诪诪讟讘注 砖诇 讘专讻转 讛诪讝讜谉 讚专"讞, 讗诇讗 砖讞诇 讚讬谉 讛讝讻专转 诪注讬谉 讛诪讗讜专注 讚专"讞 讻砖诪讘专讱 讘专讻转 讛诪讝讜谉 讘专"讞, 讜诪讻讬讜谉 砖注讘专 讛讬讜诐 转讜 诇讬讻讗 讛讝讻专转 诪注讬谉 讛诪讗讜专注. 诪砖讗"讻 讗诇讬讘讗 讚讛转砖讜讘讛 讗砖讻谞讝讬转 讚住"诇 砖讛讝讻专转 诪注讬谉 讛诪讗讜专注 讛讜讬 讞诇拽 诪诪讟讘注 砖诇 讘专讻讛诪"讝 讚砖讘转 讜专"讞, 讜讻讬讜谉 砖讛转讞讬诇 讛住注讜讚讛 讘砖讘转 讗讜 讘专"讞, 讞诇 讞讬讜讘 诇讘专讱 讞诇讜转 砖诐 讘专讻讛诪"讝 讚砖讘转 讜专"讞, 讜注"讻 讗注"驻 砖讻讘专 注讘专 讛讬讜诐 爪专讬讱 诇讛讝讻讬专 诪注讬谉 讛诪讗讜专注 讘讘专讻转 讛诪讝讜谉.
讜讛谞讛 讛专讗"砖 讛讜讻讬讞 讗转 砖讬讟转讜 诪讛讗 讚拽讬讬"诇 讚讘砖讻讞 诇讛转驻诇诇 诪谞讞讛 讘砖讘转 诪转驻诇诇 讘注专讘讬转 砖转讬诐 砖诇 讞讜诇, 讜讛讜讗 讛讚讬谉 讚讻砖诇讗 讘讬专讱 讘专讻转 讛诪讝讜谉 讘砖讘转 讻砖诪讘专讱 讘诪讜爪讗讬 砖讘转 讗讬谞讜 诪讝讻讬专 讗讝讻专转 砖讘转. 讜讛转砖讜讘讛 讛讗砖讻谞讝讬转 讚讞讛 讗转 专讗讬讬转讜 讚砖讗谞讬 转驻诇讛 砖注讘专 讝诪谉 转驻诇转 诪谞讞讛 讜讛讗讬讱 讬转驻诇诇 砖诇 砖讘转 讘诪讜爪讗讬 砖讘转, 诪砖讗"讻 讘讘专讻转 讛诪讝讜谉 注讚讬讬谉 讬讻讜诇 诇讛讝讻讬专 诪注讬谉 讛诪讗讜专注 注诇 住注讜讚转讜 砖讗讻诇. 讜注诇讬谞讜 诇讛讘讬谉 讗转 讛砖讬讬讻讜转 讘讬谉 讚讬谉 转砖诇讜诪讬谉 讘转驻诇讛 诇讘讬谉 讘专讻讛诪"讝.
讜谞专讗讛 讘讘讬讗讜专 讬住讜讚 驻诇讜讙转转诐, 讚谞讞诇拽讜 讘讬住讜讚 讚讬谉 转砖诇讜诪讬谉 讻砖砖讻讞 诇讛转驻诇诇 诪谞讞讛 讘砖讘转 砖诪转驻诇诇 注专讘讬转 砖转讬诐, 讛讗诐 讬住讜讚 讛讚讬谉 讛讜讗 讚讞诇 注诇 转驻诇转 讛转砖诇讜诪讬谉 砖诐 诪谞讞讛, 讗讜 讚讬诇诪讗 讚讞诇 注诇讬讛 砖诐 转驻诇转 注专讘讬转, 讜诪转驻诇诇 砖转讬 转驻讬诇讜转 砖诇 注专讘讬转 讗诇讗 讚讚讬谉 转砖诇讜诪讬谉 讛讜讗 砖讗讞转 注诇转讛 诇转砖诇讜诪讬谉 讚诪谞讞讛. 讜讬"诇 讚讛专讗"砖 住讜讘专 讚讘转砖诇讜诪讬谉 讘诪讜爪"砖 诪转驻诇诇 讞诇讜转 砖诐 诪谞讞讛, 讜注"讻 诪讜讻讬讞 讛专讗"砖 讚诪讛讗 砖讗讬谉 诪转驻诇诇 讘谞讜住讞 转驻诇转 诪谞讞讛 砖诇 砖讘转 诪讜讻讞 砖讗注"驻 砖讙讚专 讞诇讜转 讛转驻诇讛 讚转砖诇讜诪讬谉 讛讜讗 讛转驻诇讛 砖讞讬住专讛 讚讛讬讬谞讜 诪谞讞讛 砖诇 砖讘转, 诪"诪 谞讜住讞 讜诪讟讘注 讛转驻诇讛 讗讝讬诇 讘转专 讝诪谉 讗诪讬专转讛, 讜诪讻讬讜谉 砖注讘专 讬讜诐 讛砖讘转 砖讜讘 讗讬谞讜 诪讝讻讬专 砖诇 砖讘转 讘转驻诇讛. 讜诇驻讬"讝 讛讜讗 讛讚讬谉 讻砖讛转讞讬诇 住注讜讚转讜 讘砖讘转 讜诇讗 讘讬专讱 注讚 诪讜爪"砖 讚讗讬谞讜 诪讝讻讬专 讘讘专讻讛诪"讝 诪注讬谉 讛诪讗讜专注 讚砖讘转, 讜讗注"驻 讚讛讝讻专转 诪注讬谉 讛诪讗讜专注 讚砖讘转 讛讜讬 讞诇拽 诪诪讟讘注 砖诇 讘专讻转 讛诪讝讜谉 讚砖讘转 诪"诪 讛讝讻专转 诪注讬谉 讛诪讗讜专注 转诇讜讬讛 讘讝诪谉 讗诪讬专转讛. 讜注"讝 讞讜诇拽 讛转砖讜讘讛 讛讗砖讻谞讝讬转 讚住讜讘专 砖讗讬谉 诇讚诪讜转 讚讬谉 转砖诇讜诪讬谉 讘转驻诇讛 诇讘专讻转 讛诪讝讜谉, 讚讘转砖诇讜诪讬 转驻诇讛 诪转驻诇诇 讞驻爪讗 砖诇 转驻诇转 讗讜转讜 讛讝诪谉 驻注诪讬讬诐, 讚讛讬讬谞讜 砖诪转驻诇诇 驻注诪讬讬诐 注专讘讬转 砖诇 讞讜诇 讜注讜诇讛 诇转砖诇讜诪讬谉 讚诪谞讞讛 砖诇 砖讘转, 讜诪讻讬讜谉 砖讬住讜讚 讞诇讜转 讛转驻诇讛 讛讜讬讗 转驻诇讛 砖诇 讞讜诇 讗讬谉 诪讝讻讬专 讘讛 砖诇 砖讘转. 诪砖讗"讻 讘讘专讻转 讛诪讝讜谉 讚讞诇讜转 砖诐 讘专讛诪"讝 转诇讜讬讛 讘住注讜讚讛, 讚住注讜讚转 砖讘转 诪讞讬讬讘转 讘专讻转 讛诪讝讜谉 讚砖讘转 讜讗注"驻 砖谞诪砖讻转 讛住注讜讚讛 讗讞专讬 诇讬诇讛 讗讜诪专 讘讛 专爪讛 讜诪讝讻讬专 砖讘转, 讚讛讗 诪讘专讱 讞驻爪讗 砖诇 讘专讻讛诪"讝 讚砖讘转.
讚.
讘讬讗讜专 讛诪讞诇讜拽转 讘讬谉 讛专"讬 讜讞讻诪讬 驻专讜讘讬谞爪"讗
讜注讜讚 谞专讗讛 诇讜诪专 讘讘讬讗讜专 讛诪讞诇讜拽转 讘讬谉 专讘讬谞讜 讬讛讜讚讛 讜讞讻诪讬 驻专讜讘讬谞爪"讗 讚转专讜讜讬讬讛讜 住"诇 砖讗诐 诇讗 讛讝讻讬专 讬注诇讛 讜讬讘讜讗 讬爪讗 讬讚"讞 转驻诇讛, 讜拽讬讬诐 注爪诐 讛讞驻爪讗 砖诇 转驻诇讛 讗诇讗 讚讞诇 讞住专讜谉 讘拽讬讜诐 讛转驻诇讛 砖诇讗 拽讬讬诐 诪爪讜转 转驻诇讛 讘砖诇讬诪讜转讛, 讜讞讬讬讘 讘转砖诇讜诪讬谉 诪讞诪转 讞住专讜谉 讝讛. 讜讞讻诪讬 驻专讜讘讬谞爪"讗 住讜讘专讬诐 砖讗注"驻 砖讘诪讜爪讗讬 专"讞 讗讬谞讜 诪讝讻讬专 讬注诇讛 讜讬讘讜讗 诪"诪 讞讬讬讘 诇讛转驻诇诇 转砖诇讜诪讬谉 讘诪讜爪讗讬 专"讞 讻讚讬 诇讛砖诇讬诐 诪爪讜转 转驻诇讛 诇讛转驻诇诇 转驻诇讛 讘砖诇讬诪讜转讛 讻讚讬谞讛. 诪砖讗"讻 专讘讬谞讜 讬讛讜讚讛 住讜讘专 讚爪专讬讱 诇讛砖诇讬诐 讗转 注爪诐 讛讚讘专 砖讞讬住专, 讜讞讜讘转 讛转砖诇讜诪讬谉 讞诇 注诇讬讜 诇讛砖诇讬诐 讗转 讛拽讬讜诐 讛诪讬讜讞讚 砖诇 讗讝讻专转 诪注讬谉 讛诪讗讜专注 讘转驻诇讛, 讜诪讻讬讜谉 砖讘诇讬诇讛 讗讬 讗驻砖专 诇讛砖诇讬诐 讞住专讜谉 讝讛 讗讬谞讜 讞讜讝专 讜诪转驻诇诇24.
讘专诐 诇驻讬"讝 爪"注 拽爪转 讘讚讘专讬 讛讙专"讞 讝爪"诇 讚住"诇 讚讘砖讻讞 讬注诇讛 讜讬讘讜讗 讞讜讝专 讜诪转驻诇诇 转驻诇转 谞讚讘讛 讻讚讬 诇讛砖诇讬诐 讛拽讬讜诐 讚讛讝讻专转 诪注讬谉 讛诪讗讜专注 讘转驻诇讛, 讚讛专讬 诇驻讬 专讘讬谞讜 讬讛讜讚讛 讛讟注诐 砖讞讜讝专 讜诪转驻诇诇 讛讜讗 讘讻讚讬 诇讛砖诇讬诐 讛讞住专讜谉 讛诪住讜讬诐 讘转驻诇转讜 讛专讗砖讜谞讛 砖讛转驻诇诇讛 砖诇讗 讻讚讬谞讛 讘砖诇讬诪讜转讛, 讜诇讻讗讜专讛 诇驻讬"讝 讗讝讻专转 诪注讬谉 讛诪讗讜专注 讛讜讬 讚讬谉 讘拽讬讜诐 诪爪讜转 转驻诇转 讞讜讘讛 讘砖诇讬诪讜转讛 讜讗"讻 讗讬 讗驻砖专 诇讛砖诇讬诐 讛讞住专讜谉 讘转驻诇转 讞讜讘讛 注"讬 转驻诇转 谞讚讘讛, 讚转驻诇转 谞讚讘讛 讛讜讬讗 讞驻爪讗 砖诇 转驻诇讛 讘驻谞讬 注爪诪讛 讜讗讬谞讛 诪砖诇讬诪讛 讞住专讜谉 讘讙讜驻讛 砖诇 转驻诇转 讛讞讜讘讛. 讗诪谞诐 诪讘讜讗专 诇讛讚讬讗 讘诇砖讜谉 专讘讬谞讜 讬讜谞讛 讚诇砖讬讟转 讞讻诪讬 驻专讜讘讬谞爪"讗 讛讟注诐 讚诪转驻诇诇 注专讘讬转 砖转讬讬诐 讛讜讗 诪砖讜诐 讚讻砖砖讻讞 讬注诇讛 讜讬讘讜讗 谞讞砖讘 讻讗讬诇讜 诇讗 讛转驻诇诇 讻诇诇. 讜诪砖诪注 讚诇专讘讬谞讜 讬讛讜讚讛 讻砖讛转驻诇诇 讜砖讻讞 讬注诇讛 讜讬讘讜讗 拽讬讬诐 注爪诐 讛讞驻爪讗 砖诇 转驻诇讛 讜专拽 讞讬住专 拽讬讜诐 讘驻"注 砖诇 讗讝讻专转 诪注讬谉 讛诪讗讜专注 讘转驻诇讛, 讜诇驻讬"讝 讬"诇 讚砖驻讬专 讬讻讜诇 诇拽讬讬诐 拽讬讜诐 讛讝讻专转 诪注讬谉 讛诪讗讜专注 讘转驻诇讛 讗祝 注"讬 转驻诇转 谞讚讘讛, 讜讻讚讘专讬 讛讙专"讞 讝爪"诇.
注"讻 注谞讬谉 讗讝讻专转 讬注诇讛 讜讬讘讜讗
讘注谞讬谉 转驻诇转 诪谞讞讛
讙诪'. 讜讝"诇 讜讗讬讝讜 讛讬讗 诪谞讞讛 讙讚讜诇讛 诪砖砖 砖注讜转 讜诪讞爪讛 讜诇诪注诇讛 注讻"诇.
讗.
讙讚专 讚讬谉 讞爪讜转 讜诪讞爪讛
注讬讬谉 讘专砖"讬 (讚"讛 诪谞讞讛 讙讚讜诇讛) 讜讝"诇 讗诐 讘讗 诇讛拽讚讬诐 转诪讬讚 砖诇 讘讬谉 讛注专讘讬诐 讗讬谞讜 讬讻讜诇 诇讛拽讚讬诪讜 拽讜讚诐 砖砖 讜诪讞爪讛 讚讘讬谉 讛注专讘讬诐 讻转讬讘 讘讬讛 诪讻讬 讬谞讟讜 爪诇诇讬 注专讘 诪砖讛讞诪讛 谞讜讟讛 诇诪注专讘 讚讛讬讬谞讜 诪砖砖 讜诪讞爪讛 讜诇诪注诇讛 讚讗诪专 诪专 讞爪讬 砖砖 讜讞爪讬 砖讘注 讞诪讛 注讜诪讚转 讘专讗砖 讻诇 讗讚诐 讘讗诪爪注 讛专拽讬注 注讻"诇. 讜诪驻砖讟讜转 诇砖讜谉 专砖"讬 诪砖诪注 讚讝诪谉 诪谞讞讛 讙讚讜诇讛 诪砖砖 讜诪讞爪讛 讛讜讬 诪讛"转, 讚诪砖砖 讜诪讞爪讛 讛讜讬 讘讬谉 讛注专讘讬诐.
讜讛谞讛 讘注讬拽专 讛讚讬谉 讚讝诪谉 转驻诇转 诪谞讞讛 谞拽讘注 讘讞爪讜转 讜诪讞爪讛 讜诇讗 讘讞爪讜转 诪诪砖, 讗讬转讗 讘讬讜诪讗 (讚祝 讻讞.): "讗诇讗 讗诪专 专讘讗 专讘 讬讜住祝, 讛讗 拽讗 拽砖讬讗 诇讬讛, 讚转谞谉 讞诇 注专讘 驻住讞 诇讛讬讜转 讘注专讘 砖讘转 谞砖讞讟 讘砖砖 讜诪讞爪讛 讜拽专讘 讘砖讘注 讜诪讞爪讛, 讜谞砖讞讟讬讛 诪讻讬 诪砖讞专讬 讻讜转诇讬", 讜驻讬专砖 专砖"讬 (讚"讛 讞诇 诇讛讬讜转 讘注专讘 砖讘转) 讜讝"诇 讛讜爪专讱 诇诪讛专 转诪讬讚 砖诇 讘讬谉 讛注专讘讬诐 讘讻诇 讬讻讜诇转 诇驻讬 砖驻住讞讬诐 谞砖讞讟讜 讗讞专讬讜 讜爪专讬讱 诇爪诇讜转谉 诪讘注讜讚 讬讜诐, 讜讗诪专讬谞谉 讛转诐 诪讜拽诪讬谞谉 诇讬讛 讗讚讬谞讬讛 诪讻讬 讬谞讟讜 爪诇诇讬 注专讘 讜拽转谞讬 谞砖讞讟 讛转诪讬讚 诪砖砖 讜诪讞爪讛, 讜讗讬 诪讻讬 诪砖讞专讬 讻讜转诇讬 诪讬拽专讬 讘讬谉 讛注专讘讬诐 谞砖讞讟讬讛 诪讻讬 诪砖讞专讬 讚讛讬讬谞讜 诪转讞讬诇转 砖讘注, 注讻"诇. 讜诪诪砖讬讻讛 讛讙诪专讗 "诪讗讬 拽讜砖讬讗, 讜讚讬诇诪讗 讻讜转诇讬 讚讘讬转 讛诪拽讚砖 讘砖砖 讜诪讞爪讛 诪砖讞专讬 诪砖讜诐 讚诇讗 诪讻讜讜谞讬 讟讜讘讗, 讗讬 谞诪讬 砖讗谞讬 讗讘专讛诐 讚讗讬爪讟讙谞讬谞讜转 讙讚讜诇讛 讛讬转讛 讘诇讘讜", 讜驻专砖"讬 (讚"讛 讚诇讗 诪讻讜讜谞讬) "诇讗 讛讬讜 讝拽讜驻讬诐 讘爪诪爪讜诐, 讜诇驻讬 砖讛讞讜诪讛 讛讬转讛 专讞讘讛 诪诇诪讟讛 讜讛讜诇讻转 讜诪转拽爪专转 讜注讜诇讛, 讜诇驻讬讻讱 讗讬谉 讞讜讚讜 砖诇 砖驻转 注讜讘讬讜 诇诪注诇讛 诪讬爪诇 注诇 讝拽讬驻转讜 诇讛砖讞讬专讜 注讚 砖转讬诪砖讱 讞诪讛 诇诪注专讘". 讜诇讻讗讜专讛 诪讘讜讗专 讘讙诪专讗 讚注讬拽专 讝诪谉 砖讞讬讟转 讛转诪讬讚 诪讚讗讜专讬讬转讗 讛讜讗 诪讞爪讜转 诪诪砖, 讜讛讗 讚讘驻讜注诇 讝诪谉 讛拽专讘转讛 讛讜讗 诪砖砖 讜诪讞爪讛 讛讜讗 诪讚专讘谞谉 诪讻讬讜谉 讚讻转诇讬 讛诪拽讚砖 诇讗 诪讻讜讜谞讬, 讜讗讬讻讗 诇诪讬讞砖 砖诪讗 诪讞诪转 注讬拽讜诐 讻讜转诇讬 讘讬转 讛诪拽讚砖 诇讗 讬讻讜讜谞讜 讛讝诪谉 讘讚拽讚讜拽. 讜讻诪讘讜讗专 讘讙诪' 讚诪砖讜诐 讛讻讬 讛转驻诇诇 讗讘专讛诐 讗讘讬谞讜 转驻诇转讜 诪讞爪讜转 讻讬讜谉 砖讗讬爪讟讙谞讬谞讜转 讙讚讜诇讛 讛讬转讛 讘讜 砖讬讚注 诇讻讜讜谉 讘讚讬讜拽 讝诪谉 讞爪讜转, 讜诪砖讜诐 讛讻讬 讗讜拽诪讛 讗讘专讛诐 诇讝诪谉 讛转驻诇讛 讗注讬拽专 讝诪谉 诪谉 讛转讜专讛 砖讛讜讗 诪砖注转 讞爪讜转 诪诪砖 讚讛讬讬谞讜 讘转讞讬诇转 砖注讛 砖讘讬注讬转, 讜诇讗 讘砖砖 讜诪讞爪讛. 讜讛谞讛 注讬讬谉 讘讙诪' 驻住讞讬诐 (讚祝 讛.) 讚诪讘讜讗专 讚专讘讗 住讜讘专 砖讞诪抓 讗住讜专 诪砖砖 砖注讜转 诇诪注诇讛 诪讞诪转 讛讗讬住讜专 讚诇讗 转砖讞讟 注诇 讞诪抓 讚诐 讝讘讞讬. 讜驻专砖"讬 (讚"讛 诇讗 转砖讞讟) 讜讝"诇 讜砖讞讬讟转 驻住讞 讝诪谞讛 诪转讞诇转 砖讘注 砖讛讜讗 讘讬谉 讛注专讘讬诐 砖讻讘专 谞讜讟讛 讞诪讛 诇爪讚 砖拽讬注转讛 讜讛讻讬 讗诪专讬谞谉 讘驻' 讗诪专 诇讛诐 讛诪诪讜谞讜讛 爪诇讜转讬讛 讚讗讘专讛诐 诪讻讬 诪砖讞专讬 讻讜转诇讬 讚讛讬讬谞讜 诪讞爪讜转 讜讗讬诇讱 讜讙诪专讬谞谉 诪讬谞讬讛 讚砖讞讬讟转 讛转诪讬讚 诪转讞诇转 砖讘注 讜拽砖讬讗 诇谉 讛转诐 诪转谞讬' 讚转诪讬讚 谞砖讞讟 讘砖砖 砖注讜转 讜诪讞爪讛, 讜诪砖谞讬 诇谉 砖讗谞讬 讻讜转诇讬 讘讬转 讛诪拽讚砖 讚诇讗 诪讬讻讜讜谞讬 专讞讘讬谉 转讞转讬讛谉 诪讗讚 讜诇讗 诪砖转讞专讬 注讚 砖砖 讜诪讞爪讛 注讻"诇. 讜诪砖诪注 砖诪讛"转 讝诪谉 讛转诪讬讚 讛讜讗 诪砖砖 砖注讜转 讜诇诪注诇讛 讜诪砖讜"讛 讗讬住讜专 讞诪抓 讞诇 讘砖砖 砖注讜转 讜诪注诇讛, 讜讛讚讬谉 砖讗讬谉 讛转诪讬讚 谞砖讞讟 注讚 砖砖 讜诪讞爪讛 讛讜讗 讚讬谉 诪讚专讘谞谉 诪砖讜诐 讚讻讜转诇讬 讛诪拽讚砖 诇讗 诪讬讻讜讜谞讬.
讗诪谞诐 注讬讬谉 讘专诪讘"诐 (驻"讗 诪讛诇' 转诪讬讚讬谉 讜诪讜住驻讬谉 讛诇' 讗' - 讘') 砖讻转讘 讜讝"诇 诪爪讜转 注砖讛 诇讛拽专讬讘 砖谞讬 讻讘砖讬诐 注讜诇讜转 讘讻诇 讬讜诐, 讜讛诐 讛谞拽专讗讬诐 转诪讬讚讬谉 讗讞讚 讘讘拽专 讜讗讞讚 讘讬谉 讛注专讘讬诐 讜讻讜', 讜讗讬诪转讬 讝诪谉 砖讞讬讟转谉, 砖诇 讘拽专 砖讜讞讟讬谉 讗讜转讜 拽讜讚诐 砖转注诇讛 讛讞诪讛 讜讻讜', 转诪讬讚 砖诇 讘讬谉 讛注专讘讬诐 砖讜讞讟讬谉 讗讜转讜 诪砖讬讗专讬讱 讛爪诇 讜讬专讗讛 诇讻诇 砖讛讗专讬讱, 讜讛讜讗 诪砖砖 讜诪讞爪讛 讜诪注诇讛 注讚 住讜祝 讛讬讜诐, 讜诇讗 讛讬讜 砖讜讞讟讬谉 讗讜转讜 讘讻诇 讬讜诐 讗诇讗 讘砖诪讜谞讛 砖注讜转 讜诪讞爪讛 讜拽专讘 讘转砖注讛 讜诪讞爪讛, 讜诇诪讛 诪讗讞专讬谉 讗讜转讜 砖转讬 砖注讜转 讗讞专 转讞讬诇转 讝诪谉 砖讞讬讟转讜 诪驻谞讬 讛拽专讘谞讜转 砖诇 讬讞讬讚讬诐 讗讜 砖诇 爪讘讜专, 诇驻讬 砖讗住讜专 诇讛拽专讬讘 拽专讘谉 讻诇诇 拽讜讚诐 转诪讬讚 砖诇 砖讞专 讜诇讗 砖讜讞讟讬谉 拽专讘谉 讗讞专 转诪讬讚 砖诇 讘讬谉 讛注专讘讬诐, 讞讜抓 诪拽专讘谉 驻住讞 诇讘讚讜 砖讗讬 讗驻砖专 砖讬拽专讬讘讜 讻诇 讬砖专讗诇 驻住讞讬讛谉 讘砖转讬 砖注讜转 注讻"诇. 讜诪诇砖讜谉 讛专诪讘"诐 诪砖诪注 讚讞爪讜转 讜诪讞爪讛 讛讜讬 讚讬谞讗 讚讗讜专讬讬转讗, 讜讻讚讞讝讬谞谉 讚讛砖讜讛 讝诪谉 转诪讬讚 砖诇 砖讞专 诇转诪讬讚 砖诇 讘讬谉 讛注专讘讬诐 讜讻诇诇 诇讝诪谞讬诐 讗诇讜 讘注讬拽专 讝诪谉 诪爪讜转 注砖讛 讚讛拽专讘转 转诪讬讚讬谉 诪谉 讛转讜专讛, 讜诪砖诪注 诪讚讘专讬讜 讚讝诪谉 讚砖砖 讜诪讞爪讛 诪讚讗讜专讬讬转讗 讛讜讗, 讜讻诪讜 砖讝诪谉 转诪讬讚 砖诇 砖讞专 诪讛"转, 讛讜讗 讛讚讬谉 讚讝诪谉 砖砖 讜诪讞爪讛 讛讗诪讜专 诇讙讘讬 转诪讬讚 砖诇 讘讬谉 讛注专讘讬诐 谞诪讬 讞诇 诪谉 讛转讜专讛.
讜谞专讗讛 诇驻专砖 讘讻讜讜谞转 讛专诪讘"诐 (驻"讗 诪讛诇' 转诪讬讚讬诐 讜诪讜住驻讬诐 讛"讗) 砖讻转讘 讚讝诪谉 转诪讬讚 砖诇 讘讬谉 讛注专讘讬诐 诪砖砖 讜诪讞爪讛 讚讝讛讜 讝诪谉 砖讬讗专讬讱 讛爪诇 讜讬专讗讛 诇讻诇 砖讛讗专讬讱, 讚讝诪谉 砖讞讬讟转 讛转诪讬讚 讛讜讗 诪砖讬讜讜讚注 诇讻诇 砖讛讜讗 讻讘专 讗讞专讬 讞爪讜转 讜讝讛讜 讘讞爪讜转 讜诪讞爪讛. 讜诇讝讛 谞转讻讜讬谉 讛专诪讘"诐 讻砖讻转讘 诪砖讬讗专讬讱 讛爪诇 讜讬专讗讛 诇讻诇 砖讛讗专讬讱, 讜诪砖诪注 砖讛专诪讘"诐 住讜讘专 讚讬砖 讚讬谉 诪讛"转 讚讝诪谉 砖讞讬讟转 转诪讬讚 砖诇 讘讬谉 讛注专讘讬转 讛讜讗 讘讝诪谉 砖讻讘专 讬讚讜注 诇讻诇 砖讛讗专讬讱 讛爪诇, 讚讛讬讬谞讜 砖讬讚讜注 诇讻诇 砖讛讜讗 讗讞专讬 讞爪讜转 讜讻诇 讝诪谉 砖讬砖 讘讗谞砖讬诐 住驻拽 讘讚讘专 讗住讜专 诪讛"转 诇砖讞讜讟 讗转 讛转诪讬讚 讜诇讻谉 驻住拽 砖讝诪谞讛 诪讛"转 讘砖砖 讜诪讞爪讛.
讗讱 爪专讬讱 注讬讜谉 讘砖讬讟转 讛专诪讘"诐 讜讘专砖"讬 讘住讜讙讬讬谉, 讚诇讻讗讜专讛 诪讘讜讗专 诇讛讚讬讗 诪讛住讜讙讬讗 讘讬讜诪讗 讚讞爪讜转 讜诪讞爪讛 讛讜讬 讝诪谉 讛转诪讬讚 诪讙讝讬专讛 讚专讘谞谉 诪讞砖砖 砖诪讗 讬讟注讜, 讜讗讬诇讜 诪讚讗讜专讬讬转讗 讝诪谉 讛转诪讬讚 讛讜讬 诪讞爪讜转. 讜讘讗诪转 讚讻讘专 讛拽砖讛 讻谉 讛讙专注拽"讗 讝爪"诇 讘讙诇讬讜谉 讛砖"住 专讬砖 驻专拽 转诪讬讚 谞砖讞讟 注诇 诪讛 砖讻转讘 专砖"讬 砖诐 (讚"讛 讗诇讗) 讜讝"诇 讚诪讚讗讜专讬讬转讗 讻诇 砖砖 砖注讜转 讗讞专讜谞讜转 讻砖讬专讜转 讚讛讬讬谞讜 诪讻讬 讬谞讟讜 爪诇诇讬 注专讘 讚讛讬讬谞讜 诪讞爪讬 砖讘注 讜讗讬诇讱 砖讛讞诪讛 谞讜讟讛 诇诪注专讘 讜讛爪诇 诇诪讝专讞 讻砖讗讚诐 注讜诪讚 讻谞讙讚 讛讞诪讛 爪诇讜 谞讜讟讛 诇诪讝专讞 讞爪讬 砖砖 讜讞爪讬 砖讘注 讛讬讗 注讜诪讚转 讘讗诪爪注 讛专拽讬注 讜讗讬谉 爪诇 谞讜讟讛 讗诇讗 爪诇 讻诇 讗讚诐 转讞转讬讜 注讻"诇. 讜讛拽砖讛 砖诐 讘讙诇讬讜谉 讛砖"住 讚讛讗 讘讙诪' 讬讜诪讗 诪讘讜讗专 诇讛讚讬讗 讚讝讛讜 专拽 讚讬谞讗 讚专讘谞谉 诪砖讜诐 讻转诇讬 讛诪拽讚砖 讛诪注讜拽诪讬谉, 讗讘诇 诪讚讗讜专讬讬转讗 讝诪谉 讛转诪讬讚 讛讜讬 诪砖砖 讜诪注诇讛, 讜爪"注 讘讚注转 专砖"讬 讜讛专诪讘"诐 砖诪讚讘专讬讛诐 诪讘讜讗专 讚讝诪谉 讛转诪讬讚 诪讚讗讜专讬讬转讗 讛讜讗 诪砖砖 讜诪讞爪讛.
讜讛谞讛 讬砖 诇讞拽讜专 讘讙讚专 转拽谞转 讛讞讻诪讬诐 讚诪拽专讬讘讬谉 讛转诪讬讚 讘砖砖 讜诪讞爪讛 诪讟注诐 讻转诇讬 讛诪拽讚砖, 讛讗诐 转拽谞讜 砖诪讚专讘谞谉 讝诪谉 讞爪讜转 讙讜驻讬讛 诪转讞讬诇 诪砖砖 讜诪讞爪讛, 讜讛转拽谞讛 讛讜讬讗 讛讙讚专讛 讘讞爪讜转 讙讜驻讗. 讗讜"讚 讚专讘谞谉 转讬拽谞讜 讚讬谉 讘驻谞讬 注爪诪讜 砖诪讜住讬驻讬诐 讞爪讬 砖注讛 注诇 讞爪讜转. 讜谞驻拽讗 诪讬谞讛 诇注谞讬谉 诪讬 砖讛转驻诇诇 讘讚讬注讘讚 诪谞讞讛 讘讗讜转讛 讞爪讬 砖注讛 砖讘讬谉 讞爪讜转 诇砖砖 讜诪讞爪讛, 讛讗诐 爪专讬讱 诇讛转驻诇诇 注讜讚 驻注诐 讗讜 诇讗. 讚讗讬 诪讚专讘谞谉 讞爪讜转 讗讬谞讜 诪转讞讬诇 讗诇讗 诪砖砖 讜诪讞爪讛, 讚讛转拽谞讛 讚专讘谞谉 砖诪拽专讬讘讬谉 讛转诪讬讚 讘砖砖 讜诪讞爪讛 讛讜讬讗 讛讙讚专讛 讘注爪诐 讛讝诪谉 讚讞爪讜转 讗诐 讻谉 讚讬讬谞讬谞谉 诇讬讛 讻诪转驻诇诇 诇驻谞讬 讞爪讜转, 讜拽讜讚诐 讝诪谞讜 讗讬谉 转驻诇转讜 转驻诇讛. 讗讘诇 讗诐 讛讞爪讬 砖注讛 讛讜讬 转讜住驻转 讘驻谞讬 注爪诪讛 讗祝 讚诇讻转讞讬诇讛 讗讬谉 诇讛转驻诇诇 注讚 讗讞专讬 讛讞爪讬 砖注讛, 讗讘诇 诪讻诇 诪拽讜诐 讗讬谉 讝讛 诪注讻讘 讘讚讬注讘讚 砖讛专讬 讛诪讞讬讬讘 讚讞爪讜转 讞诇 讘砖砖25. 讜讛谞讛 讛诪讗讬专讬 (讘专讻讜转 讚祝 讻讜. 讚"讛 谞讞诇拽讜 讘讙诪') 讻转讘 砖讬讻讜诇 诇讛转驻诇诇 砖讞专讬转 注讚 砖砖 讜诪讞爪讛. 讜讞讝讬谞谉 讚住"诇 讚讛诪讞讬讬讘 砖诇 诪谞讞讛 讞诇 讘砖砖 讜诪讞爪讛, 讚讗诐 讛讝诪谉 讚砖砖 讜诪讞爪讛 讛讜讬 专拽 讙讝讬专讛 诪讚专讘谞谉 讘驻谞讬 注爪诪讛 诇讛讜住讬祝 讞爪讬 砖注讛, 讗"讻 讛专讬 讛诪讞讬讬讘 砖诇 诪谞讞讛 讞诇 讻讘专 讘砖砖 讜讗讬讱 讗驻砖专 诇讛转驻诇诇 转驻诇转 砖讞专讬转 诇讗讞专 砖砖 注讚 砖砖 讜诪讞爪讛. 讜注诇 讻专讞讱 爪"诇 讚住"诇 诇诪讗讬专讬 讚讛专讘谞谉 拽讘注讜 砖讝诪谉 讞爪讜转 讞诇 讘砖砖 讜诪讞爪讛 讜诇驻谞讬 砖砖 讜诪讞爪讛 诇讬讻讗 诪讞讬讬讘 砖诇 诪谞讞讛 讻诇诇, 讚讞诇讜转 砖诐 讞爪讜转 讞诇 诪讚专讘谞谉 讘砖砖 讜诪讞爪讛, 讜诪砖讜"讛 砖驻讬专 诪转驻诇诇 砖讞专讬转 注讚 砖砖 讜诪讞爪讛. 讜讬转讻谉 注讜讚 谞驻拽讗 诪讬谞讛 讘讝讛 诇注谞讬谉 诪讞诇讜拽转 讛驻讜住拽讬诐26 讗讬 讛讞爪讬 砖注讛 讛讜讬 诇驻讬 砖注讜转 讝诪谞讬讜转 讗讜 诇驻讬 砖注讜转 砖讜讜转, 讚讗讬 砖砖 讜诪讞爪讛 讛讜讬 讚讬谉 讘讞爪讜转 驻砖讬讟讗 讚爪"诇 砖砖 讜诪讞爪讛 砖注讜转 讝诪谞讬讜转 讚讻诇 讛讝诪谞讬诐 讛讜讬 讝诪谞讬讜转, 讗讘诇 讗讬 讛讜讬 专拽 讙讝讬专讛 砖诇 讛讜住驻转 讞爪讬 砖注讛 讗驻砖专 诇讜诪专 讚讘注谞讬谉 专拽 讞爪讬 砖注讛 诪砖注讜转 专讙讬诇讜转.
讜讬转讻谉 讚讝讜讛讬 讻讜讜谞转 专砖"讬 (讘讬讜诪讗 讻讞: 讜讘驻住讞讬诐 讛 讗) 讚讗祝 讚讛讜讬 专拽 转拽谞转 讞讻诪讬诐, 诪讻诇 诪拽讜诐 讗讬谉 讝讛 讙讝讬专转 讞讻诪讬诐 讘驻谞讬 注爪诪讛 诇讛讜住讬祝 注讜讚 讞爪讬 砖注讛 讗讞专 讞爪讜转 讻讚讬 砖诇讗 讬讟注讜, 讗诇讗 讚讛转拽谞讛 讞诇讛 讘讝诪谉 讞爪讜转 讙讜驻讗, 砖诪讚专讘谞谉 讞爪讜转 讗讬谞讜 诪转讞讬诇 注讚 砖砖 讜诪讞爪讛.
讘.
讙讚专 讚讬谉 讞爪讜转 讜诪讞爪讛 诇驻讬 讛专诪讘"诐
讜讛谞讛 注讬讬谉 讘专诪讘"诐 (驻"讗 诪讛诇' 讞诪抓 讜诪爪讛 讛"讞) 砖讻转讘 讜讝"诇 讗住讜专 诇讗讻讜诇 讞诪抓 讘讬讜诐 讗专讘注讛 注砖专 诪讞爪讜转 讛讬讜诐 讜诇诪注诇讛 砖讛讜讗 诪转讞诇转 砖注转 砖讘讬注讬转 讘讬讜诐 讜讻诇 讛讗讜讻诇 讘讝诪谉 讛讝讛 诇讜拽讛 诪谉 讛转讜专讛 砖谞讗诪专 (讚讘专讬诐 讟状讝:讙壮) 诇讗 转讗讻诇 注诇讬讜 讞诪抓 讻诇讜诪专 注诇 拽专讘谉 讛驻住讞 讻讱 诇诪讚讜 诪驻讬 讛砖诪讜注讛 讘驻讬专讜砖 讚讘专 讝讛 诇讗 转讗讻诇 讞诪抓 诪砖注讛 砖专讗讜讬讛 诇砖讞讬讟转 讛驻住讞 砖讛讜讗 讘讬谉 讛注专讘讬诐 讜讛讜讗 讞爪讬 讛讬讜诐 注讻"诇. 讜诪讘讜讗专 讘讚讘专讬 讛专诪讘"诐 讚讗讬住讜专 讞诪抓 诪转讞讬诇 讘转讞讬诇转 砖讘注 砖讛讜讗 讝诪谉 砖讞讬讟转 讛驻住讞, 讜爪"注 讚讗讬 讞爪讜转 讜诪讞爪讛 讛讜讬 讝诪谉 转诪讬讚 砖诇 讘讬谉 讛注专讘讬诐 讚讗讜专讬讬转讗, 讗诐 讻谉 诇注谞讬谉 讝诪谉 讗讬住讜专 讞诪抓 谞诪讬 讛讬讛 诪谉 讛讚讬谉 诇讜诪专 砖讗讬谉 讝诪谉 讗讬住讜专讜 讞诇 诪谉 讛转讜专讛 讗诇讗 诪砖砖 砖注讜转 讜诪讞爪讛, 讚讗讬谉 诪拽专讬讘讬诐 讛驻住讞 注讚 诇讗讞专 砖讞讬讟转 讛转诪讬讚 砖诇 讘讬谉 讛注专讘讬诐, 讜拽砖讛 诇诪讛 讻转讘 讛专诪讘"诐 讚讗讬住讜专 讞诪抓 讞诇 诪讞爪讜转 诪砖讜诐 砖讛讜讗 讝诪谉 砖讞讬讟转 讛驻住讞.
讜谞专讗讛 讚诇驻讬 讛专诪讘"诐 讝诪谉 讛诪讞讬讬讘 砖诇 拽专讘谉 驻住讞 讛讜讗 讞爪讜转, 讗讘诇 讝诪谉 讛讻砖专 讜拽讬讜诐 讛拽专讘转 讛拽专讘谉 讞诇 专拽 讗讞专讬 讞爪讜转 讜诪讞爪讛27. 讜讛专诪讘"诐 住讜讘专 砖讗讬住讜专 讞诪抓 转诇讜讬 讘讝诪谉 讛诪讞讬讬讘 砖诇 讛拽专讘谉 讚讛讬讬谞讜 讘讞爪讜转, 讜诇讗 讘砖注转 讛讻砖专 讛拽专讘转 讛拽专讘谉 砖讛讜讗 讘讞爪讜转 讜诪讞爪讛. 讚诇砖讬讟转 讛专诪讘"诐 讛讗讬住讜专 讚诇讗 转砖讞讟 注诇 讞诪抓 讚诐 讝讘讞讬 讞诇 讘讝诪谉 讛诪讞讬讬讘 讗转 讛拽专讘谉, 讜诇讗 讘讝诪谉 诪注砖讛 讛讘讗转 讛拽专讘谉, 讜诪砖讜"讛 诪讞爪讜转 讜讗讬诇讱 讞诇 讛讗讬住讜专. 讜讚讜讙诪讛 诇讝讛 讬砖 诇讛讘讬讗 诪砖讬讟转 讘谉 讘转讬专讗 (驻住讞讬诐 讬 讗) 讚驻住讞 砖砖讞讟讜 砖讞专讬转 讻砖专, 讜诪"诪 驻砖讬讟讗 讚诇讗 讬讞讜诇 讗讬住讜专 讞诪抓 讗驻讬诇讜 诇驻讬 讘谉 讘转讬专讗 注讚 诇讗讞专 讞爪讜转, 讚讛讗讬住讜专 讚讞诪抓 转诇讜讬 讘讝诪谉 讛诪讞讬讬讘 讚驻住讞 讜诇讗 讘讝诪谉 讛讻砖专 讛讘讗转 讛驻住讞, 讜讗祝 诇讘谉 讘转讬专讗 讚诪讻砖讬专 驻住讞 砖砖讞讟讜 砖讞专讬转 讛诪讞讬讬讘 讚驻住讞 讛讜讗 讘讞爪讜转 讜诪砖讜"讛 讗讬住讜专 讞诪抓 讞诇 讘讞爪讜转.
讗诪谞诐 注讬讬谉 讘专诪讘"诐 讘专讬砖 讛诇讻讜转 拽专讘谉 驻住讞 讜讝"诇 诪爪讜转 注砖讛 诇砖讞讜讟 讗转 讛驻住讞 讘讗专讘注讛 注砖专 诇讞讜讚砖 谞讬住谉 讗讞专 讞爪讜转 注讻"诇. 讜讻谉 注讬讬谉 砖诐 讘讛诇讻讛 讚' 砖讻转讘 讜讝"诇 砖讞讬讟转 讛驻住讞 讗讞专 讞爪讜转 讜讗诐 砖讞讟讜 拽讜讚诐 讞爪讜转 驻住讜诇 注讻"诇. 讜驻砖讟讜转 诇砖讜谉 讛专诪讘"诐 诪砖诪注 讚驻住讞 拽专讘 讘讞爪讜转 讜诇讗 讘讞爪讜转 讜诪讞爪讛, 讜爪"注 讚诇讻讗讜专讛 住讜转专 诇诪讛 砖讻转讘 讘讛诇讻讜转 转诪讬讚讬谉 讜诪讜住驻讬谉, 讜爪专讬讱 诇讚讞讜拽 讜诇驻专砖 讗转 讻讜讜谞转讜 讘诪砖"讻 讗讞专 讞爪讜转 讚讛讬讬谞讜 讘讞爪讜转 讜诪讞爪讛, 讜住诪讱 注诇 诪讛 砖讻转讘 讘讛诇讻讜转 转诪讬讚讬谉 讜诪讜住驻讬谉, 讚讗讬 诇讗讜 讛讻讬 讗驻讬诇讜 讗讬 谞讬诪讗 讚讞爪讬 砖注讛 讗讞专 讞爪讜转 讗讬谞讜 讗诇讗 诪讚专讘谞谉, 诪讻诇 诪拽讜诐 讛讬讛 诇讜 诇讛专诪讘"诐 诇讛讝讻讬专讜, 讜爪专讬讱 注讬讜谉 (讜注讬讬谉 讘驻专讬 诪讙讚讬诐 讗讜"讞 住讬' 专诇"讙)28.
讜讛谞讛 讻转讘 讛专诪讘"诐 (驻"讙 诪讛诇' 转驻诇讛 讛"讘) 讜讝"诇 讻讘专 讗诪专谞讜 砖转驻诇转 讛诪谞讞讛 讻谞讙讚 转诪讬讚 砖诇 讘讬谉 讛注专讘讬诐 转拽谞讜 讝诪谞讛, 讜诇驻讬 砖讛讬讛 转诪讬讚 拽专讘 讘讻诇 讬讜诐 讘转砖注 砖注讜转 讜诪讞爪讛 转拽谞讜 讝诪谞讛 转砖注 砖注讜转 讜诪讞爪讛 讜讛讬讗 讛谞拽专讗转 诪谞讞讛 拽讟谞讛 讜诇驻讬 砖讘注专讘 讛驻住讞 砖讞诇 诇讛讬讜转 讘注专讘 砖讘转 讛讬讜 砖讜讞讟讬谉 讗转 讛转诪讬讚 讘砖砖 砖注讜转 讜诪讞爪讛 讗诪专讜 砖讛诪转驻诇诇 诪讗讞专 砖砖 砖注讜转 讜诪讞爪讛 讬爪讗 讜诪砖讛讙讬注 讝诪谉 讞讜讘讛 讜讝讛 讛讬讗 讛谞拽专讗转 诪谞讞讛 讙讚讜诇讛 注讻"诇.
讜注讬讬谉 讘讻住祝 诪砖谞讛 (砖诐) 讚诪拽讜专 讚讘专讬 讛专诪讘"诐 讛讜讗 诪讛讘专讬讬转讗 讘讘专讻讜转 (讚祝 讻讜:) 讗讬讝讜 诪谞讞讛 讙讚讜诇讛 诪砖砖 砖注讜转 讜诪讞爪讛 讜诇诪注诇讛 讜讗讬 讝讜 讛讬讗 诪谞讞讛 拽讟谞讛 诪讟' 砖注讜转 讜诪讞爪讛 讜诇诪注诇讛, 讜讻转讘 砖诐 讛讻住"诪 讜讝"诇 讜诪驻专砖 专讘谞讜 讚讛讬讬谞讜 讟注诪讗 讻讚转谞谉 驻"讛 讚驻住讞讬诐 转诪讬讚 谞砖讞讟 讘讞' 讜诪讞爪讛 讜拽专讘 讘讟' 讜诪讞爪讛 讘注专讘 驻住讞 谞砖讞讟 讘讝' 讜诪讞爪讛 讜拽专讘 讘讟' 讜诪讞爪讛 讞诇 注专讘 驻住讞 诇讛讬讜转 讘注专讘 砖讘转 谞砖讞讟 讘砖砖 讜诪讞爪讛 讜讛驻住讞 讗讞专讬讜 注讻"诇. 讜谞专讗讛 讚住"诇 讚转驻诇转 诪谞讞讛 讛讬讗 讘砖砖 讜诪讞爪讛 砖讛讬讗 讻谞讙讚 讝诪谉 讛讘讗转 拽专讘谉 转诪讬讚 砖诇 讘讬谉 讛注专讘讬诐 讘砖砖 讜诪讞爪讛, 诪砖讗"讻 讗讬住讜专 讞诪抓 讚诇讗 转砖讞讟 注诇 讞诪抓 讚诐 讝讘讞讬 转诇讜讬 讘讝诪谉 讛诪讞讬讬讘 砖诇 讛拽专讘谉 讘讞爪讜转, 讜诪砖讜"讛 讗诐 讛转驻诇诇 诪谞讞讛 诇讗讞专 砖砖 砖注讜转 诪拽讜讚诐 诇砖砖 讜诪讞爪讛 诇讗 讬爪讗 讬讚"讞.
讙.
砖讬讟转 讛专诪讘"诐 讘讬住讜讚 讚讬谉 诪谞讞讛 讙讚讜诇讛 讜诪谞讞讛 拽讟谞讛
讻转讘 讛专诪讘"诐 (驻"讙 诪讛诇' 转驻诇讛 讛诇' 讬"讘 - 讬"讙) 讜讝"诇 讻讘专 讗诪专谞讜 砖转驻诇转 诪谞讞讛 讻谞讙讚 转诪讬讚 砖诇 讘讬谉 讛注专讘讬诐 转拽谞讜 讝诪谞讛, 讜诇驻讬 砖讛讬讛 讛转诪讬讚 拽专讘 讘讻诇 讬讜诐 讘转砖注 砖注讜转 讜诪讞爪讛 转拽谞讜 讝诪谞讛 诪转砖注 砖注讜转 讜诪讞爪讛 讜讛讬讗 讛谞拽专讗转 诪谞讞讛 拽讟谞讛. 讜诇驻讬 砖讘注专讘 驻住讞 砖讞诇 诇讛讬讜转 讘注专讘 砖讘转 讛讬讜 砖讜讞讟讬谉 讗转 讛转诪讬讚 讘砖砖 砖注讜转 讜诪讞爪讛 讗诪专讜 砖讛诪转驻诇诇 讗讞专讬 砖砖 砖注讜转 讜诪讞爪讛 讬爪讗, 讜诪砖讛讙讬注 讝诪谉 讝讛 讛讙讬注 讝诪谉 讞讬讜讘讛 讜讝讜 讛讬讗 讛谞拽专讗转 诪谞讞讛 讙讚讜诇讛. 谞讛讙讜 讗谞砖讬诐 讛专讘讛 诇讛转驻诇诇 讙讚讜诇讛 讜拽讟谞讛 讜讛讗讞转 专砖讜转, 讜讛讜专讜 诪拽爪转 讛讙讗讜谞讬诐 砖讗讬谉 专讗讜讬 诇讛转驻诇诇 专砖讜转 讗诇讗 讛讙讚讜诇讛, 讜讻谉 讛讚讬谉 谞讜转谉 诪驻谞讬 砖讛讬讗 讻谞讙讚 讚讘专 砖讗讬谞讜 转讚讬专 讘讻诇 讬讜诐. 讜讗诐 讛转驻诇诇 讛讙讚讜诇讛 讞讜讘讛 诇讗 讬转驻诇诇 拽讟谞讛 讗诇讗 专砖讜转 注讻"诇.
讜讛谞讛 诪讚讘专讬 讛专诪讘"诐 诪讘讜讗专 讚讬砖 砖谞讬 诪讞讬讬讘讬诐 谞驻专讚讬诐 讘诪谞讞讛, 诪讞讬讬讘 砖诇 诪谞讞讛 讙讚讜诇讛 讜诪讞讬讬讘 砖诇 诪谞讞讛 拽讟谞讛. 讜谞专讗讛 砖讗注"驻 砖讘讞讜讘转 讛讙讘专讗 讬砖 专拽 讞讬讜讘 诇讛转驻诇诇 诪谞讞讛 驻注诐 讗讞转, 讜注诇 讬讚讬 转驻诇转 诪谞讞讛 讗讞转 讬讜爪讗 讛讞讜讘讛 砖诇 转驻诇转 诪谞讞讛 讜讗讬谉 谞"诪 讘讬谉 诪谞讞讛 讙讚讜诇讛 讜诪谞讞讛 拽讟谞讛 诇注谞讬谉 讞讜讘转 转驻诇转 诪谞讞讛, 诪讻诇 诪拽讜诐 诪谞讞讛 讙讚讜诇讛 讜诪谞讞讛 拽讟谞讛 讛讜讬讬谉 砖转讬 讞驻爪讬 转驻诇讛 讘驻"注, 讜诪砖讜"讛 讬讻讜诇 讗讚诐 诇讛转驻诇诇 讗转 砖转讬讛谉, 讜注"讻 讻转讘 讛专诪讘"诐 砖谞讛讙讜 诇讛转驻诇诇 诪谞讞讛 讙讚讜诇讛 讜讙诐 诪谞讞讛 拽讟谞讛. 讜讛谞讛 讝讛 驻砖讜讟 讚讘转驻诇转 砖讞专讬转 诇讬讻讗 诇诪讬诪专 讛讻讬, 砖讛专讬 讗讬谞讜 讬讻讜诇 诇讛转驻诇诇 砖讞专讬转 驻注诪讬讬诐 讗诇讗 讗诐 讻谉 讛转驻诇诇 讗转 讛转驻诇讛 讛砖谞讬讛 讘转讜专转 谞讚讘讛, 讜讛转驻诇讛 讛砖谞讬讬讛 讘注讬 讞讬讚讜砖 讚讘专, 讜讗讬 讗驻砖专 诇讛转驻诇诇 砖讞专讬转 驻注诪讬讬诐 诪砖讜诐 讚讗讬讻讗 专拽 诪讞讬讬讘 讗讞讚 诇讛转驻诇诇 砖讞专讬转. 诪砖讗"讻 诇讙讘讬 诪谞讞讛 讙讚讜诇讛 讜诪谞讞讛 拽讟谞讛 讚诪讜转专 诇讛转驻诇诇 诪谞讞讛 驻注诪讬讬诐 讗祝 讘诇讬 讞讬讚讜砖 讚讘专 诪砖讜诐 讚砖转讬讛谉 讞诇讬谉 讻讞驻爪讗 讘驻"注 砖诇 转驻诇转 诪谞讞讛, 讚讗讬讻讗 讘' 诪讞讬讬讘讬诐 谞驻专讚讬诐 诇讛转驻诇诇 讞驻爪讗 砖诇 诪谞讞讛, 讜诇讻谉 砖驻讬专 讗驻砖专 诇讛转谞讚讘 讜诇讛转驻诇诇 砖转讬 转驻讬诇讜转 诪谞讞讛. 讜谞专讗讛 讚诪讛 砖讻转讘 讛专诪讘"诐 讚讛讗讞转 讛讬讗 专砖讜转, 讗讬谉 讻讜讜谞转讜 讚讛讜讬讗 转驻诇转 谞讚讘讛, 讚讛讞驻爪讗 砖诇 转驻诇讛 讛讜讬讗 转驻诇转 讞讜讘讛, 讗诇讗 讚讘讞讜讘转 讛讙讘专讗 转驻诇讛 讗讞转 讛讜讬讗 专砖讜转 讚诇讬讻讗 注诇讬讜 讞讬讜讘 诇讛转驻诇诇讛, 讗讘诇 讘讞驻爪讗 砖转讬 讛转驻讬诇讜转 讛谉 讞驻爪讗 讚转驻诇转 讞讜讘讛 讚诪谞讞讛.
讜注讜讚 谞专讗讛 诇讚拽讚拽 讜诇讛讜讻讬讞 讚诪讛 砖讻转讘 讛专诪讘"诐 讚转驻诇转 诪谞讞讛 讙讚讜诇讛 讛讬讗 专砖讜转 讗讬谉 讛讻讜讜谞讛 讚转驻诇转 诪谞讞讛 讙讚讜诇讛 讛讬讗 讘讙讚专 转驻诇转 谞讚讘讛 讘注诇诪讗, 讚讛专讬 讝讛 驻砖讜讟 砖讬讻讜诇 诇讛转驻诇诇 诪谞讞讛 讙讚讜诇讛 讘转讜专转 专砖讜转 讙诐 讘爪讬讘讜专, 讜诇讗 讚诪讬 讘讝讛 诇转驻诇转 谞讚讘讛, 砖驻住拽 讛专诪讘"诐 (驻"讗 诪讛诇' 转驻诇讛 讛"讬) 讚讗讬谉 讛爪讬讘讜专 诪转驻诇诇讬谉 转驻诇转 谞讚讘讛 诇驻讬 砖讗讬谉 诪转谞讚讘讬谉 拽专讘谉 爪讬讘讜专. 讜诪讻讗谉 讚转驻诇转 专砖讜转 讞诇讜拽讛 诪转驻诇转 谞讚讘讛 讘注爪诐 讛讞驻爪讗 砖诇 讛转驻诇讛, 讚转驻诇转 专砖讜转 讛讜讬讗 讞诇讜转 砖诐 讞驻爪讗 砖诇 转驻诇转 讞讜讘讛, 讗诇讗 讚诇讬讻讗 讞讬讜讘 注诇 讛讙讘专讗 诇讛转驻诇诇讛 讚专拽 讘讞讬讜讘 讛讙讘专讗 砖讗谞讬 讞讜讘讛 诪专砖讜转. 讜谞诪爪讗 讚讚讬谉 转驻诇转 专砖讜转 讘诪谞讞讛 讛讜讗 讻注讬谉 讚讬谉 转驻诇转 注专讘讬转 专砖讜转, 讚讘谞讜讙注 诇讞讬讜讘 讛讙讘专讗 转驻诇转 注专讘讬转 讛讜讬讗 专砖讜转 讜讗讬诇讜 诇讙讘讬 讛讞驻爪讗 砖诇 讛转驻诇讛 注专讘讬转 讛专讬讛讬 讞驻爪讗 砖诇 转驻诇转 讞讜讘讛. 讜讛专讗讬讬讛 讚注专讘讬转 讗讬谞讛 转驻诇转 谞讚讘讛 讘讞驻爪讗, 砖讛专讬 讛爪讬讘讜专 诪转驻诇诇讬谉 注专讘讬转, 讗注"驻 砖讗讬谉 讛爪讬讘讜专 诪转驻诇诇讬诐 谞讚讘讛, 讜诪讜讻讞 砖讛讞驻爪讗 讚注专讘讬转 讛讜讬讗 讞驻爪讗 讚转驻诇转 讞讜讘讛 讜专拽 诇讙讘讬 讞讜讘转 讛讙讘专讗 专砖讜转 讛讬讗. 讜讻谉 诪讜讻讞 诪诪讛 砖诪转驻诇诇讬谉 注专讘讬转 讘砖讘转 讗注"驻 砖驻住拽讜 讛讙讗讜谞讬诐 (诪讜讘讗 讘专诪讘"诐 驻"讗 诪讛诇' 转驻诇讛 讛"讬) 砖讗住讜专 诇讛转驻诇诇 转驻诇转 谞讚讘讛 讘砖讘转讜转 讜讬诪讬诐 讟讜讘讬诐29. 讜讻谉 讬砖 诇讛讜讻讬讞 诪讛讗 讚诪转驻诇诇讬谉 诪谞讞讛 讙讚讜诇讛 讜拽讟谞讛 讗祝 讘砖讘转 讜讬讜诐 讟讜讘, 讗注"驻 砖讗讬谉 转驻诇转 谞讚讘讛 讘砖讘转 讜讬讜"讟. 讜诪讜讻讞 讚讛讞驻爪讗 讚转驻诇转 诪谞讞讛 讙讚讜诇讛 讛讜讬讗 转驻诇转 讞讜讘讛 讜诪砖讜"讛 诪转驻诇诇讬谉 讗讜转讛 讘砖讘转 讜讬讜"讟.
讚.
转驻诇转 诪谞讞讛 讗讞专讬 驻诇讙
讻转讘 讛专诪讘"诐 (驻"讙 诪讛诇' 转驻诇讛 讛"讚) 讜讝"诇 讛讗 诇诪讚转 砖讝诪谉 诪谞讞讛 讙讚讜诇讛 诪砖砖 砖注讜转 讜诪讞爪讛 注讚 转砖注 砖注讜转 讜诪讞爪讛, 讜讝诪谉 诪谞讞讛 拽讟谞讛 诪转砖注 砖注讜转 讜诪讞爪讛 注讚 砖讬砖讗专 诪谉 讛讬讜诐 砖注讛 讜专讘讬注, 讜讬砖 诇讜 诇讛转驻诇诇 讗讜转讛 注讚 砖转砖拽注 讛讞诪讛 注讻"诇.
讜爪"注 讚诪诪讛 砖讻转讘 讛专诪讘"诐 "讜讝诪谉 诪谞讞讛 拽讟谞讛 诪讟' 砖注讜转 讜诪讞爪讛 注讚 砖讬讬砖讗专 诪谉 讛讬讜诐 砖注讛 讜专讘讬注", 诪讘讜讗专 讚驻住拽 讻专' 讬讛讜讚讛 (讘专讻讜转 讚祝 讻"讜) 讚讝诪谉 诪谞讞讛 讛讜讗 注讚 驻诇讙 讛诪谞讞讛, 讜讗"讻 爪"注 讘诪讛 砖讻转讘 "讜讬砖 诇讜 诇讛转驻诇诇 注讚 砖转砖拽注 讛讞诪讛", 讻讬讜谉 砖注讘专 讝诪谉 驻诇讙 讛诪谞讞讛.
讜谞专讗讛 诇讜诪专 讚讛专诪讘"诐 住讜讘专 讚讛诪讞讬讬讘 砖诇 转驻诇转 诪谞讞讛 讛讬讗 注讚 驻诇讙 讛诪谞讞讛, 讜诪讻诇 诪拽讜诐 讻讬讜谉 砖注讚讬讬谉 诇讗 讛讙讬注 讛诇讬诇讛 讬讻讜诇 诇拽讬讬诐 转驻诇转 诪谞讞讛 注讚 砖转砖拽注 讛讞诪讛, 讚注讚讬讬谉 讛讜讗 讝诪谉 讛诪讜讻砖专 诇拽讬讜诐 转驻诇转 诪谞讞讛. 讜专讗讬讛 诇讬住讜讚 讝讛 讚讬砖 讝诪谉 讛诪讞讬讬讘 砖诇 转驻诇讛, 讜讝诪谉 拽讬讜诐 讛转驻诇讛 诪诪讛 砖驻住拽 讛专诪讘"诐 诇讙讘讬 注专讘讬转 (驻"讙 诪讛诇' 转驻诇讛 讛"讝) 讜讝"诇 讜讬砖 诇讜 诇讛转驻诇诇 转驻诇转 注专讘讬转 砖诇 诇讬诇讬 砖讘转 讘注专讘 砖讘转 拽讜讚诐 砖转砖拽注 讛讞诪讛, 讜讻谉 讬转驻诇诇 注专讘讬转 砖诇 诪讜爪讗讬 砖讘转 讘砖讘转 诇驻讬 砖转驻诇转 注专讘讬转 专砖讜转 讗讬谉 诪讚拽讚拽讬谉 讘讝诪谞讛 注讻"诇, 讜诪讘讜讗专 砖讞诇 拽讬讜诐 转驻诇转 注专讘讬转 拽讜讚诐 诇诇讬诇讛. 讘专诐 讛专诪讘"诐 住讜讘专 讚讛诪讞讬讬讘 砖诇 注专讘讬转 讛讜讗 讘诇讬诇讛, 讜讻讚驻住拽 讛专诪讘"诐 讘讛诇讻讛 讜' 讜讝"诇 转驻诇转 讛注专讘 讗祝 注诇 驻讬 砖讗讬谞讛 讞讜讘讛 讛诪转驻诇诇 讗讜转讛 讝诪谞讛 诪转讞讬诇转 讛诇讬诇讛 注讚 砖注诇讛 注诪讜讚 讛砖讞专 注讻"诇. 讜诪讘讜讗专 诪讝讛 讚讗注"驻 讚讛诪讞讬讬讘 砖诇 注专讘讬转 讛讜讗 诪转讞讬诇转 讛诇讬诇讛, 讗讘诇 诪讻诇 诪拽讜诐 讬讻讜诇 诇拽讬讬诐 讛拽讬讜诐 讚转驻诇转 注专讘讬转 讗祝 拽讜讚诐 讛诇讬诇讛 诪驻诇讙 讛诪谞讞讛, 讜讝讛 诪讛 砖讻转讘 讛专诪讘"诐 讚讻讬讜谉 讚转驻诇转 注专讘讬转 专砖讜转 讗讬谉 诪讚拽讚拽讬谉 讘讝诪谞讛, 讚讛讬讬谞讜 讚讬讻讜诇 诇讛转驻诇诇 注专讘讬转 讗祝 诇驻谞讬 砖讛讙讬注 讝诪谉 讛诪讞讬讬讘 讚讞诇 拽讬讜诐 转驻诇转 注专讘讬转 讗祝 讘诇讬 讛诪讞讬讬讘 讚注专讘讬转 诪砖讜诐 讚转驻诇转 注专讘讬转 专砖讜转.
讜讛谞讛 注讬讬谉 讘转讜住' (讚祝 讘. 讚"讛 诪讗讬诪转讬) 砖讛拽砖讜 讛讬讗讱 讗谞讜 诪转驻诇诇讬谉 转驻诇转 诪谞讞讛 住诪讜讱 诇讞砖讻讛 诇讗讞专 驻诇讙 讛诪谞讞讛, 讜讻转讘讜 讚讛讬讬谞讜 诪砖讜诐 讚拽讬讬诪讗 诇谉 讻专讘谞谉 讚讗诪专讬 讝诪谉 转驻诇转 讛诪谞讞讛 注讚 讛注专讘, 讜诪讻诇 诪拽讜诐 讗谞讜 诪转驻诇诇讬谉 诪注专讬讘 讗讞专 驻诇讙 讛诪谞讞讛 拽讜讚诐 砖拽讬注讛, 讜爪专讬讱 诇讜诪专 讚讝讛讜 讻专讘讬 讬讛讜讚讛, 讜讗诐 讻谉 讛讜讗 讛讜讬 讻转专讬 拽讜诇讬 讚住转专讬 讗讛讚讚讬, 注讬讬"砖. 讜讛谞讛 诇驻讬 讛专诪讘"诐 讬拽砖讛 拽讜砖讬转 讛转讜住驻讜转, 砖讛专讬 驻住拽 讚讬讻讜诇讬谉 诇讛转驻诇诇 讙诐 诪谞讞讛 讜注专讘讬转 讗讞专讬 驻诇讙 拽讜讚诐 砖转砖拽注 讛讞诪讛, 讜爪"注 讚讛专讬 讛讜讬 转专转讬 讚住转专讬.
讜讬砖 诇讜诪专 讚讛专诪讘"诐 住讜讘专 讚诪讛 砖讬讻讜诇讬谉 诇拽讬讬诐 拽讬讜诐 转驻诇转 诪谞讞讛 讜注专讘讬转 讘讗讜转讜 讝诪谉 诇讗 讛讜讬 转专转讬 讚住转专讬 诪讻讬讜谉 讚讗讬谉 讻讗谉 住转讬专讛 讘诪讞讬讬讘讬诐 砖诇 讛转驻诇讛. 讜讛专诪讘"诐 住讜讘专 讚讛讞讬讜讘 讜讛诪讞讬讬讘 砖诇 诪谞讞讛 讞诇 专拽 注讚 驻诇讙, 讜诇讗讞专 驻诇讙 讗讬谉 诪讞讬讬讘 砖诇 转驻诇转 诪谞讞讛, 讗诇讗 讚讬讻讜诇 诇拽讬讬诐 转驻诇转 诪谞讞讛 讘讗讜转讜 讝诪谉 讗注"驻 砖讛诪讞讬讬讘 砖诇 诪谞讞讛 谞砖诇诐 讘驻诇讙 讛诪谞讞讛. 讜讛讜讗 讛讚讬谉 讘诪注专讬讘 讚诪讛 砖诪转驻诇诇 拽讜讚诐 讛诇讬诇讛 讝讛讜 诪砖讜诐 讚诪驻诇讙 讛诪谞讞讛 讜讗讬诇讱 讛讜讬 讝诪谉 讛专讗讜讬 诇拽讬讜诐 转驻诇转 注专讘讬转 讗讱 讘诇讬 讞诇讜转 讛诪讞讬讬讘, 讜谞转讞讚砖 砖讞诇 拽讬讜诐 转驻诇转 诪注专讬讘 讗驻讬诇讜 拽讜讚诐 砖讞诇 讛诪讞讬讬讘 诇讛转驻诇诇讛, 诪讻讬讜谉 讚注专讘讬转 讛讜讬讗 转驻诇转 专砖讜转. 讘专诐 讘讗诪转 讛诪讞讬讬讘 砖诇 注专讘讬转 讛讜讬 转讞讬诇转 讛诇讬诇讛, 讜诇讻谉 讗讬谉 住转讬专讛 讘拽讘讬注讜转 讛讝诪谞讬诐 砖诇 讛诪讞讬讬讘讬诐 砖诇 转驻讬诇讜转 诪谞讞讛 讜诪注专讬讘, 讜诪讛 砖讬讻讜诇讬谉 诇拽讬讬诐 砖转讬 诪爪讜讜转 转驻诇讛 讘讗讜转讜 讝诪谉 讗讞专讬 驻诇讙 讜诇驻谞讬 砖拽讬注讛"讞 诇讗 讛讜讬 转专转讬 讚住转专讬30.
注"讻 注谞讬谉 转驻诇转 诪谞讞讛
15 讜讗诐 讛讘讚讬诇 讘砖谞讬讛诐 讛专讗砖讜谉 注诇转讛 诇讞讜讘转讜 讜砖谞讬讬讛 诇转砖诇讜诪讬谉 讜讗讬谞讜 讞讜讝专, 讜讻谉 讗诐 诇讗 讛讘讚讬诇 讘砖谞讬讛诐 讗讬谞讜 讞讜讝专 讚讬讻讜诇 诇讛讘讚讬诇 注诇 讛讻讜住 讚讛讘讚诇讛 讗讬谞讜 讗诇讗 讗讝讻专讛 讘注诇诪讗.
16 讜注讬讬谉 讘讞讬讚讜砖讬 讛讙专"讞 注诇 讛砖"住 讘注谞讬谉 讛讘讚诇讛 讘转驻诇讛, 讜注讬讬谉 讘讛讙讛讜转 讛讙专注"讗 讝爪"诇 诇砖讜"注 讗讜"讞 住讬诪谉 专爪"讚 讜讘诪"讘 住讬诪谉 专爪"讚 住"拽 讘' 讜讘讘讬讗讜专 讛诇讻讛 砖诐.
17 诇讻讗讜专讛 讬"诇 讚讬砖 讘' 讚讬谞讬诐 讘讗诪讬专转 讗转讛 讞讜谞谞转谞讜: 讗) 讚讬谉 讛讘讚诇讛, 讘) 讚讬谉 转驻诇转 注专讘讬转. 讜讗诐 讛讘讚讬诇 注诇 讛讻讜住 讛专讬 讻讘专 讬爪讗 诪爪讜转 讛讘讚诇讛 讜转讜 讗"讗 诇讜 诇讜诪专 讗转讛 讞讜谞谞转谞讜 诪讚讬谉 转驻诇讛 诪讗讞专 讚转讜 讗讬谞讛 讞诇讜转 讛讘讚诇讛 诪砖讛讘讚讬诇 注诇 讛讻讜住.
18 讜讻讚爪"诇 诇驻讬"讚 诪专谉 讛讙专"讞 讝爪"诇 讜讻讚谞转讘讗专 诇注讬诇.
19 注讬讬谉 讘讗讙专讜转 讛讙专讬"讚 讛诇讜讬 注诪' 诇"讛 讚"讛 讜讗砖专 讚诪讜讻讞 讜讻讜'. 讜注讬讬谉 讘拽讛诇讜转 讬注拽讘 住讬诪谉 讟"讝. 讘专诐 诇讻讗讜专讛 拽砖讛 诇讜诪专 讚诇砖讬讟转 讞讻诪讬 驻专讜讘谞爪讬讛 讛讜讬 讻诪讬 砖诇讗 讛转驻诇诇 讻诇诇 讜讘专讻讜转讬讜 讛讜讬讬谉 讘专讻讛 诇讘讟诇讛. 讜讬转讻谉 讚住讘专讬 讚拽讬讬诐 诪爪讜转 转驻诇讛 讗祝 讗诐 诇讗 讛讝讻讬专 讬注诇讛 讜讬讘讜讗, 讗诇讗 砖诇讗 拽讬讬诐 转驻诇讛 讘讝诪谞讛 讻讞讜讘转讛, 讜诪砖讜"讛 讞讜讝专 讜诪转驻诇诇 讻讚讬 诇拽讬讬诐 讞讜讘转 讛转驻诇讛 讻诪爪讜转讛. 讜谞"诪 诇诪讬 砖讛转驻诇诇 诪注专讬讘 讘诪讜爪讗讬 讬讜"讟 讜讗诪专 讗转讛 讞讜谞谞转谞讜 讜砖讻讞 讬注诇讛 讜讬讘讜讗 讚讞讜讝专 讜诪转驻诇诇 诪砖讜诐 砖砖讻讞 讬注诇讛 讜讬讘讜讗 讛讗诐 讞讬讬讘 诇讞讝讜专 讜诇讜诪专 讗转讛 讞讜谞谞转谞讜 讘转驻诇讛 讛砖谞讬讛, 讚讗诐 讞讜讝专 讜诪转驻诇诇 驻注诐 砖谞讬转 诪砖讜诐 讚讻砖砖讻讞 讬注诇讛 讜讬讘讜讗 讻讗讬诇讜 诇讗 讛转驻诇诇 讻诇诇 讗讝讬 爪专讬讱 诇讜诪专 讗转讛 讞讜谞谞转谞讜 讘转驻诇讛 讛砖谞讬讛. 诪砖讗"讻 讗诐 讞讜讝专 讜诪转驻诇诇 驻注诐 砖谞讬转 讻讚讬 诇拽讬讬诐 诪爪讜转 转驻诇讛 讻讞讜讘转讛, 讜讘讗诪转 讞诇 拽讬讜诐 转驻诇讛 讘转驻诇讛 讛专讗砖讜谞讛 砖讛转驻诇诇 讗注"驻 砖砖讻讞 诇讛讝讻讬专 讘讛 讬注诇讛 讜讬讘讜讗, 讬"诇 讚砖驻讬专 讬爪讗 讬讚"讞 讗转讛 讞讜谞谞转谞讜 诪砖讜诐 砖讛讝讻讬专 讗转讛 讞讜谞谞转谞讜 讘转驻诇讛 专讗砖讜谞讛 砖诇 讞讜诇 讜讻讚讗诪专 讛讙专"讞 讝爪"诇.
20 注讬讬谉 讘转砖讜讘讜转 讛专诪讘"诐 (驻讗专 讛讚讜专 住讬诪谉 拽诪"讞).
21 讜讻谉 诪讘讜讗专 诪讚讘专讬 讛讗讜专 讝专讜注 讛诇' 转驻诇讛 住讬诪谉 拽讬"讚 讜讝"诇 讚诪专讜爪讛 诇注诐 讚拽转谞讬 讛讬讬谞讜 讘讻诇 讛砖谞讛 讚讛讗讬讱 讬爪讗讜 讘转驻诇转讜 讜讛诐 讗讬谞诐 诪住讻讬诪讬诐 诇转驻诇转讜 讜转讚注 讚讛讗 讬砖专讗诇 砖讛驻专讬砖 拽专讘谉 讞讜讘转讜 讜讘讗 讻讛谉 讜讛拽专讬讘 讜讘注诇 讛拽专讘谉 讗讬谞讜 讞驻抓 讘讜 砖讬拽专讬讘 拽专讘谞讜 讜讻讬 住"讚 砖讬转讻驻专 诇讜 讜讻讜' 讛讗 诇诪讚转 砖讗讬谉 诇讻讛谉 诇讛拽专讬讘 讗诇讗 讘讛住讻诪转 讛讘注诇讬诐 讜讛讻讬 谞诪讬 讗讬谉 诇砖诇讬讞 爪讬讘讜专 诇讛转驻诇诇 讗诇讗 讘讛住讻诪转 讻讜诇诐 讜讻砖讛讜讗 诪转驻诇诇 讗讝 诪拽专讬讘 拽专讘谉 爪讬讘讜专 讚转驻诇讛 讛讬讬谞讜 注讘讜讚讛 讜讻讜' 讛讗 诇诪讚转 讻砖砖诇讬讞 爪讬讘讜专 诪转驻诇诇 讗讝 讛讜讗 诪拽专讬讘 拽专讘谉 爪讬讘讜专 注讻"诇. 讜诇驻讬"讝 谞专讗讛 讚讗诐 讛砖"抓 诇诪谞讞讛 讞讬讬讘 讘转砖诇讜诪讬 砖讞专讬转 砖讗讬谞讜 讬讜爪讗 讗转 讛转砖诇讜诪讬谉 讘讞讝专转 讛砖"抓, 讚讗讬谉 拽专讘谉 爪讬讘讜专 诪讛讜讜讛 转砖诇讜诪讬谉 诇拽专讘谉 讬讞讬讚.
22 讜讗诪专 专讘讬谞讜 讝爪"诇 讚诪讻讬讜谉 讚讘转驻诇转 讛砖"爪 讞诇讛 讞诇讜转 砖诐 转驻诇转 讛爪讬讘讜专 讜讗讬谉 讛砖"爪 诪转驻诇诇 讘注讚 注爪诪讜 讜讛爪讬讘讜专 讬讜爪讗讬诐 注诇 讬讚讬 转驻诇转讜, 讬砖 诇讚拽讚拽 砖讻诇 讛爪讬讘讜专 讬注诪讚讜 讘专讙诇讬讬诐 诪讻讜讜谞讜转 讘砖注转 讞讝专转 讛砖"爪 讻讗讚诐 讛注讜诪讚 讘转驻诇讛, 讜讻谉 诪砖诪注 诪讚讘专讬 讛讛讙讛讜转 诪讬讬诪讜谞讬讜转 驻"讟 诪讛诇' 转驻诇讛 讗讜转 讘' 讜讝"诇 讻转讘 讘砖诐 专讘 砖专讬专讗 讜专讘 讛讗讬 砖爪专讬讱 诇讻讜讜谉 诇讻诇 诪讛 砖讗讜诪专 砖"抓 诪专讗砖 讜注讚 住讜祝 讻讗讚诐 砖诪转驻诇诇 诇注爪诪讜 讜讗讬谉 诪驻住讬拽讬谉 讜讻讜' 讜驻讜住注讬谉 讙' 驻住讬注讜转 诇讗讞讜专讬讛诐 注讻"诇. 讜讻谉 谞讛讙 专讘讬谞讜 讝爪"诇. 讜注讜讚 讗诪专 专讘讬谞讜 讝爪"诇 砖讘讻讚讬 诇讛讞砖讘 讻"转驻诇转 讛爪讬讘讜专", 讘注讬谞谉 砖讬讛讬讜 转砖注讛 砖讜诪注讬诐 讛诪拽砖讬讘讬诐 诇讘专讻转 讛砖"爪, 讜讘注讬谞谉 谞诪讬 砖讬讗诪专 讛砖"爪 讚' 砖驻转讬 转驻转讞 讘转讞讬诇转 讞讝专转 讛砖"爪 讜讬讛讬讜 诇专爪讜谉 讗诪专讬 驻讬 讘住讜祝 转驻诇转讜 讙"讻 讘拽讜诇 专诐, 讚讛专讬 诪讘讜讗专 讘讙诪' (讚:), 讚讗讬谉 讘讝讛 诪砖讜诐 讛驻住拽 讘讬谉 讙讗讜诇讛 诇转驻诇讛, 讚讻讬讜谉 讚转拽讬谞讜 专讘谞谉 诇诪讬诪专 讚' 砖驻转讬 转驻转讞, 讻转驻诇讛 讗专讬讻转讗 讚诪讬讗, 讜诇讻讗讜专讛 讗讬 讗诪讬专转 讚' 砖驻转讬 转驻转讞 讗讬谞讛 讞诇拽 诪注爪诐 讛转驻诇讛 讜诇讗 讛讜讬 讗诇讗 讚讘专讬 驻转讬讞讛 讜讘拽砖转 专砖讜转 诇讛转驻诇诇 讘诇讘讚, 讬"诇 讚诪讻讬讜谉 砖讛砖"抓 讻讘专 讗诪专 讚' 砖驻转讬 转驻转讞 讘转驻诇转 诇讞砖 砖诇讜 砖讜讘 讗讬谞讜 爪专讬讱 诇讗讜诪专讜 诇驻谞讬 讞讝专转 讛砖"抓, 讜诪讜讻讞 讚讛讜讬 讞诇拽 诪注爪诐 讛转驻诇讛, 讜注"讻 讛砖"抓 爪专讬讱 诇讗讜诪专讜 讘拽讜诇 专诐 讻砖讗专 讛转驻诇讛. 讚讻诇 诪讛 砖讗讜诪专 讛砖"爪 讘诇讞砖 讜讗讬谉 砖诪讛 转砖注讛 讛砖讜诪注讬诐 讜诪拽砖讬讘讬诐 诇讘专讻讜转讬讜, 讗讬谞谞讜 谞讞砖讘 讻讞诇拽 诪"转驻诇转 讛爪讘讜专". 讜诇驻讬"讝 讬砖 诇砖"爪 诇讚拽讚拽 诇讜诪专 讻诇 讘专讻转 诪讜讚讬诐 讘拽讜诇 专诐, 讘讗讜驻谉 砖讬砖诪注讜 讛爪讘讜专 讗转 讻讜诇讛, 讚讻讚讬 诇讛讬讞砖讘 转驻诇转 讛爪讘讜专 讘注讬谞谉 砖讬砖转转驻讜 讛爪讘讜专 注"讬 砖砖讜诪注讬谉 讗转 转驻诇转讜. 讜讻谉 讚拽讚拽 专讘讬谞讜 诇讜诪专 讻诇 讛谞讜住讞 砖诇 讘专讻转 诪注讬谉 砖讘注 讘拽讜诇 专诐.
讘专诐 注讬讬谉 讘讘注诇 讛诪讗讜专 (诪住' 专"讛 讚祝 讬讘. 讘讚驻讬 讛专讬"祝 讚"讛 讜讗谞讜 讗讜诪专讬诐) 砖住讜讘专 讚转拽讬注讜转 讚诪讬讜砖讘 讛讬讬谞讜 讛转拽讬注讜转 砖转讜拽注讬诐 讘讞讝专转 讛砖"爪, 讜讗诪专 专讘讬谞讜 讝爪"诇 砖诪讚讘专讬讜 诪讜讻讞 砖讗讬谉 讛爪讬讘讜专 爪专讬讻讬诐 诇注诪讜讚 讘讞讝专转 讛砖"抓 讜诪砖讜诐 讛讻讬 拽专讬 诇讛讜 转拽讬注讜转 讚诪讬讜砖讘. 讜诇驻讬 诪讛 砖谞转讘讗专 讬"诇 砖讛讘注诇 讛诪讗讜专 讞讜诇拽 注诇 转讜住' 讜讛专诪讘"诐 讜住讜讘专 讚讞讝专转 讛砖"爪 讗讬谞讛 讞诇讜转 拽讬讜诐 转驻诇转 讛爪讬讘讜专 讗诇讗 讛讬讗 专拽 转驻诇转 讛砖"爪, 砖诪讜爪讬讗 讗转 讛爪讬讘讜专 注诇 讬讚讜. 讜讗诪专 专讘讬谞讜 讝爪"诇 讚诇驻讬 诪谞讛讙谞讜 砖转讜拽注讬诐 讘砖注转 讞讝专转 讛砖"爪 讬砖 诇讚拽讚拽 注讻"驻 讘专"讛 诇注诪讜讚 讘专讙诇讬讬诐 诪讻讜讜谞讜转 讘砖注转 讞讝专转 讛砖"爪, 砖注讬"讝 讞砖讬讘 讻讗讬诇讜 注讜诪讚 讘转驻诇讛 讻讚讬 诇拽讬讬诐 拽讬讜诐 转拽讬注讜转 注诇 住讚专 讛讘专讻讜转. 讜讻谉 讛讬讛 谞讜讛讙 专讘讬谞讜 讝爪"诇.
23 讜注讬讬谉 讘讗讙专讜转 讛讙专讬"讚 讛诇讜讬 驻"讬 诪讛诇' 转驻诇讛 讛"讘 讗讜转 讗'.
24 注讬讬谉 讘讗讙专讜转 讛讙专讬"讚 讛诇讜讬 注诪' 诇"讜 讚"讛 讜讘讗诪转 讗驻砖专 诇讜诪专 讜讻讜'.
25 讜讬注讜讬讬谉 讘讙讘讜专转 讗专讬 (讬讜诪讗 砖诐) 砖讚谉 讘讝讛, 讜讬注讜讬讬谉 讘驻专讬 讞讚砖 (住讬' 专诇"讙) 砖讛住讬拽 讚讗驻砖专 讚讙诐 讗诐 注讬拽专 讝诪谉 讛拽专讘转讛 讛讜讗 诪讞爪讜转 诪诪砖, 诪讻诇 诪拽讜诐 讬砖 诇讚讞讜转 讚讻讬 讛讬讻讬 讚讘转诪讬讚 诪讙讝讬专转 讞讻诪讬诐 诇讗 讛讬讛 谞砖讞讟 注讚 砖砖 讜诪讞爪讛 讛讜讗 讛讚讬谉 诇转驻诇转 诪谞讞讛 砖讻谞讙讚 讛转诪讬讚 转拽谞讜讛. 讜讬注讜讬讬谉 讘讝讛 讘诪讙"讗 讜讘讘专讻讬 讬讜住祝 讜讘讞拽 讬注拽讘 (讗讜"讞 住讬' 转谞"讞) 讜讘诪"讘 讛讘讬讗 诪讞诇讜拽转 讛讗讞专讜谞讬诐 讘讝讛, 讜讘砖注讛"爪 谞砖讗专 讘爪"注 诇诪注砖讛.
26 注讬讬谉 讘砖注讛"爪 讗讜"讞 住讬诪谉 专诇"讙 住"拽 讜'.
27 讜讚讜诪讛 诇讚讬谉 讗讬谉 诇讬诇讛 诪讞讜住专 讝诪谉 讜讚讬谉 讗讬谉 诪讞讜住专 讝诪谉 诇讘讜 讘讬讜诐, 讚讛诪讞讬讬讘 讞诇 讘诇讬诇讛 讗讘诇 讛讻砖专 讛拽专讘谉 讜拽讬讜诐 讛拽专讘转讜 讛讬讗 讘讬讜诐.
28 讜讘砖讜诇讞谉 注专讜讱 (讗讜"讞 住讬' 转谞"讞 住"讗) 驻住拽 讜讝"诇 谞讜讛讙讬诐 砖诇讗 诇诇讜砖 诪爪转 诪爪讜讛 讘注专讘 驻住讞 注讚 讗讞专 砖砖 砖注讜转 砖讛讜讗 讝诪谉 讛拽专讘转 拽专讘谉 驻住讞. 讜注讬讬谉 砖诐 讘讚讘专讬 讛诪讙谉 讗讘专讛诐 砖讻转讘 讜讝"诇 讗祝 注诇 讙讘 砖讝诪谉 讛拽专讘转 讛驻住讞 讛讜讗 讗讞专 讜' 砖注讜转 讜诪讞爪讛, 诪讻诇 诪拽讜诐 注讬拽专 讝诪谞讜 讛讜讗 诪讞爪讜转 注讻"诇. 讗讜诇诐 讘讞拽 讬注拽讘 砖诐 讞讜诇拽 注诇 讛诪讙谉 讗讘专讛诐 讜讛讘讬讗 诪讛讘"讞 讚注讬拽专 讛讝诪谉 讛讜讗 讞爪讜转 讜诪讞爪讛, 讜讝"诇 讜诇讗 诪拽专讬 讘讬谉 讛注专讘讬诐 讗诇讗 诪砖注讛 砖讬谞讟讜 爪诇诇讬 讛注专讘 讜讛讜讗 诪讜' 讜诪讞爪讛, 注诇 讻谉 诇注谞讬谉 转诪讬讚 讜讝诪谉 诪谞讞讛 拽讬讬诪讗 诇谉 讚讛讜讬 诪讜' 砖注讜转 讜诪讞爪讛, 讜讗诐 讻谉 讛讜讗 讛讚讬谉 诇注讬谞谉 讛拽专讘转 讛驻住讞, 注讻"诇.
29 讜注讬讬谉 诇注讬诇 讘砖讬注讜专讬诐 讚祝 讻讗. 讚"讛 讘注谞讬谉 转驻诇转 谞讚讘讛 讗讜转 讗'. 讜注讬讬谉 讘转讜住' 讚祝 讻讜. 讚"讛 讟注讛 讚讗驻讬诇讜 诇诪"讚 转驻诇转 注专讘讬转 专砖讜转 诪"诪 讞诇 讞讬讜讘 诇讛转驻诇诇 注专讘讬转 讗诇讗 讚讛讜讬讗 专砖讜转 诇讙讘讬 诪爪讜讛 讗讞专转.
30 注讬讬谉 讗讙专讜转 讛讙专讬"讚 讛诇讜讬 注诇 讛专诪讘"诐 (驻"讛 诪讛诇' 转驻诇讛 讛"讚). 讜注讬讬谉 诇注讬诇 讘砖讬注讜专讬诐 讚祝 讘. 讘转讜住' 讚"讛 诪讗讬诪转讬.

